
ОТЧЕТ 
ЗА КАСОВОТО ИЗПЪЛНЕНИЕ НА БЮДЖЕТА И СМЕТКИТЕ ЗА СРЕДСТВА ОТ ЕВРОПЕЙСКИЯ СЪЮЗ НА
СТОЛИЧНА ОБЩИНА ЗА 2025 ГОДИНА


Бюджетът на Столична община за 2025 година е приет Решение № 475 от 26.06.2025 г. на Столичен общински съвет.
Първоначалният бюджет на Столична община за 2025 г. е в размер на 2 753 965 485 лева, а индикативният годишен разчет за сметките за средства от Европейския съюз – 116 462 500 лева.  или общо 2 870 427 985 лева.
Уточненият план по бюджета към 31.12.2025 г. е в размер на 3 264 984 301 лева, като промяната се дължи на получени и предоставени трансфери и средства от Централния бюджет, Министерства и ведомства, на корекции по дейности, отразяващи решения на Общинския съвет и заповеди на Кмета.
Отчетените разходи по бюджета на Столична община към 31.12.2025 г. са в размер на 2 941 934 570 лева , а на сметките за средства от Европейския съюз – 110 570 741 лева  или общо 3 052 505 311 лева.
Отчетът за касово изпълнение на бюджета и сметките за средствата от Европейския съюз на Столична община към 31.12.2025 г. е съставен на база обобщени касови отчети на второстепенните разпоредители с бюджет и касовите отчети на  Столична община, при спазване на българското законодателство и указанията на дирекция „Държавно съкровище“ към Министерство на финансите дадени с ДДС № 11 от 17.12.2025 г. – Годишното счетоводно приключване и представяне на годишните отчети за касовото изпълнение, оборотните ведомости и друга отчетна информация за 2025 година.

	Събраните собствени приходи /данъчни и неданъчни/ по бюджета на общината възлизат на 1 127,2 млн. лв. при годишен разчет 1 181,9 млн. лв. или 95,4 на сто.

ДАНЪЧНИ ПРИХОДИ




През 2025 г. се наблюдава увеличение на почти всички видове данъци. Изпълнението на основните местни данъци и такси по бюджета на Столичната община показва една относително стабилна и предвидима данъчна среда. Ставките на повечето местни данъци в столицата са близки до средните стойности за страната и останалите областни центрове. 
Общият размер на приходите от данъци в общинския бюджет за 2025 година е 638,7 млн. лв., което представлява 98 на сто от планираните за годината – 651,4 млн. лв.
	ДАНЪЧНИ ПРИХОДИ
	Отчет към 31.12.2025 г.
	Отчет към 31.12.2024 г.

	Патентен данък и данък върху таксиметров превоз на пътници
	5 815 149 лв.
	5 756 167 лв.

	Данък върху недвижими имоти
	153 050 833 лв.
	130 732 659 лв.

	Данък върху наследствата
	229 868 лв.
	188 429 лв.

	Данък върху превозните средства
	125 229 671 лв.
	119 285 919 лв.

	Данък при придобиване на имущество по дарения и възмезден начин
	348 334 474 лв.
	284 895 823 лв.

	Туристически данък
	       6 041 137 лв.
	       2 478 215 лв.

	Други данъци
	              1 370 лв.
	              5 915 лв.

	ВСИЧКО ДАНЪЦИ:
	638 702 502 лв.
	543 343 127 лв.



Патентен данък и данък върху таксиметров превоз на пътници (§ 01-03) – отчетената по този параграф сума за 2025 г., в размер на 5 815 149 лв., се състои от окончателен годишен патентен данък в размер на 2 154 041 лв. и данък върху таксиметровия превоз на пътници в размер на 3 661 108 лв.
При план на Окончателен годишен патентния данък за 2025 г. в размер на 9 300 000 лв., от които 5 000 000 лв. е за данък върху таксиметров превоз на пътници и общо изпълнението е 5 815 149 лв., което е 62,5 % от плана. Спрямо същия период за 2024 г. са събрани за патентен данък 5 756 171 лв. Данък върху таксиметров превоз на пътници зависи от седалището на фирмите за таксиметров превоз. Приходите от таксиметрова дейност зависят от броя подадени Заявления в Столична община за издаване на разрешение за извършване на таксиметров превоз на пътници през годината.  Броят на лицата, които плащат данък таксиметров превоз, е увеличен през 2025 г.  Събраните недобори по този параграф са 156 439 лв. до 31.12.2025 г. 
Данък върху недвижимите имоти (§ 13-01) – към 31 декември 2025 година събраните суми от данък недвижим имот са в размер на 153,05 млн. лв. или 90 на сто от годишния бюджет. Спрямо същия период на 2024 г. са събрани с 22,3 млн. лв. в повече през 2025 г. Събраните недобори по параграф 13-01 до 31.12.2025 г. са в размер на 37,6 млн. лв. 
Данък върху наследствата (§ 13-02) – при планирани приходи 200 000 лв. за 2025 г., тяхното изпълнение към 31.12.2025 г. е 229 868 лв. или 115 %. Приходът от този вид данък изцяло зависи от формирания през годината облог, тъй като установения данък наследство за периода от 01.01.2025 г. до 31.12.2025 г. изцяло е заплатен от наследници/заветници. 
Данък върху превозните средства (§ 13-03) – при план за 2025 г. от 128,5 млн. лв., неговото изпълнение е в размер на  125,2 млн. лв., т.е. 97,5 на сто от годишния план. Спрямо същия период на 2024 г. са събрани 119,3 млн. лв., тоест отчетено е с  5,9 млн. лв. повече през 2025 г. Обективна причина за своевременното събиране на данък МПС е промяната в чл.54 ал.1 от ЗМДТ, както и обвързването на информационните системи с пунктовете за технически преглед. Със законови промени се намали данък върху превозните средства с Евро категории 5 и 6. В последните години се увеличи закупуването на електрически автомобили, тъй като те предлагат много предимства пред традиционните бензинови или дизелови. За тези автомобили не се дължи данък на основание чл.58, ал.2 от ЗМДТ, което от своя страна води до намаляване на прихода от данък МПС. През 2025 г. за неплатени задължения за данък върху превозните средства по влезли в сила АУЗД са образувани изпълнителни дела за принудително събиране при частен съдебен изпълнител. Тенденцията е сумата на недобора да намалява в бъдеще, тъй като промяната в ДОПК, за погасяване на първото възникнало задължение, съгласно правилото на чл.169, ал.3а от ДОПК, както и обвързването на Годишните технически прегледи със системата на общините за автоматична проверка на дължим данък върху МПС, регулира събираемостта по този параграф. Събраните недобори по този параграф до 31.12.2025 г. са 17 823 682 лв. 
Данък за придобиване на имущества при дарение и по възмезден начин (§ 13-04) – при план за 2025 г. от 338,19 млн. лв., изпълнението е 348,3 млн. лв. или  103 % спрямо плана. За същия период за 2024 г. са събрани 284,8млн. лв. От този вид данък е събрано с 63,4 млн. лв. повече за 2025 г. 
Данъкът върху придобиването на имущество зависи основно от стопанската активност, броя и размерът на сключените сделки. С промените в закона за местните данъци и такси, задължението на нотариусите в 7-дневен срок да уведомят съответната община за прехвърлените вещни права върху недвижимите имоти и превозните средства, като предоставят информация за размера на заплатения данък по чл. 49, ал. 2 и основата, върху която е определен допринесе за коректното изчисляване и внасяне на данък придобиване и съответно увеличаване на приходите по този параграф. Цените на имотите продължават да поддържат високо ниво. Също така не е малък делът на закупените сравнително нови автомобили с висока застрахователна стойност, поради по-голямата покупателна способност на населението в региона, както и отговарянето на изискванията за екологични стандарти. Като причина за повишаване на прихода от данък придобиване на имущество по възмезден начин основно може да се приеме повечето сключени през годината сделки с недвижими имоти и превозни средства. Все по-голяма част от сделките с недвижими имоти се изповядват на реалната цена на имотите и това води до заплащане на по-висок местен данък. 
Туристически данък (§ 13-08) – При план 6,3 млн. лв. към 31.12.2025 г. са постъпили 6 млн. лв. или 96 на сто от уточнения бюджет за годината. Спрямо същият период на 2024 г. са събрани с 3,5 млн. лв.  повече за 2025 година. Това се дължи на по-големият брой реализирани нощувки, както и на обстоятелството, че задължените лица, упражняващи тази дейност внасят редовно и в срок сумите за туристически данък по сметките на отделите „Общински приходи“. Този вид данък зависи освен от броя регистрирани на територията на Столична община  места за настаняване, така също и от броя реализирани в тях нощувки. В този сектор постъпленията зависят от броя на туристите, съответно от предоставената услуга.  За невнесен в срок туристически данък, служителите от отделите ОП изпращат съобщения за доброволно плащане на задължения по ЗМДТ, както и издават актове на установяване по реда на чл.107, ал.3 от ДОПК. 
Други данъци (§ 20-00) – по параграф 20-00 се събират постъпили суми от отменения от 01.01.2005 г. пътен данък. Планът за 2025 г. е 10 000 лв., изпълнението до 31.12.2025 г. е 1 370 лв. По този параграф данъкоплатци, неползвали заявление за погасяване по давност, заплащат и стари задължения. Този вид данък не е принудително изискуем и по-голямата част от лицата, които дължат пътен данък, подават заявления за погасяване на задължения по давност. Реализираните постъпления от него са основно от доброволно платени стари задължения от гражданите, които са неизискуеми и с течение на годините намаляват драстично.

Общият размер на неданъчните приходи в общинския бюджет за 2025 година е 488,5 млн. лв., което представлява 92,1 на сто от планираните за годината – 530,5  млн. лв. 
Неданъчните приходи включват приходи и доходи от собственост, чието изпълнение е 55,7 млн. лв., в т.ч.:
Наеми на имущество (§ 24-05) - изпълнението е в размер на 16,6 млн. лв. или 66 на сто от уточнения бюджет за 2025 г. 
Наеми на земя (§ 24-06) изпълнението е в размер на 5,88 млн. лв. или 62 на сто от годишния бюджет. 
Нетни приходи от продажба на продукция, стоки и услуги (§ 24-04) са постъпили 22,6 млн. лв. или 57 на сто при годишен бюджет 39,7 млн. лв. Тук са включени и приходите  на общинските разпоредители, прилагащи делегиран бюджет, имащи право да разходват тези средства съгласно чл. 46, ал. 2 от ЗПФ - приходи на Общинските културни институни и на столичните театри, на училища и детски градини. 
Приходите от дивиденти (§ 24-07) – постъпили са 9,8 млн. лв. или 98,2 на сто от годишния разчет. Постъпилите дивиденти от „Водоснабдяване и канализация – София“ ЕАД по Решение № 794 от 09.10.2025 г. са в размер на 9,5 млн. лв. Изпълнението на приходите от дивиденти не може да бъде прогнозирано точно, тъй като зависи от последващи решения от Столичен общински съвет.
С най-голям относителен дял от неданъчните приходи, постъпили по бюджета на общината към 31.12.2025 г. са общинските такси § 27-00– изпълнението е 363,2 млн. лв. или 108 %. Приходите от общински такси за тази година са с 40,7 млн. лв. повече от същия период на 2024 година. 


В бюджета на Столична община за 2025 г. в сравнение с 2024 г. са постъпили местни такси, както следва:

	ОБЩИНСКИ ТАКСИ
	Отчет към 31.12.2025 г.
	Отчет към 31.12.2024 г.

	за ползване на детски кухни
	1 058 813 лв.
	1 055 049 лв.

	за ползване на домашен социален патронаж и други общински социални услуги
	1 651 262 лв.
	1 987 810 лв.

	за ползване на пазари, тържища, панаири, тротоари, улични платна и др.
	6 068 681 лв.
	5 450 135 лв.

	за битови отпадъци
	287 492 367 лв.
	281 354 517 лв.

	за технически услуги
	51 600 631 лв.
	23 365 646 лв.

	за административни услуги
	9 165 796 лв.
	6 910 106 лв.

	за откупуване на гробни места
	5 218 507 лв.
	1 671 034 лв.

	за притежаване на куче
	197 563 лв.
	186 319 лв.

	други общински такси
	802 461 лв.
	565 519 лв.

	ВСИЧКО:
	363 256 081 лв.
	322 546 135 лв.



Изпълнението по видове такси е следното: 
Такса за битови отпадъци (§ 27-07) – 287,5 млн. лв. е изпълнението, което спрямо заложения бюджет е 106,2 на сто. В сравнение с приходите към 31.12.2024 г. са събрани с 6,1 млн. лв. повече за 2025 г. Събраните недобори до 31.12.2025 г. са в размер на 54 млн. лв.
Такса за ползване на пазари, тържища, панаири, тротоари, площади и улични платна (§ 27-05) – изпълнение 6 млн. лв. при уточнен бюджет за годината 5,9 млн. лв. или 103 на сто. 
Такса за административни услуги (§ 27-11) – изпълнение 9,1 млн. лв. при бюджет       7,5 млн. лв. или 122 на сто. Събрани са 2,2 млн. лв. повече от 2024 г.
	Такса за технически услуги (§ 27-10) – изпълнението е 51,6 млн. лв. при бюджет         45 млн. лв или 115 на сто, което е 28 млн. лв. повече от 2024 г. По приходен параграф 27-10 постъпват таксите за строителни разрешения, като за 2025 г. те са в размер на           20,6 млн. лв. 
Такса за притежаване на куче (§ 27-17) – постъпили са 197 хил. лв. Собствениците на кучета подлежат на проверка от районните администрации, което е основният механизъм за събиране на този вид такса. Събраните недобори за 2025 г. са 52 хил. лв.
Други общински такси, определени със закон (§ 27-29) – изпълнението е 802 хил. лв. По параграф 27-29 постъпват такси за лицензи, за разрешения за провеждане на мероприятия, такса категоризация, такса за отсичане на дървета от ОП „Общински земи и гори“ и други. 
Глоби, санкции и наказателни лихви (§ 28-00) – към 31.12.2025 г. постъпленията по парграф 28-00 «Глоби, санкции и наказателни лихви» са в размер на 39,8 млн. лв, в т.ч.            23 млн. лв. по параграф 28-09 “Наказателни лихви за данъци, мита и осигурителни вноски“. За същия период на 2024 г. приходите по параграф 28-00 „Глоби, санкции и наказателни лихви“ са в размер на 32,5 млн. лв. или със 7,2 млн. лв. повече за 2025 година. 
Други неданъчни приходи (§ 36-00) – изпълнение 21,8 млн. лв. или 96,2 на сто от планираните 22,6 млн. лв. По параграф 36-00 постъпват приходи от застрахователни обезщетения, постъпили средства от предаване на вторични суровини, реализирани курсови разлики от валутни операции и други. 
Продажба на нефинансови активи (§ 40-00) – към 31.12.2025 г. изпълнението е           8,2 млн. лв. при бюджет 37,9 млн.лв. или  21,8 на сто. Постъпилите приходите от продажба на сгради са 3,3 млн. лв. и на  земя – 4,7 млн. лв. Изпълнението е с 4,4 млн. лв. по-малко от същия период на 2024 г. Тези приходи в голяма степен зависят от решенията на Столичен общински съвет. 
Приходи от концесии (§ 41-00) – постъпленията са в размер на 2,4 млн. лв. 
Столична община получава приходи от концесии по сключени от държавата концесионни договори за добив на подземни богатства. През 2025 г. са получени приходи от Министерство на енергетиката – 1,8 мнл. лв. и от Министерство на околната среда и водите – 0,6 млн. лв.

Взаимоотношенията с Централния бюджет /ЦБ/ включват получени трансфери /субсидии/ от ЦБ:
Обща субсидия и други трансфери за държавни дейности от ЦБ за общини (§31-11):  план и изпълнение за годината 1 291,03 млн. лв., които са предназначени за покриване на разходите в делегираните държавни дейности по бюджета на Столична община – „Образование”, „Здравеопазване”, „Социални дейности” и „Култура”.
Други трансфери за местни дейности (§31-12): разчет и изпълнение  1,0 млн. лв. за зимно почистване и поддържане на общинските пътища.
Целеви трансфери за капиталови разходи (§31-13): разчет и изпълнение 25,1 млн. лв.
Получени целеви трансфери от ЦБ (§31-18): разчет и изпълнение 91,9 млн. лв. 
Получени от общини целеви трансфери от ЦБ (§31-28): разчет и изпълнение за годината 203 млн. лв. 
Възстановени трансфери (субсидии) за ЦБ § 31-20: разчет и изпълнение (-) 33,9 млн. лв.

[bookmark: _Toc142922739][bookmark: _Toc142923472]ТРАНСФЕРИ

§ 61-00 „Трансфери (субсидии, вноски) между бюджети” – изпълнение 149,4 млн. лв. отчетени, както следва:
§61-01 „Трансфери между бюджети – получени трансфери (+)” изпълнение 156,2 млн. лв. получени, от които в по-голям размер: Министерство на труда и социалната политика  145 млн. лв., Министерство на образованието и науката 10,5 млн. лв., Министерство на регионалното развитие 335 хил. лв., Министерство на културата 186 хил. лв., Министерство на околната среда и водите 166 хил. лв.
§ 61-02 „Трансфери между бюджети – предоставени трансфери (–)” изпълнение -7,4 млн. лв. от които в по-голям размер: Министерство на вътрешните работи -7 млн. лв., Министерство на културата -218 хил. лв., Министерство на образованието и науката    -45 хил. лв., Българска академия на науките -51 хил. лв., Държавни висши училища -49 хил. лв.
§ 61-05  „Трансфери от МТСП по програми за осигуряване на заетост (+/–) изпълнение            0,66 млн. лв.;
§ 62-00 „Трансфери между бюджети и сметки за средствата от ЕС /нето/” – изпълнение -23 млн. лв.;
§ 64-00  „Трансфери от/за държавни предприятия, включени в консолидираната фискална програма” – по този параграф са отчетени получените средства от ПУДООС в размер на 0,3 млн. лв.
 
[bookmark: _Toc142922740][bookmark: _Toc142923473]ЗАЕМИ ОТ ЧУЖБИНА § 80-00 (нето +/-) – изпълнение 122,2 млн. лв.

	- получен заем от ЕИБ за изграждане и реконструкция на устойчива градска среда на гр. София – тротоари 
	39,1 млн. лв.

	
	

	- получен заем от ЕИБ за метро
	120,8 млн. лв.

	
	

	- погасяване главница по заем от ЕИБ за метро
	-14,4 млн. лв.

	- погасяване главница по заем от ЕИБ за отпадъци II-ра фаза
	-1,7 млн. лв.

	- погасяване главница по заем от ЕИБ за отпадъци I-ва фаза
	-1,4 млн. лв.

	- погасяване главница по заем от ЯБМС
	-7,4 млн. лв.

	-погасяване главница по заем от ЕИБ инженерна инфраструктура 
	-3,6 млн.  лв.

	- погасяване главница по заем от ЕИБ за рехабилитация на улици
	-4,5 млн. лв.

	- погасяване главница по заем от ЕИБ подобряване на атм. въздух
	-4,7 млн. лв.


[bookmark: _Toc142922741][bookmark: _Toc142923474]Законът за публичните финанси регламентира поемането на общински дълг и поставя изисквания за максималния размер на годишните разходи по обслужване на дълга и размера на общинските гаранции като процент от собствените приходи на общината и общата изравнителна субсидия. Заемите, поети от Столична община са изключително от международни финансови институции, с инвестиционно предназначение и се характеризират с дълги срокове за погасяване и благоприятни финансови условия. По тази причина общината отговаря на всички законови изисквания за размера на дълга и неговотo обслужване.

Наличните парични средства към 31.12.2025 г. са в размер на 291,4 млн. лв., разпределени, както следва:
	Бюджетна сметка в лева в БНБ
	-244,06 млн. лв.

	Бюджетна сметка в лева 
	-1,23 млн. лв.

	Бюджетни сметки във валута
	-44,44 млн. лв.

	Депозитни сметки в лева
	-1,60 млн. лв.

	Касова наличност в лева
	-0,07 млн. лв.


РАЗХОДНА ЧАСТ НА БЮДЖЕТА
[bookmark: _Toc142922755][bookmark: _Toc142923488]Изпълнението по разходната част на бюджета е 2 941,9 млн. лв.
Изпълнението на разходите се разпределя по следния начин:
	- за държавни дейности 
	1 711,2 млн. лв.

	- за местни дейности 
	1 142,0 млн. лв.

	- дофинансирането на държавната дейност с общински средства 
	88,7 млн. лв.

	

	



[bookmark: _Toc142922743][bookmark: _Toc142923476]Функция 1 „Общи държавни служби”  
	При годишен бюджет 215,82 млн. лв. в тази функция са отчетени 196,84 млн. лв. и изпълнението е 91,2 на сто. В държавна дейност разходите са в размер на 80,7 млн. лв., местни дейности 62,2 млн. лв. и за дофинансиране 54 млн. лв. Тук се отчитат средства за подготовка, организация и провеждане на избори, в т.ч. и възнаграждения на членовете на ОИК и СИК, разходи за възнаграждения и осигуровки на кметове, кметски наместници, общинска администрация и служители в Столична община, издръжка на общинска администрация, дейността на Столичен общински съвет.

[bookmark: _Toc142922744][bookmark: _Toc142923477]Функция 2 „Отбрана и сигурност” 
При годишен бюджет 26,4 млн. лв. изпълнението в тази функция е в размер на 18,7 млн. лв., като се разпределя по следния начин – държавни дейности 12,2 млн. лв., местни дейности 6,5 млн. лв. и дофинансиране – 0,02 млн. лв. Тук са отразени разходите за издръжка на Общинска ведомствена полиция, разходите за охрана на поделенията на бюджетна издръжка, разходи, свързани с ликвидиране на последици от стихийни бедствия и аварии,  разходите на доброволните формирования за защита при бедствия и други. 

[bookmark: _Toc142922745][bookmark: _Toc142923478]Функция 3 „Образование” 
Изпълнението на бюджета е 1 089,31 млн. лв. или 94,4 на сто при план 1 153,61 млн.лв., в т.ч. 1 062,1 млн. лв. държавни дейности, в местна дейност 15,67 млн.лв. и за дофинансиране на държавните дейности 11,53 млн. лв. През 2025 година сто седемдесет и пет  общински училища и двеста и две детски градини работят в условия на делегиран бюджет, със статут на разпоредители с бюджет от по-ниска степен. 
Средствата от резерва по формулата за разпределение на бюджета по дейности за 2025 г. се предоставят на училищата и детските градини след решение на комисии, назначени със Заповед на кмета за:
· ремонти за подобряване на материално-техническата база в училища и детски градини:
·  в 68 училища на обща стойност 1 242 356 лв. в дейност 322 „Неспециализирани училища“;
· в 1 училище – 17 137 лева в дейност 324 „Спортни училища“;
· допълнителни средства за горива и енергия в училища:
· в 11 училища на обща стойност 256 459 лв.
· издръжка на басейни, стопанисвани от общинските училища:
· в 4 училища на обща стойност 110 000 лв.
· допълнителни средства за отопление в общински детски градини:
· в 10 детски градини на обща стойност 163 000 лв.
· допълнителни средства по други обективни фактори:
· 2 училища на обща стойност 35 300 лв.
· 3 детски градини на обща стойност 52 700 лв.
· допълнителни средства за възнаграждения на служители, ползващи:
· платен годишен отпуск след майчинство, за които има назначен заместник и е сключен договор за заместване на титуляра.
· платен годишен отпуск, ползван след продължил повече от 6 месеца отпуск за временна нетрудоспособност поради заболяване, и за които има назначен заместник и е сключен договор за заместване на титуляра – 315 801 лева.
· Допълнителни средства за стандарта за ученици в самостоятелна форма на обучение, които са се явили и издържали изпитите :
· 409 864 лева в дейност 322 „Неспециализирани училища“.
· 11 260 лева в дейност 326 „Професионални училища и професионални паралелки в СУ“.
           
Предоставени средства на училища и детски градини, в т. ч. и за участие в Национални програми на Министерство на образованието и науката:

	Предназначение
	Сума (лв.)

	За оптимизация на вътрешната структура на персонала 
	 15 071 397

	За познавателни книжки, учебници, учебни комплекти и  помагала. 
	 9 134 018

	Уязвими групи
	      1 309 579

	Защитени специалности
	52 368

	По НП „Неразказаните истории на българите“
	6 000

	По програми „Осигуряване на съвременна образователна среда“
	961 209

	За стипендии
	826 770

	За постигнати резултати от труда на директори на общински училища и детски градини 
	 715 987 

	За транспорт на педагогически персонал, пътуващ от населени места извън София 
	551 252 

	За транспорт на ученици към  „средищни училища“ в районите „Нови Искър“- 4, „Панчарево“ -1,  и „Овча купел“ - 1
	64 636  

	По Национална програма „Иновации в действие“ 
	499 424 

	По Национална програма „Заедно за всяко дете“
	9 000 

	По НП "ИКТ в системата на предучилищното и училищно образование“ 
	516 979 

	По НП „Ученически олимпиади и състезания“ 
	429 989 

	По Национална програма „Без свободен час“ 
	534 127 

	По Национална програма „България – образователни маршрути“ 
	 2 399 612 

	По Национална програма „Без агресия за сигурна образователна среда“
	77 680

	По НП "Хубаво е в ДГ" 
	 32 900 

	По НП "Заедно в изкуството и спорта" 
	 1 900 031 

	По НП "Безопасност на движението по пътищата" 
	 84 143 

	По НП "Изучаване и съхраняване на традициите и историята на българската армия" 
	 11 115 

	По НП "Профилактика и рехабилитация" 
	 7 850 

	По НП „Сигурност, модул 1 „Киберсигурност“
	  45 699

	По НП "Хубаво е в ДГ"
	111 603

	Защитени специалности
	717 838



Отпуснати средства на ученици от общински училища по Програма на мерките за закрила на деца с изявени дарби – 307 395 лева.
Предоставени и изплатени на родители средства от държавния бюджет по Наредба за условията и реда за предоставяне и изплащане на средства от държавния бюджет за компенсиране на разходите, извършени от родителите за отглеждането и обучението на децата, които не са приети в държавни или общински детски градини или училища поради липса на свободни места – 12 035 622 лева.

Дофинансиране на училищата и детските градини с общински приходи за: 

· Проект за изграждане на закрито спортно пространство – 59 400 лв. – 138 СУ;
· Проект изграждане на зала – 57 600 лв. – 104 ОУ;
· Обзавеждане в детски градини – 248 306 лева.
· Финансиране на маломерни паралелки от І до ХІІ клас в общинските училища – 306 103 лв.;
· Осигуряване на транспортна услуга за превоз на деца и ученици до 3 „приемни училища“ в районите „Възраждане” – 2 и „Овча купел” – 1 – 85 467 лв.

Финансиране на програма, одобрена с Решение № 635/24.07.2025 г. на СОС - "Хей ръчички" и БЖЕ.
Детски градини – 19 800 лева.
Училища– 27 540 лева.

Финансиране на бюджетите по общинска програма „Лятна грижа“ съгласно Решение № 346 по Протокол № 38 от 15.05.2025 г. на Столичен общински съвет - 195 000 лева;

 Финансиране по бюджета съгласно Решение № 951/27.11.2025 г. на Столичен общински съвет - Общинска програма „Библиотека в детската градина“- 211 596 лева;

Финансиране по бюджета на функция „Образование“ по пилотна програма за осигуряване на лятна грижа за децата от детските градини и яслените групи в ДГ Решение № 319 на Столичен общински съвет "Учим се заедно" - 137 326 лева;

Финансиране по бюджета съгласно т.1 и т.2 по Решение № 952/27.11.2025 г. на Столичен общински съвет за изменение на Общинска програма „Учим се заедно“– 26 514 лева;

 Финансиране на бюджетите по общинска програма летни лагери „Витоша на децата“ във връзка с изпълнение на Решение № 312 на Столичния общински съвет от 10.04.2025 година – 142 159 лева.

Финансиране по Решение № 202 на Столичния общински съвет от 27.03.2025 година за одобряване отпускането на финансови средства за участие на ученици от Столична община и на техния ръководител в Годишния конгрес на Националното космическо общество в САЩ – 51 161 лева.

Финансиране по	 Решение № 335 на Столичния общински съвет от 24.04.2025 година за проект за новоназначени учители и ментори - наставници на новоназначени учители в системата на образованието – 33 000 лева.

Финансиране по	 Решение № 336 на Столичния общински съвет от 24.04.2025 година за подкрепа на учители и родители, с цел плавна адаптация на децата и пълноценно партньорство между семейството и детската градина – 28 600 лева.

Финансиране за изготвяне на Стратегия за образование 2025-2032 г. и 3-годишен План за действие, вкл. социологическо изследване, дълбочинни интервюта, работа със заинтересованите страни, комуникация на резултатите – 30 000 лева.

[bookmark: _Toc142922746][bookmark: _Toc142923479]Функция 4 „Здравеопазване” 
[bookmark: _Toc142922751][bookmark: _Toc142923484]Разходът е 126,9 млн. лв., от които 76,9 млн. лв. за държавни дейности, 33,5 млн. лв. за местни дейности и 16,4 млн. лв. – дофинансиране. В сравнение със същия отчетен период на 2024 г. са отчетени 13,3 млн. лв. повече за 2025 г. В тази функция са отразени средствата за компенсиране на извършените от родителите разходи за отглеждане, възпитание и обучение на децата, които не са приети поради липса на свободни места в общински детски ясли или яслени групи в държавни или общински детски градини в размер на 16,2 млн. лв.
Столична община чрез дирекция „Здравеопазване“ подпомага дейността на 13 общински лечебни заведения, като ги финансира за извършване на медицински дейности, които са извън обхвата на задължителното здравно осигуряване и не подлежат на финансиране от НЗОК. Дирекция „Здравеопазване” планира, координира и контролира дейността на 3 Комплекса за детско хранене, 25 детски ясли, 11 здравни медиатори и медицинските специалисти от здравните кабинети в учебни заведения на територията на Столична община. Работи в партньорство с държавни и неправителствени организации по проблемите на промоция и превенция на здравето на населението.  
В обобщения отчет за касовото изпълнение на Бюджет 2025 г. са намерили отражение отчетите на дирекция "Здравеопазване" и на двадесет и девет третостепенни разпоредители с бюджет, както следва:
· Комплекси за детско хранене с банка за майчина кърма /КДХ с БМК/;
· Комплекс за детско хранене "Витоша" /КДХ „Витоша“/;
· Комплекс за детско хранене "Люлин" /КДХ „Люлин“/;
· Общински съвет по наркотични вещества и Превантивно-информационен център по проблемите на наркоманиите /ОбСНВ и ПИЦ по ПН/;
· 25 детски ясли /ДЯ/.

Отчетът за касовото изпълнение отразява извършените и разплатените касово разходи на дирекция "Здравеопазване" и на двадесет и девет третостепенни разпоредители с бюджет, както следва:

Делегирани дейности: 
· средства за работна заплата и осигурителни плащания на персонала в комплексите за детско хранене, на персонала в 25-те детски ясли  и на медицинския персонал в училищното здравеопазване; средства за работна заплата, осигурителни плащания на здравните медиатори; средства за работна заплата, осигурителни плащания и издръжка на ОбСНВ и ПИЦ по ПН;
· средства за издръжка  -  работно облекло; закупуване на лекарства, обзавеждане и ремонт на здравни кабинети; унищожаване на лекарства и консумативи с изтекъл срок на годност; трудова медицина; обезщетения; СБКО;
· капиталови разходи.

Местни дейности включват: 
· издръжка на комплексите за детско хранене;
· издръжка на детските ясли и детски кухни към тях;
· издръжка „Дирекция „Здравеопазване“;
· финансиране на общинските лечебни заведения за дейности извън обхвата на задължителното здравно осигуряване. 
·  финансиране на дейности по общински програми в здравеопазването. 
   
Дофинансиране:  
· Включва заплатите и осигурителните плащания на част от административния персонал в трите комплекса за детско хранене, на част от персонала в 25-те детски ясли, на част от медицинския персонал в училищните здравни кабинети и на част от персонала в Дирекция „Здравеопазване”. 

ДЕТСКИ ЯСЛИ
Дейността на детските ясли е регламентирана с Наредба № 26 /18.11.2008 г. за устройството и дейността на детските ясли и детските кухни и здравните изисквания към тях, издадена от Министерство на здравеопазването. Съгласно Наредбата детските ясли са организационно обособени структури, в които екип от медицински и други специалисти осъществява отглеждане чрез грижа за опазване и укрепване на здравето, възпитание и обучение на деца от тримесечна до тригодишна възраст. 
През 2025 г. на територията на Столична община функционират 25 общински самостоятелни детски ясли (СДЯ). Една от тях - Детска ясла №37 „Проф. д-р Иван Митев“ в район "Изгрев" е официално открита през м. март 2025 г. 
Всички детски ясли се помещават в самостоятелни сгради (построени за целта или приспособени такива), в които са осигурени условия за нормално физическо и психично развитие и възпитание на децата.
Управлението и ръководството на всяка една от яслите се осъществява от директор, в съответствие с нормативните изисквания и с утвърден от него Правилник за вътрешния ред в детската ясла. С Решение № 884/24.11.2022 г. на Столичния общински съвет директорите на общинските детски ясли са определени като третостепенни разпоредители с бюджета на Столична община към дирекция „Здравеопазване“, считано от 01.01.2023 година. 
Към 31.12.2025 г. в детските ясли работят общо 204 медицински специалисти, 58 педагози, 3 психолози, 215 детегледачки и друг персонал. 
Съгласно чл.6, ал.3 от Наредба № 26 /18.11.2008 г. в една смесена дневна яслена група могат да се отглеждат до 20 деца. През 2025 г. общият капацитет на самостоятелните детските ясли в Столична община е 2180 места, разпределени по 20 в 109 яслени групи. В съответствие с приетата от Столичния общински съвет Наредба за прием на деца в общинските самостоятелни детски ясли, детски градини и в подготвителните групи в общинските училища на територията на Столична община (в сила от 02.03.2023 г.) приемът на деца през 2025 г. е осъществяван целогодишно, при реда и условията за централизирано електронно класиране за прием чрез Информационната система за обслужване на детските заведения, подготвителните групи в училищата и първи клас (ИСОДЗ, ПГУ и I-ви клас). В Детска ясла №35 „Вълшебство“, район „Триадица“ без ограничения са приемани децата с увреден слух. Наредбата предвижда възможност, след приключване на класиранията, извършвани през месеците май и юни за съответната учебна година прием на деца да се осъществява от работна група, определена със заповед на кмета на Столична община. Приемът е извършван, съобразно посочените в Наредбата критерии, като е в яслена група е приемано само по едно дете. 
Децата се изписват от детските ясли от 1 септември в годината, в която навършват тригодишна възраст или по желание на родителите преди този срок.
Последното класиране за прием чрез ИСОДЗ, ПГУ и I-ви клас е извършено на 28.11.2025 г., а последното заседание на работната група е проведено на 11.12.2025 г. Критериите, по които е извършен приема и броят на записаните в яслите деца към 31. 12.2025 г. е представен в таблицата:

	Критерии за прием
	Приети
	Записани 
	Свободни места
	Текущо незаписани

	Общ ред
	2140
	2140
	10
	0

	Хронични заболявания
	22
	22
	2
	0

	Специални образователни потребности 
	2
	2
	4
	0

	Работна група
	9
	9
	
	0

	Общо
	2173
	2173
	16
	0


Първият контакт между персонала на детските ясли и родителите се осъществява при записването на децата. Впоследствие комуникацията се извършва чрез провеждане на родителски срещи, индивидуални разговори „Лице в лице“, по телефон, чрез Фейсбук или Вайбър групи.
Първоначалното постъпване на децата в детските ясли се осъществява поетапно, по график. На родителите се предоставя информационна карта, в която отбелязват възраст на детето, изградени навици, наличие на алергии към храни и лекарства, предпочитани храни, играчки и занимания, особености в поведението и емоционалните реакции. Във всички детски ясли е внедрен и се прилага „Берлинския“ модел за ранна адаптация на децата в присъствието на родител. 
През 2025 г. броят на леглодните, планувани съобразно ежемесечния списъчен състав на децата е 467 524 общо за всички ясли. Реализираните леглодни (фактическите посещения) са 261 970 (56%). Пропуснатите леглодни са 205 554 (44%), от тях 64 138 (31%) поради болест и 141 416 (69%) по други причини (част от тях са случаите на карантина, но превес имат заявените, но не реализирани посещения, особено през летните месеци. Липсата на такси допринася за безотговорното отношение на родителите относно редовността за посещения на децата.).
Всички деца, посещавали детските ясли през 2025 г. имат здравно- профилактична карта с регистриран от личния лекар профилактичен преглед и приложени ваксини. Подлежащите на имунизация/реимунизация деца са проследявани редовно от медицинските специалисти. Всички деца над 2-годишна възраст са със завършен имунизационен статус, съгласно задължителния имунизационен календар на Република България. 
В резултат на извършените антропометрични измервания медицинските специалисти не са констатирани отклонения във физическото развитие на децата. 
Нервно-психическото развитие (НПР) на децата е оценявано съвместно от педагозите и медицинските специалисти чрез прилагане на адаптираната за нашата популация и утвърдена в практиката методика на Манова-Томова. За всяко дете е изчислен коефициент на общо развитие /КОР/. При пет от децата е регистрирано изоставане в нервно-психическото развитие с повече от три показателя. 
Във всяка яслена група е водена Рапортна/филтърна тетрадка за резултатите от филтъра, който се провежда ежедневно от медицинските специалисти при сутрешния прием с цел недопускане в детското заведение на деца със симптоми на заболяване. Въз основа на медицинските бележки, издадени след лекарски преглед през 2025 г. в яслите са регистрирани общо 10457 случаи на остри заболявания при децата, разпределени по нозологични единици както следва:

	Общ брой заболявания 
	ОКГДП
	Бронхит
	Пневмония
	Грип/ОВИ
	Ентероколит
	Скарлатина
	Варицела
	Други

	10 457
	7296
	391
	30
	310
	7
	16
	80
	2627



Наблюдава се превес на острите инфекции на дихателните пътища, което е характерно за ранната детска възраст. 
През 2025 г. в Детска ясла №35 „Вълшебство“ са приети и записани 2 деца със специални образователни потребности – деца с увреден слух. За тях са полагани грижи от квалифицирани медицински и педагогически специалисти, обучени за работа, както с чуващите, така и с децата с увреден слух. Детското заведение продължава дългогодишното и успешно сътрудничество с Центъра за ранна рехабилитация на деца с увреден слух и съвместно със сурдопедагозите от центъра осъществява обучението и възпитанието на децата с увреден слух интегрирано с чуващите им връстници.
Във всяка детска ясла е разработен тематичен план по промоция на здравето. 
Осигурени са информационни материали за персонала и родителите. Разработени са здравно-информационни табла. Работата с децата е организирана под формата на игри и занимания за създаване на хигиенни навици.
Възпитателната дейност се извършва по план, изготвен от педагога, който съвместно с медицинските специалисти провежда ежедневни занимания с децата. Педагогическата работа е ориентирана към комплексно формиране и развитие на личността на детето и придобиване на базисни умения - двигателни, речеви, познавателни, социални, игрови, музикални, изобразителни, конструктивни. През 2025 г. всяка от яслите е работила по утвърдена от Министерство на образованието и науката и избрана съвместно с родителите образователна програма за възрастта от 1 до 3 г. Във връзка с емоционалното и социално развитие на децата в яслите са организирани тържества Коледа, Баба Марта, Празникът на мама, 1 юни и др., куклено-театрални постановки и други форми за познание и забавление. 
Храненето и хранителния режим в детските ясли са организирани съгласно изискванията на Наредба № 2/07.03.2013г. за здравословното хранене на децата на възраст от 0 до 3 години в детските заведения и детските кухни, издадена от Министерство на здравеопазването. Храната се предлага по предварително разработени седмични менюта, които се изготвят с участието на медицински специалист и се съобразяват с възрастта и нуждите на децата. При изготвянето на менюто се използва „Сборник рецепти и ръководство за здравословно хранене на деца до 3-годишна възраст“, разработен от Националния център по обществено здраве и анализи /НЦОЗА/. Сборникът включва и конкретни практически указания за внедряване принципите и изискванията, залегнали в Наредбата.
В 23 детски ясли храната за децата се приготвя в собствени кухни, като снабдяването с хранителни продукти се осигурява от фирми доставчици. Две детски ясли - ДЯ № 55 и ДЯ № 41, получават храна, приготвена в общинските Комплекси за детско хранене. С цел осигуряване на безопасността на храните при тяхното производство и дистрибуция във всички детски ясли се прилага системата НАССР (Hazard Analysis and Critical Control Point, „Анализ на опасностите и контрол на критичните точки“). През 2025 г. стойността на един храноден за едно дете варира от 2,10 лв. до 5,17 лв. 
В детските кухни на 13 детските ясли се приготвя храна за неорганизиран контингент (деца от 10 месеца до три години, отглеждани в домашна обстановка, на които се приготвя обедно хранене - на база подадена от родителите ежедневна заявка). Съгласно Наредбата за определяне и администриране на местни такси и цени на услуги, предоставяни от Столична община таксата, която абонатите заплащат за ползване на детските кухни е 1,30 на ден. Таксата е с 50% намаление за деца, отговарящи на определени в наредбата критерии. През 2025 г. капацитетът на детските кухни е общо 605 деца. Реалната себестойност на един храноден за едно дете варира от 1,80 до 3,29 лв. Абонаментът на децата се прекратява при навършване на 3-годишна възраст, постъпване в детска ясла или писмен отказ от родителите. Чакащи за абонамент деца в края на 2025 г. има в районите „Изгрев“-20 деца, „Лозенец“-17 деца и „Слатина“-22 деца.
През 2025 г. Българската агенция по безопасност на храните (БАБХ) не е констатирала нарушения при извършените проверки за безопасността и качеството на храните в детските ясли. 
Контролът по спазване на изискванията за хигиенния режим в детските ясли се осъществява от Столичната регионална здравна инспекця (СРЗИ). През 2025 г. не са констатирани нарушения. Дадените от СРЗИ предписания за предприемане на временни противоепидемични мерки са изпълнявани в срок. 
Всички детски ясли работят с автоматизирана електронна система - програмен продукт „Сладко бебе”, която подпомага управлението на административните процеси в детското заведение. Всеки родител, чието дете посещава самостоятелна детска ясла в София може да регистрира свой профил в системата и да има достъп до данните, които се въвеждат за неговото дете - присъствие и отсъствия, развитие и здравен картон на детето, нормативи, дневен режим, седмично меню и др., а дължими такси могат да се заплащат чрез POS терминал. Ползването на продукта от родителите не е обвързано с плащане - парола за достъп до портала "УЕБ Родител" се получава от директора на детското заведение при записването на детето.
С оглед подобряване на сигурността и прозрачността на грижите, както и решаване на възникнали конфликти при отглеждане на децата в детските ясли се прилага видеонаблюдение в дворните пространства и в помещенията за игри и занимания на децата. 
За поддържане и повишаване на професионалната квалификация през 2025 г. директорите на самостоятелните детски ясли са взели участие в специализирано обучение по следните теми: 
„Наредба 2. Защитено наименование за произход (ЗНП) и БДС. Хранителни добавки за деца“. 
„Управление на човешкия фактор в детските ясли. Основни нормативни документи и изисквания“
„Ранно детско развитие – същност, особености, необходимост от подкрепа. Екипно взаимодействие. Интерактивни взаимодействия родители – детска ясла“.
Медицинските специалисти са участвали в организираните от Българската асоциация на професионалистите по здравни грижи (БАПЗГ) обучения на различни теми, свързани с ранното детско развитие и грижите за здравето на детето.
През 2025 г. в част от детските ясли са извършени строително-ремонтни дейности, както следва:
	Район
	Детска ясла
	Строително-ремонтни дейности през 2025 г.

	Кремиковци
	Самостоятелна детска ясла № 38
	Боядисване на помещенията на една яслена група; 
Боядисване на кухнята и подмяна на шкафове и мивки.

	Лозенец
	Детска ясла № 45 "М-р Ф. Томпсън"
	Ремонт на улуците на покрива;
Боядисване на помещенията за яслените групи на 1 етаж

	Слатина
	Детска ясла № 56 "Калина"
	Подмяна на входен портал на пункта за абонати на детската кухня; 
Поставяне на витраж м/у 1 и 2 етаж; 
Ремонт на външна стена; 
Боядисване на част от помещенията на една от яслените групи.

	Средец
	Постоянна детска ясла № 1
	Ремонт на оградата на детската ясла; Изграждане на гръмоотвод.

	Средец
	Дневна детска ясла № 28
	Поставяне на допълнително видеонаблюдение в двора и складовите помещения.

	Студентски
	Детска ясла № 69
	Ремонт на покрива поради теч и на помещенията пострадали от теча /на кухнята и  на две яслени групи/.


В годишните анализи за дейността директорите на детските ясли са посочили необходимост от извършване на следните строително-ремонтни дейности: 
	Район
	Детска ясла
	Належащи строително-ремонтни дейности

	Красна поляна
	Детска ясла № 48
	Включване на яслата в обследването на подпочвени води, предприето от район "Красна поляна" за Детска градина № 130 "Приказка"; 
Почистване на боклук от развалени парни котли в мазето. 

	Красна поляна
	Самостоятелна детска ясла № 51
	Реализиране на ремонтните дейности по Решение №694/19.12.2024 на Столичния общински съвет; 
Подмяна на ел. инсталация; Асфалтиране на част от дворната алея; 
Разширяване на квадратурата на дворните площадки и полагане на ударопоглъщаща настилка; 
Цялостен ремонт на санитарните помещения за три яслени групи; 
Основен ремонт на приземния етаж/мазе/; Хидроизолация на основите на сградата; Премахване на нафтови резервоари, сушилно съоръжение и основен ремонт на прилежащите им помещения; 
Техническо обследване и паспортизация на сградата. 

	Красно село
	Детска ясла № 31 "Палавници"
	Осигуряване на електрозахранване в новопостроената сграда, което досега се осъществява по въздушен кабел от старата сграда; 
Ремонт на тераса на 2-ри етаж и за отстраняване на теч в спално и игрално помещения на 1-ви етаж.

	Кремиковци
	Самостоятелна детска ясла № 38
	Подмяна на електрическата инсталация; Ремонт на дворните площадки.

	Лозенец
	Санаториална детска ясла № 23 "Ралица"
	Основен ремонт на дворната ограда; Обновяване на дворните площадки; 
Ремонт на стълбите на лицевата част на сградата.

	Лозенец
	Детска ясла № 45 "М-р Ф. Томпсън"
	Продължаване на строежа за разкриването на 2 нови яслени групи; 
Ремонт на терасите на яслените групи -2 етаж.

	Люлин
	Детска ясла № 41 "Ябълкова градина"
	Присъединяване на пристройката към действащата СОТ охрана.

	Панчарево
	Самостоятелна детска ясла № 44
	Частичен ремонт на покрива и боядисване на помещението, пострадало от теча.

	Подуяне
	Детска ясла № 58
	Подмяна на асфалтовата настилка на част от двора; 
Подмяна на вратите на складовете; 
Подмяна на съоръженията за игра в дворните площадки;
Боядисване на дворната ограда.

	Подуяне
	Детска ясла № 63 "Беборани"
	Подмяна на ударопоглъщащата настилка на 1 дворна площадка; 
Подмяна на плочките на външните стълби на 4 входа; 
Подмяна на плочките по стените и пода на кухненския блок;
Подмяна на 2 дворни врати; 
Ремонт на абонатната станция и съседно помещение поради събирането на вода при проливен дъжд.

	Сердика
	Детска ясла № 70 "Мечо Пух"
	Вътрешно боядисване на яслата; 
Ремонт на стълбите към двора с изграждане на защитна тента срущу неблагоприятни атмосферни условия; 
Ремонт на стълбите към котелното помещение.

	Студентски
	Детска ясла № 69
	Ремонт на фасадата, на част от покрива, и на дворните площадки.

	Триадица
	Детска ясла № 21 "Бон-Бон"
	Ремонт на двора и дворните площадки, които са неизползваеми, поради спрян строеж и довършителни работи в новата сграда.



По отношение на дейността в детските ясли от страна на Дирекция „Здравеопазване“ е оказвана методична помощ чрез провеждане на срещи, разговори и писмена кореспонденция с директорите на детските ясли. Директорите на детските ясли са представили в дирекция „Здравеопазване“ тримесечни отчети за 2025 г. по зададени от дирекцията показатели и анализ на дейността на детското заведение през календарната година.
Контролната дейност на дирекцията е осъществена посредством:
1. Ежегодна планова проверка, фокусирана върху:
- воденето и съхраняването на документация (трудови досиета на персонала книги за инстуктаж, вътрешно-нормативни документи и др.); 
- ежедневния контрол на здравословното състояние и воденето на медицинска документация на децата;
- поддържането и документирането на хигиенния режим в детското заведение;
- дейностите, свързани с храненето на децата и др. 
В хода на проверките се проведени разговори с директора и персонала, обсъдени са въпроси и проблеми, възникнали в процеса на работата. През 2025 г. не са констатирани съществени пропуски в дейността на детските ясли.
2. Инцидентни проверки по повод на жалби и сигнали от граждани. През 2025 г. в дирекция „Здравеопазване” са постъпили 4 жалби/сигнали. Във връзка с тях на директорите на детски ясли не са налагани дисциплинарни наказания по Кодекса на труда.

КОМПЛЕКСИ ЗА ДЕТСКО ХРАНЕНЕ И ДЕТСКИ КУХНИ

Детските кухни са организационно обособени структури, в които медицински и други специалисти приготвят, съхраняват и предоставят храна за деца от 10 месеца до 3 годишна възраст.
Дейността на детските кухни е регламентирана в Закон за здравето, Наредба № 26 от 18 ноември 2008 г. за устройството и дейността на детските кухни и здравните изисквания към тях, Наредба №  2 от 7 март 2013 г за здравословното хранене на деца на възраст от 0 до 3 години в детските заведения и детските кухни, Наредба №1 от 22.01.2018 г. за физиологичните норми на хранене на населението и Регламент № 1169/2011 на Европейския парламент. 
Съгласно Наредба № 26 от 18.11.2008 г неорганизиран контингент са деца от 10 месеца до три години, отглеждани в домашна обстановка, на които се приготвя обедно хранене на база подадена от родителите заявка, а организиран контингент са деца от 10 месеца до три години от детски ясли и яслени групи в ОДЗ. 
Осигуряването на обедно хранене за децата от десет месеца до три годишна възраст, отглеждани в домашни условия е социална услуга, извършвана от Столична община. На територията на Столична община функционират 3 комплекса за детско хранене  - КДХ „Люлин”, КДХ „Витоша”, КДХ с банка за майчина кърма (БМК) и 7 самостоятелни детски кухни в столичните райони „Младост”, „Студентски”, „Искър”,  „Средец”, „Красно село” и „Слатина”. 
Преходната храна, която се приготвя в детските кухни отговаря по качествен състав и технологична обработка на изискванията на Наредба № 1/22.01.2018 г. на МЗ за физиологичните норми за хранене на населението, осигурявайки здравословно хранене според възрастовата група. Седмичното меню е съобразено с изискванията на Наредба № 2 от 07.03.2013 г. и разработения на нейна база „Сборник рецепти и ръководство за здравословно хранене на деца до 3 – годишна възраст”. 
В детските кухни се използват храни, които отговарят на изискванията за качество и безопасност съгласно Закона за храните и подзаконовите нормативни актове по неговото прилагане, БДС и Кодекс Алиментариус. Храните се придружават с необходимите документи, доказващи тяхната безопасност съгласно законодателството. Готовата храна, чиято трайност е три часа след приготвянето й се разпределя в стъклени бурканчета за многократна употреба, които при връщане от абонатите се измиват, дезинфекцират и стерилизират. От дневното меню се заделят проби, които се маркират и съхраняват в хладилник при температура от 0 до 4°С в продължение на 48 часа. 
Транспортните средства към кухните отговарят на изискванията на Наредба № 5 от 2006 г. за хигиена на храните от Министерството на здравеопазването и Министерството на земеделието и горите и осъществяват транспортирането на готовата храна до раздавателните пунктове. Регистрира се часът на експедиране на храната от кухнята в превозното средство. Ежедневно се изготвя протокол за невзетата от клиентите заявена и платена храна. Бракуваната храна се изхвърля в контейнер за биоразградими отпадъци.  
Комплексите за детско хранене и самостоятелните детски кухни разполагат с 67 раздавателни пункта. Всички пунктове за раздаване на храна са регистрирани съгласно Закона за храните и съответно имат издадено удостоверение за регистрация от Областна дирекция за безопасност на храните. За всеки пункт е указано броя на рационалните хранения, броя на храненията с адаптирано мляко, броя на диетичните хранения, броя на тези с намаления, както и общия брой хранения.
Регистрацията на абонати от неорганизиран контингент за социалната услуга детска кухня се осъществява след навършване на 9-месечна възраст на детето чрез действащата платформа за „Електронна продажба на купони и управление на храненето“. В кухнята се прилагат, съгласно нормативните изисквания с подаване на необходимите документи - писменото заявление, бележка от личния лекар с указания за хранителния режим; копие от удостоверението за раждане на детето. В заявлението родителите декларират и съгласие за предоставяне на лични данни на абонатите във връзка с разпоредбите на Общия регламент, относно защита на данните (ЕС) 2016/679.
Родителят се информира за месечното меню и за хранителната стойност на всяко ястие - грамаж, калоричност и продукти, съдържащи алергени. Възможно е да бъдат заявени ваучери за храна за месеца или да се направи избор за определени дни. Закупуването е в удобно за родителите време - с кредитна/дебитна карта; в офиси на  e-Pay; Easypay и по банков път.
Съгласно Решение 26 на Столичен общински съвет от 28.01.2010 г. през 2022 г. цената на дневната такса (купон) е 1.30 лв., а намаление с 50% от стойността на купона т.е. 0.65 лв., ползват някои категории деца, а именно: деца с медицинска експертиза за 50 % и над 50 % намалени възможности за социална адаптация, издадена съгласно Наредба за медицинска експертиза на работоспособността; деца с един родител; деца, на които един от родителите е редовен студент или редовен докторант; трето и следващи деца на многодетни родители; деца пълни сираци; деца, единият от родителите на които е с над 71% трайно намалена работоспособност.
Детски кухни са с работното време при условията на 5-дневна работна седмица. Във връзка със задължителните процедури на основно почистване и обработка на помещенията т. е. дезинфекция, дезинсекция и дератизация два пъти годишно – август и края на декември, услугата детска кухня прекратява процеса на готвене. През този период част от служителите ползват полагаем годишен отпуск. 
Контролните органи относно изискванията за здравословно физиологично хранене на децата в детските кухни се осъществява от Столична регионална здравна инспекция, а инспекция на Българска агенция по безопасност на храните е контролен орган във връзка с утвърдените стандарти. 
В дирекция „Здравеопазване“ на Столична община в края на  всяко тримесечие детските кухни и комплексите за детско хранене представят отчет за дейността на кухнята и за продуктовия набор.

КОМПЛЕКС ЗА ДЕТСКО ХРАНЕНЕ „ВИТОША”
Комплекс за детско хранене (КДХ) „Витоша” се помещава в сграда общинска собственост на адрес гр. София, ул. „Белмекен” № 13. На видно място е изложена указателна табела и е осигурен достъп за детски колички. Директор на комплекса е д-р Елена Василева. В сградата на специално обособено информационно табло, както и на всички раздавателни пунктове са изложени условията за регистрация на желаещи от неорганизиран контингент за получаване на храна от КДХ „Витоша“. Там са изложени и менюта за всяка седмица от текущия месец, както и инструкция за употреба на храната.
КДХ „Витоша” осигурява обедно хранене за деца от 10 месечна до 3 годишна възраст в пет района на Столична община: „Витоша”, „Овча купел”, „Триадица”, „Красно село” и „Лозенец” и разполага с дванадесет (12) раздавателни пункта. Комплексът приготвя диетична храна за деца страдащи от: Цьолиакия, Алергия към белтъка на кравето мляко, Алергия към телешкото месо и някои зеленчуци и плодове.
Ежедневно се приготвят  4 менюта за обедно хранене:
1. обедно меню за деца от 1 до 3 години с рационално хранене (неорганизиран контингент);
2. обедно меню за деца с диетично хранене; 
3. обедно меню за деца от 10 месеца до 1 година. Адаптираното  мляко, което трябва да се добави към десерта се предоставя в отделно стерилно бурканче. На всеки абонат се връчва специална инструкция с указания за приготвянето и употребата му. 
4. меню за хранене на децата от ясла  № 55 (организиран контингент).
Менютата се разработват и според сезона, като дневните менюта в едномесечен период не се повтарят. Диетичните менюта са според диагнозата и се изработват индивидуално.
Среднодневният брой абонати за 2025 г. е 738, от които 717 неорганизиран контингент и 21 деца организиран контингент. Абонатите, ползвали 50% намаление на цената на купона са 70. Среднодневен брой порции за годината за неорганизиран контингент е 2151 , а за организиран – 148, общо – 2299.  
Стойността на продуктовия набор, формираща се от цената на вложените продукти, е 1,07€ (2,10 лв.) При проверки от страна на контролните органи – Столична регионална здравна инспекция и Българската агенция по безопасност на храните, няма установени нарушения. През годината няма оплаквания за качеството на храната и за обслужването на абонатите.

КОМПЛЕКС ЗА ДЕТСКО ХРАНЕНЕ „ЛЮЛИН”
Комплекс за детско хранене (КДХ) „Люлин” се помещава на адрес ж.к. „Люлин”, ул. „Фортов път” № 2 в сграда общинска собственост. Има указателна табела. Директор на комплекса е д-р Янка Иванова. На специално обособено информационно табло в сградата на КДХ, както и на всички раздавателни пунктове са изложени условията за регистрация на желаещи от неорганизиран контингент за получаване на храна от КДХ „Люлин“, менюта за всяка седмица от текущия месец и инструкция за употреба на храната. Изрично е посочена и хранителната стойност на всяко ястие, както и продуктите, съдържащи алергени.
Комплексът приготвя ежедневно 4 менюта за обедно хранене:
1. обедно меню за деца от 1 до 3 години с рационално хранене (неорганизиран контингент);
2. обедно меню за деца с диетично хранене (алергия към белтъка на кравето мляко); 
3. обедно меню за деца от 10 месеца до 1 година с адаптирано мляко. Адаптираното  мляко, което трябва да се добави към десерта се предоставя в отделно стерилно бурканче. На всеки абонат се връчва специална инструкция с указания за приготвянето и употребата му.
4. меню за хранене на децата от ясла  № 41 (организиран контингент).
Комплексът разполага с петнадесет (15) раздавателни пункта, ситуирани в район "Люлин ", "Красна поляна", „Връбница“, кв. Курило.
Среднодневният брой абонати за 2025 г. е 597, от които 540 неорганизиран контингент и 57 деца организиран контингент. Среднодневният брой порции за годината е 2021, 1620 за неорганизиран контингент и 401 за организиран контингент. Абонатите, ползвали 50% намаление на цената на купона са 85. Средната стойност на продуктовия набор, формираща се от цената на вложените продукти за 2025 г. е 1.19€  (2, 33 лв.) 
      	През 2025 г. няма постъпили жалби и оплаквания относно качеството на храната. При проверки от страна на контролните органи няма установени нарушения. 

КОМПЛЕКС ЗА ДЕТСКО ХРАНЕНЕ С БАНКА ЗА МАЙЧИНА КЪРМА (КДХ С БМК)

Комплекс за детско хранене с Банка за майчина кърма (КДХ с БМК) е разположена на територията на райони „Илинден” и „Красна поляна” и се състои от две функционални единици с общо административно обслужване - Банка за майчина кърма  (БМК) и детски  кухни-майки „Красна поляна” и „Западен парк”. Директор на комплекса е д-р Мария Русинова.

Дейност на Банка за майчина кърма
Банка за майчина кърма (БМК) е разположена в общинска сграда на адрес гр. София,  ул. „Сава Михайлов” № 57. Заведението осигурява здравословно хранене чрез събиране, съхранение, изследване, обработка и пласиране на майчина кърма на нуждаещите се кърмачета. Състои се от 4 звена – административно-счетоводен отдел, сектор за събиране, съхранение и пласмент на майчина кърма, лаборатория за пастьоризация и биохимия и микробиологична лаборатория. Банката за майчина кърма разполага с експлицитно изготвени и стриктно спазващи се изисквания към донорките. 
През 2025 г. е постъпила 1863,150 л кърма от 73 донорки. След обработка като годна е окачествена  в литри 1814,100 дарителска кърма.  Разходената кърма за 2025 г. е 1768,100 л. за 56 деца, разпределена както следва:
- по т.2 от МПС 188/97 е продадена 740,330 л кърма т.е. на здрави новородени и кърмачета, чиито родители желаят те да бъдат хранени с дарителска кърма при хипо- и агалактия на майката и отглеждани в домашна обстановка; 
- по т.3 от МПС 188/97 е предоставена 881,640 л кърма на кърмачета със заболявания. Заболяванията на кърмачетата, получили безвъзмездно кърма през годината са - вродена сърдечна малформация,  интраутеринна хипотрофия, недоносеност, алергия към белтъка на кравето мляко, муковисцидоза, пилоростеноза.  
- по т.4 от МПС 188/97 е предоставена 146,130 л кърма на кърмачета на болни майки – ТБК, диабет, епилепсия, сърдечно – съдови заболявания, психични заболявания.

Микробиологичният контрол на работна среда и ръце на персонал не е установил отклонения от нормата.

Детски кухни „Красна поляна” и „Западен парк” разполагат с двадесет и един (21) раздавателни пункта, ситуирани в 10 района: "Красна поляна", "Възраждане", "Триадица", "Сердика", "Подуяне", "Оборище", "Илинден", "Надежда", "Връбница", „Банкя“. 
Среднодневният брой абонати за 2025 г. на двете кухни „Красна поляна” и „Западен парк” е 1331. КДХ не обслужва организиран контингент. Среднодневният брой порции за годината е 3993.  Абонати, ползвали 50 % намаление от таксата на купона са 60 деца. Средната стойност на продуктовия набор е  1.05 € (2,06 лв.). За 2025 г. няма актове на БАБХ, СРЗИ или други контролни органи за констатирани нарушения в дейността на ДК „Красна поляна” и „Западен парк”. 
Показатели КДХ 2025 г.

За 2025 г. среднодневният брой абонати общо за трите комплекса е 2666 деца със 160 деца повече от 2024 г. Среднодневният брой порции за годината е 8313, за неорганизиран контингент 7764 и организиран – 549. Абонатите, ползвали 50% намаление на цената на купона са 215 деца. Средната стойност на продуктовия набор, формираща се от цената на вложените продукти за 2025 г. е 1.10€ (2,16 лв).

САМОСТОЯТЕЛНИ ДЕТСКИ КУХНИ 

           На територията на Столична община функционират седем (7) самостоятелни детски кухни. 
           1. Детска кухня ул. „Тича” №6, район „Средец” е с капацитет 60 абоната. Кухнята се помещава в приземен етаж на стара сграда, общинска собственост. Кухнята разполага само с един вход. Създадената организация и функциониращата НАССР система не допускат кръстосване на чисти и мръсни потоци. За 2025 г. среднодневният брой абонати е 49 деца. Среднодневният брой абонати, ползващи 50% намаление е 6. Среднодневният брой порции за годината е 148. Стойността на продуктовия набор е 2.10 лв. Длъжността директор се изпълнява от г-жа Станислава. Генчева.
           2. Детска кухня ул. „Хан Аспарух” №60, район „Средец” е с капацитет 160 абоната. Помещава се на партерен етаж, общинска собственост. Среднодневният брой абонати за годината е 51, среднодневен брой порции - 153. Стойността на продуктовия набор е 2.17 лв. Длъжността директор се изпълнява от г-жа П. Илиева. 
3. Детска кухна, ул. „Пчела” № 21, район ”Красно село” се помещава в сграда, общинска собственост и е с капацитет 300 абоната. Разпределението на помещенията в ДК е изцяло съобразено с изискванията за дейността.  Поставена е указателна табела, осигурен е достъп за детски колички. Кухнята разполага с 4 раздавателни пункта. Среднодневно хранeщи се деца за 2025 г. са 255. Среднодневен брой порции за годината – 764. Децата, ползващи 50% намаление са 25. Средна стойност на продуктовия набор -1,83 лв. Длъжността директор се изпълнява от г-жа Румяна Високомогилска.
4. Детска кухна район „Искър” се помещава  в едноетажна сграда общинска собственост. Разпределението на помещенията в ДК е съобразено с изискванията за дейността. Поставена е указателна табела, осигурен е достъп за детски колички. Кухнята е с капацитет 300 абоната. Кухнята разполага с 4 раздавателни пункта. Среднодневно абонатите за 2025 г. са 212, като 14 от тях са ползватели на намаление от 50 % от цената на купон. Среднодневен брой порции за годината – 639. Средната стойност на продуктовия набор за годината е 2,16 лв.
5. Детската кухня район „Младост” се помещава  в  ремонтирана сграда на бивше ОДЗ № 29, общинска собственост. Длъжността директор се изпълнява от г-жа Румяна Титкова. Кухнята е с капацитет 350 абоната и разполага с осем раздавателни пункта. Среднодневно абонатите за 2025 г. са 301, като 30 от тях са ползватели на намаление от 50 % от цената на купона. Среднодневен брой порции за годината – 823. Средната стойност на продуктовия набор за годината е 2,26 лв.
6. Детска кухня район „Студентски” се помещава  в общинска сграда. Към кухнята функционират три раздавателни пункта и е с капацитет  200 абоната. Директор на кухнята е г-жа Силвия Петрова. Среднодневният брой абонати, обслужени през годината са 180 деца. Броят на абонатите, ползвали 50 % намаление са 6. Среднодневен брой порции за годината – 540. Средната стойност на продуктовия набор е 2,00 лв. 
7. Детска кухня район „Слатина” се помещава в сградата на ДГ № 65, общинска собственост и е с капацитет 50 абоната. За 2025 г. среднодневно хранени деца са 40. Абонати ползватели на 50 % намаление от определената цена на купона са 2 деца. Среднодневнен брой порции за годината – 120. Средна стойност на продуктовия набор -3,31 лв. 






Обобщени показатели за 2025 г. самостоятелни детски кухни

	Социалната услуга детска кухня с предоставяне на обедно меню за неорганизиран контингент се предлага и в тринадесет раздавателни пункта към самостоятелни детски ясли (СДЯ) с общ капацитет 605 абоната. Детските ясли са разположени в следните райони: Средец, Сердика, Слатина, Изгрев, Лозенец, Триадица, Овча купел и Панчарево.
Столична регионална здравна инспекция след извършени проверки през 2025 г констатира, че в детските кухни, комплексите по детско хранене и в детските ясли,  храненето на децата е съгласно изискванията на Наредба №2/2013 г. на МЗ за хранене на децата от 0 до 3 годишна възраст. Храната се готви по предварително изготвени обедни менюта. В тези от тях, където има деца под 12 месечна възраст се изготвят допълнително менюта, които да отговарят на изискванията за тази възраст. Готви се по „Сборник рецепти и ръководство за здравословно хранене на деца до 3-годишна възраст“, утвърден от Министерство на здравеопазването като ръководство за внедряване на здравословните принципи в организираното хранене на децата от 0 до 3-годишна възраст. Храненето в детските кухни е разнообразно и балансирано. За приготвянето на храната се използват здравословни кулинарни технологии. 

ЗДРАВНИ КАБИНЕТИ В УЧИЛИЩА И ДЕТСКИ ГРАДИНИ

Дейността на здравните кабинети в детските и учебните заведения е регламентирана със Закона за здравето и действащата през учебната 2024/2025 г. Наредба № 3 на Министерство на здравеопазването от 27.04.2000 г. за здравните кабинети в детските заведения и училищата. 
През 2025 г. Столична община е работодател на медицинските специалисти, обслужващи здравните кабинети на 203 общински детски градини, 173 общински и 39 държавни училища. Дирекция „Здравеопазване“ осъществява методична помощ и контрол върху дейността на медицинските специалисти чрез извършване на ежегодни планови проверки на място в здравните кабинети и проверки по повод на постъпили жалби и сигнали. 
През учебната 2024/2025 г. са извършени планови проверки във всички здравни кабинети и са попълнени информационни карти, в които са отразени констатациите относно воденето на задължителната здравна документация, регистрираните заразни заболявания при децата и учениците, годността на лекарствата и консумативите в спешните шкафове на кабинетите, изпълнението на дадените от СРЗИ предписания и др. 
С цел повишаване квалификацията на медицинските специалисти през учебната 2024/2025 г.  са организирани  обучителни семинари на теми:   
· Конфликти в процеса на осъществяване и управление на здравните грижи.
Медицинските специалисти от здравните кабинети в училищата са представили в дирекция „Здравеопазване“ план за работата си в здравния кабинет и отчет за извършената от тях дейност през учебната 2024/2025 г. Не са налагани дисциплинарни наказания по Кодекса на труда на медицински специалисти в здравните кабинети. 
          
ЗДРАВНИ МЕДИАТОРИ

С Наредба № 1/19.08.2020 г. за изискванията за дейността на здравните медиатори, издадена от Министерство на здравеопазването, са определени професионалните стандарти, условията и реда за работа на здравните медиатори в България. Основната им дейност е да оказват помощ на лица от уязвими групи при взаимодействие с държавни и общински органи и институции във връзка с предоставяне на медицинска помощ, интегрирани здравно-социални услуги и осъществяване на дейности в областта на здравната профилактика. През 2025 г. по трудов договор със Столична община работят единадесет здравни медиатори, обучени и сертифицирани от Медицински университет и Министерство на здравеопазването. Медиаторите осъществяват дейността си в четири района на столицата. Населението в кв. „Красна Поляна“ се обслужва от шест здравни медиатори, в кв. „Филиповци“ работят двама, а в район „Слатина“(кв. Христо Ботев), кв. Орландовци и кв. Захарна фабрика има по един здравен медиатор.
Дейността на здравните медиатори за 2025 г. е отчитана в сроковете, определени с Наредба № 1/19.08.2020 г. Съгласно данните от представените в дирекция „Здравеопазване“ отчети са извършени следните дейности по обслужване и подпомагане на лица от уязвимите групи:
Оказано е съдействие на 51 лица за възстановяване на прекратени здравноосигурителни парва и на 9 лица за попълване на необходимите документи за избор или смяна на личен лекар или зъболекар. 
Във връзка с необходимост от извършване на прегледи и консултации с лекар 622 лица са придружени до лечебно заведение.
До специализирано лечебно заведение са съпроводени 28 жени за апликация на интраутеринен контрацептив и 17 за прекъсване на нежелана бременност.
Във връзка с приемането на деца в детски заведения и училища е разяснявана необходимостта от извършване на задължителни и препоръчителни ваксинации на деца съгласно приетия имунизационен календар. Имунизирани са 18 деца. Имунизираните пълнолетни са 12 на брой.
Оказана е помощ на 131 лица в процедурата по регистрация в бюрата по труда и на 357 лица при подаване на апликационни форми в Агенцията за социално подпомагане.
Във връзка с предотвратяване възникването на различни по вид епидемиологични обстановки, здравните медиатори са провеждали разяснителни кампании, раздавани са информационни брошури в общността относно начините на заразяване, превенцията и рисковете от разпространението на инфекциозни заболявания. 

ОБЩИНСКИ ЛЕЧЕБНИ ЗАВЕДЕНИЯ

	Столична община подпомага дейността на 13 общински лечебни заведения, като ги финансира за извършване на медицински дейности, които са извън обхвата на задължителното здравно осигуряване и не подлежат на финансиране от НЗОК, от Министерство на здравеопазването, от застрахователни дружества и от специализирани научно-изследователски програми. Финансирането се осъществява на основание чл.106, ал.1 и ал.2 от Закона за лечебните заведения, чрез сключване на едногодишни договори с лечебните заведения. В тази връзка е разработен програмен бюджет за 2025 г. в размер на 18 500 000 лв. Програмата е елемент от общата политика и отговорност на Столична община по подпомагане и стабилизиране на Столичното общинско здравеопазване и по-специално отговорност по отношение на осигуряването на специфични медицински дейности извън обхвата на задължителното здравно осигуряване. Основните цели, които си поставя програмата са: подобряване здравето на населението и повишаване качеството на живот чрез намаляване на заболеваемостта и преждевременната смъртност; гарантиране на по-голяма справедливост, равнопоставеност и достъпност на всички граждани на столицата до качествена медицинска помощ; подобряване финансовото състояние на общинските лечебни заведения; създаване на условия за постигане на качество на здравните услуги, съответстващо на европейските стандарти; осигуряване и гарантиране прозрачност и информираност на обществото за състоянието, поведението и резултатите от функционирането на столичното общинско здравеопазване. 
В изпълнение на договорите лечебните заведения представят в дирекция „Здравеопазване” ежемесечни отчети за извършената от тях медицинска дейност. Със Заповед на кмета на Столична община са определени длъжностни лица от дирекцията, които да осъществяват събирането, обработката и документалния контрол на отчетите. Контролът се осъществява на място в лечебното заведение чрез проверка на съотносимата към отчетите медицинска и друга документация. Проверяващите длъжностни лица съставят протокол за констатациите от проверката. Изплатените средства на лечебните заведения по сключените със Столична община договори за извършване на медицински дейности извън обхвата на задължителното здравно осигуряване през 2025 г. са в размер, както следва:

	Лечебно  заведение
	Изплатени средства за 2025 г. в лв.

	УПМБАЛ "Св. Й. Кръстител"-София ЕАД
	 3 217 917,49 

	Втора МБАЛ-София ЕАД
	 2 336 676,34 

	Четвърта МБАЛ-София ЕАД
	 2 132 211,00 

	МБАЛ "Кн. Клементина"-София ЕАД 
	 3 136 154,00 

	Първа САГБАЛ "Св. София" ЕАД
	 857 778,43 

	Втора САГБАЛ "Шейново" ЕАД 
	 866 603,00 

	ЦПЗ "Проф. Н. Шипковенски" ЕООД 
	 446 351,60 

	ЦКВЗ-София ЕООД
	 855 706,00 

	СБАЛОЗ "Проф. М. Мушмов" ЕООД
	 239 450,00 

	СБДПЛР-Панчарево ЕООД
	 1 490 970,00 

	СБДПЛР-Бухово ЕООД
	 1 470 110,00 

	СБРДЦП "Св. София" ЕООД
	 1 023 947,00 

	СБДПЛР-Кремиковци ЕООД
	 1 392 420,00 

	Общо
	19 466 294,86



Въз основа на заповеди на кмета на Столична община през 2025 г. длъжностни лица от дирекция „Здравеопазване“ са извършили проверки по жалби и сигнали, свързани с  дейността на общинските лечебни заведения, както следва:

1. Сигнал с Рег № СОА25-ГР94-3882/02.06.2025 г., подаден от гражданин, съдържащ твърдения за „груби нарушения, извършени в „Четвърта МБАЛ – София“ ЕАД - издаване на фалшиви Истории на заболяването, създаване на документи с невярно съдържание, фалшифициране на подписи, неверни лабораторни изследвания, опит за обогатяване за сметка на Столична община“. Във връзка със сигнала в лечебното заведение е извършена проверка от длъжностни лица от дирекция „Здравеопазване“, определени със заповед на кмета на Столична община. За резултатите от проверката е изготвен доклад. Предвид констатираните нарушения в дейността на лечебното заведение в доклада са дадени препоръки към ръководството на болницата. Докладът е представен на заместник-кмет „Направление финанси и здравеопазване“, на Постоянната комисия по здравеопазване и социална политика на Столичния общински съвет и на изпълнителния директор на „Четвърта МБАЛ – София“ ЕАД- за изпълнение на дадените препоръки. Подателят на сигнала е уведомен писмено от  дирекция „Здравеопазване“ за резултатите от проверката.

2. Анонимен сигнал с рег. № СОА25-ДИ01-8191-1/20.11.2025г., препратен от Министерство на здравеопазването, съдържащ твърдения за действия на управителя на Център за психично здраве „Проф. Н. Шипковенски“ ЕООД, свързани с „неправомерно усвояване на средства, отпуснати от Столична община при извършване на медицински прегледи на лица извън обхвата на ЗЗО, въз основа на договор за финансиране /целева субсидия/ от Столична община за лечебното заведение. Във връзка със сигнала в лечебното заведение е извършена проверка от длъжностни лица от дирекция „Здравеопазване“, определени със заповед на кмета на Столична община. При проверката не са установени доказателства в подкрепа на твърденията, изнесени в сигнала. От проверяващите длъжностни лица е изготвен доклад, който е представен на заместник-кмет „Направление финанси и здравеопазване“ и на Постоянната комисия по здравеопазване и социална политика на Столичния общински съвет. 

ПРОГРАМИ НА СТОЛИЧНА ОБЩИНА

Програма на Столична община за финансово подпомагане на семейства и двойки с репродуктивни проблеми, нуждаещи се от инвитро процедури с донорски яйцеклетки, приета с Решение № 416/25.06.2015 г. 
Програма има за цел да подпомогне финансово семейства и двойки от Столична община с доказани репродуктивни проблеми, които се нуждаят от инвитро процедури с донорски яйцеклетки, тъй като за тях не е предвидено финансово подпомагане от Центъра за асистирана репродукция към Министерството на здравеопазването. За реализацията на програмата през 2025 г. са осигурени финансови средства в размер до 200 000 (двеста хиляди) лева от бюджета на дирекция „Здравеопазване“ към Столична община. През годината са постъпили и са разгледани 40 заявления за финансово подпомагане по Програмата. Одобрените кандидати са 31. През 2025 г. за изпълнение на Програмата са сключени договори с 11 лечебни заведения, от които едно е общинско. Представени са отчети и са изплатени средства за извършени инвитро процедури при 28 жени, на обща стойност 91 410 лв. Родените бебета през 2025 г. са 4. 

Предоставяне на GPS устройства на хора, страдащи от деменция или заболяване, изразяващо се в проблеми с ориентацията и риск от загубване.
Правилата за предоставяне на GPS устройства са приети с Решение №270/21.04.2022 г. на Столичния общински съвет. С последващо негово  Решение №897/24.11.2022 г. Правилата са актуализирани и в целевата група за предоставяне на устройствата са включени и деца и младежи с проблеми с ориентацията за време и пространство, предизвикани от умствена изостаналост или психични разстройства. Целите на предоставянето на GPS устройствата като един от видовете помощни технологии, са: преодоляване на социалната изолация на хората, страдащи от деменция или някакъв вид заболяване, изразяващо се в проблеми с ориентацията и риск от загубване; подобряване на качеството им на живот; подкрепа за тях и за техните семейства; интеграция в обществото и упражняване на правата им. GPS устройството се предоставя заедно с безплатен абонамент за срок от 24 месеца. През 2025 г. са подадени и разгледани 20 заявления за предоставяне GPS устройства, от които 19 са одобрени. 

Програма за скрининг на сърдечно-съдовата система (ССС) за жителите на Столична община“-"ТВОЕТО СЪРЦЕ Е НАША ГРИЖА!", приета с Решение № 125/27.02.2025 г. на Столичния общински съвет.
Сред основните цели на Програмата са определянето на сърдечно-съдовия здравен статус на пациентите, което да даде яснота и по-добра прогноза за състоянието на сърдечно-съдовата система на жителите на столицата. Програмата е насочена към подобряване здравето на населението и повишаване качеството на живота чрез намаляване на преждевременната смъртност, заболяваемост и инвалидизация, причинявани от несвоевременното откриване на сърдечно-съдови заболявания. 
Финансовите средства в размер до 250 000 лв. /двеста и петдесет хиляди лева/, необходими за изпълнението на Програмата са осигурени от бюджета на Столична община за 2025 г. на Дирекция „Здравеопазване“. 
Програмата е реализирана в общо 25 общински лечебни заведения чрез извършване на предвидените в нея медицински дейности: 
-Първичен преглед по повод остро, хронично и неподлежащо на диспансеризация заболяване от лекар-специалист и измерване на кръвното налягане, което да е придружено с електрокардиограма /ЕКГ/;
-Ехокардиография /ЕхоКГ/- само в случаите, когато резултатите от ЕКГ налагат извършването и. 
Контролът по изпълнение на Програмата е осъществен от Дирекция „Здравеопазване“, въз основа на подадените отчети от лечебните заведения, както и чрез проверка на водената в тях медицинска документация.
Програмата е планирана и реализирана в два етапа. Първият етап е осъществен в периода от 17.05.2025г. до 20.06.2025г. С оглед спазване на финансовата дисциплина и осигуряване на равна възможност за жителите на всички столични райони е определен лимит на прегледите - до 110 бр., за всяко от участващите лечебни заведения Извършени са 2183 прегледа, на обща стойност 112 662 лв. (сто и дванадесет хиляди и шестстотин шестдесет и два лв.)  
Вторият етап от изпълнението на Програмата е реализиран в периода 29.09.2025г. – 15.10.2025г. След анализ на резултатите от първия етап и съобразено с общия финансов размер на Програмата, за изпълнението на втория етап са определени средства в размер на 137 621.68 лв. (сто тридесет и седем хиляди шестстотин двадесет и един лв. и 68 ст.) Извършените прегледи са 1537, на обща стойност 91 920 лв. (деветдесет и една хиляди деветстотин и двадесет лв.)
При реализирането на двата етапа по Програмата са преминали общо 3720 лица. От предвидените финансови средства в размер до 250 000 лв. (двеста и петдесет хиляди)  са изразходвани 204 582 лв. (двеста и четири хиляди петстотин осемдесет и два лв.)
В Дирекция „Здравеопазване“ са изготвени отчети за изпълнението на първи и втори етап на Програмата и обобщен отчет за резултатите от реализирането на двата етапа, които са представени на кмета на Столична община и на Столичния общински съвет.

Програма „БЕЗ ДИАБЕТ - ТИ ИЗБИРАШ!“ за изследване на инсулинова резистентност и превенция на преддиабетно състояние за жителите на Столична община, приета с Решение № 841/23.10.2025 г. на Столичен общински съвет. 
Основните цели на Програмата са: достъп на жителите на Столична община до висококачествена оценка за здравния им риск; навременно лечение и цялостна грижа за пациентите; превенция на инсулинова резистентност и преддиабетно състояние; ранна терапия и/или рехабилитация на пациенти с установен риск или заболяване. 
Програмата е реализирана в срок, в 20 общински лечебни заведения чрез извършване на предвидената в нея медицинска дейност: 
· Лабораторно изследване на „Инсулин на гладно“.
Финансовите средства в размер до 100 000 лв. (сто хиляди лева), необходими за изпълнението на Програмата са осигурени от бюджета на Столична община за 2025 г. на Дирекция „Здравеопазване“, като от тях 68 000 (шестдесет и осем хиляди) лева - за провеждане на лабораторните изследвания и 32 000 (тридесет и две хиляди) лева - за информационна кампания с инструкции към пациентите.
Контролът по изпълнение на Програмата е осъществен от Дирекция „Здравеопазване“, въз основа на подадените отчети от лечебните заведения, както и чрез проверка на водената в тях медицинска документация.
Стойностите на инсулина на гладно са показателни при оценка на метаболитното здраве, в т.ч. затлъстяване, сърдечни заболявания и синдром на поликистозни яйчници, при диагностицирането на диабет и оценка на инсулиновата резистентност. По Програмата са преминали общо 2115 жители на столицата, от тях 1403 жени и 712 мъже. При 1730 от изследваните лица стойностите на инсулина на гладно е в референтните граници. Лицата, при които е установена стойност по-висока от горната допустима граница са 385 /18,20%/. Те са своевременно насочени към личен лекар и/или лекар-специалист за преглед, допълнителни изследвания и уточняване на състоянието им.
От предвидените финансови средства в размер на 100 000 лв. при реализирането на Програмата са усвоени общо 45 994,12 лв., от които 35 614,75 лв. са изразходени за провеждане на лабораторните изследвания и 10 370,40 лв. - за информационна кампания с инструкции към пациентите. 
В Дирекция „Здравеопазване“ е изготвен отчет за изпълнението на програмата, който е представен на кмета на Столична община и на Столичния общински съвет.

Общинска програма на Столична община за закрила на детето за 2023 година, приета с Решение № 268/27.04.2023 г., продължена с Решение № 130/25.04.2024 г. 

Една от приоритетните области на програмата е провеждане на здравна политика към децата, гарантиране на детското здраве и насърчаване на здравословен начин на живот и здравна култура. За реализиране на програми и дейности за подобряване качеството на живот и социалното включване на деца и младежи със Синдром на Даун към 31.12.2025 г. са изплатени 230 873 лв., като от тях за 2025 г. изплатените средства са 74 851 лв.

Общинска програма на Столична община за финансово подпомагане на медицински специалисти по здравни грижи, обучаващи се във факултета по  обществено здраве към Медицински университет – София. С Решение 1062/18.12.2025 г. са осигурени финансови средства за учебната 2024-2025 г. в размер на 30 000 лева. Към 31.12.2025 г. са изплатени 11 900 лв.

Функция 5 „Социално осигуряване, подпомагане и грижи” 
Отчетени 356 млн. лв., което е с 65,8 млн. лв. повече спрямо предходната година. За делегираните държавни дейности изпълнението е 333,5 млн. лв., за местните дейности 21,2 млн. лв. и дофинансиране 1,3 млн. лв.
В по-голямата си част от разходите в тази функция са в Дирекция „Интеграция на хора с увреждания ”, Дирекция „Социални услуги за деца и възрастни“ при Столична община и ОП „Социален патронаж“.
Дирекция „Интеграция на хора с увреждания, програми и проекти“
Дирекция „Интеграция на хора с увреждания“ разработва и участва в програми и проекти, подпомагащи социалната политика на Столична община и предоставя административни услуги на хора с увреждания по наредби на Столичния общински съвет, касаещи хората с увреждания (асистент за независим живот, преференциално паркиране, индивидуално паркомясто пред дома и пред местоработата, обществен градски транспорт, специализиран транспорт).
Местни дейности
Изразходваните средства за 2025 г. са 12 761 708 лв.
· Дейност 525 „Клубове на пенсионера, инвалида и др.”  –2 194 692 лв.
· Дейност 589 „Други дейности и служби по социално осигуряване, подпомагане и заетост” –10 567 016 лв.

1. Специализиран транспорт за трудноподвижни лица, предоставян чрез „Лозана“ ЕАД. Средствата, изразходвани през годината, са 792 588 лв. при брой потребители 12048 и изминати километри – 328587 км.

2. Проект „Повишаване на капацитета на служителите на Агенция за социално подпомагане във връзка с модернизиране на системите за социална закрила“ – Компонент 1
Оперативна програма „Развитие на човешките ресурси”
 Бюджетна линия BG05M9OP0012.003 Столична община е партньор
 През 2025 г. са изразходвани  151 303,00 лв.
 Възнаграждение на приемни семейства и издръжка на деца, настанени в       
              приемни семейства – 822 165,00 лв.

	Проект „Иновативни здравно социални услуги“
	Оперативна програма „Развитие на човешките ресурси“
	Бюджетна линия BG05SFPR002-2.012-0200-C01
	През 2025 г. са изразходвани  1 356 171,91 лв.

	Национален план за възстановяване и устойчивост 

През 2025 г. стартираха пет проекта по Договор за финансиране на инвестицията по Национален план за възстановяване и устойчивост. Плащанията ще се извършат през 2026 г. 
Национална програма „Активиране на неактивни лица“
Изразходвани средства през 2025 г. – 77 031,00 лв.
	 
3. „Асистенти за независим и активен живот“ – средствата, изразходвани през годината, са 8 303 451 лв. за работни заплати и осигуровки, граждански договори и издръжка.

4.  Организиране на благотворителни кампании:
 Прожекция трилър – „Дяволски игри“ – 3420 лв.
· Мероприятие „Не се губи“ – 1 200 лв.
· Осветяване сградата на НДК на 15.02.2025 г. деца болни от рак – 480 лв.
· Осветяване сградата на НДК на 26 март 2025 г. – информираност на епилепсия – 480 лв
· На хората с мисия - Благодаря – 3927 лв.
· Изложба Украйна: Любов + война“ – 7992 лв.
· „Времелиние“ – Фотографско пътешествие – 438 лв.
· „Моята София – Моето бъдеще“ – 1034 лв.
· „Четенето е модерно“ – 25992 лв.
· Заснемане на събитие през м.09.2025 г. – 2328 лв.
· „Четенето е модерно-2 – 822 лв.
· „Времелиние – благотворителна изложба“ -6397 лв.
· Посещение на ученици от социално слаби и малцинствени групи на музеи – 360 лв.
· „Не се губи“ – трето издание – 1000 лв.
· Театрална постановка „Ефектът“ – по случай 3-ти декември – Международен ден на хората с увреждания	- 6000 лв.
· Морско коледно парти – 1173 лв.

Дирекция „Социални услуги за деца и възрастни“ (СУДВ)
Дирекция „СУДВ“ планира, координира и контролира дейността на 116 социални услуги, извършва здравно осигуряване на неосигурени лица. Дирекция „СУДВ“ реализира програмата „Социални иновации“, разработва програми и други стратегически документи в областта на закрила на децата и пълнолетни лица в неравностойно социално положение, осъществява дейност по Наредба на Столична община за гробищните паркове.

Делегирани от държавата дейности
Предоставят се социални услуги на повече от 3000 ползватели.
През 2025 г. са изразходвани средства в размер на  69 273 873 лв.
Дейност 526 „Центрове за обществена подкрепа” - изразходвани средства – 9 289 733 лв. 
Дейност 527 „Звена „Майка и бебе” - изразходвани средства – 232 430  лв.
Дейност 528 „Център за работа с деца на улицата” - изразходвани средства –  2 550 164 лв.
Дейност 529 „Кризисен център” - изразходвани средства – 975 168 лв.
Дейност 530 „Центрове за настаняване от семеен тип” - изразходвани средства –  10 429 127 лв.
Дейност 532 „Програми за временна заетост“ - изразходвани средства – 77 032 лв.
Дейност 534 „Наблюдавано жилище” - изразходвани средства – 52 889 лв.
Дейност 535 „Преходни жилища“ – изразходвани средства – 483 111 лв.
Дейност 538 Програми за закрила на детето - изразходвани средства –   822 167 лв.
Дейност 540 „Домове за стари хора”  - изразходвани средства – 13 258 018  лв.
Дейност 541 „Домове за пълнолетни лиза с увреждания” - изразходвани средства – 6 721  414 лв.
Дейност 547 „Център за временно настаняване” - изразходвани средства – 3 193 300 лв.
Дейност 550 „Центрове за социална рехабилитация и интеграция” – изразходвани средства – 6 727 406  лв.
Дейност 551 „Дневни центрове” - изразходвани средства – 13 012 446 лв.
Дейност 554 „Защитени жилища” - изразходвани средства  - 1 449 468  лв.


Дофинансиране 
Изразходваните средства за 2025 г. са 1 102 567 лв.
Дейност 529 „Кризисен център” - изразходвани средства – 217 733 лв.

Дейност 530 „Център за настаняване от семеен тип“ – изразходвани средства – 314 139 лв.
Дейност 535 „Преходни жилища“ – изразходвани средства – 193 452 лв.
Дейност 540 „Домове за стари хора – изразходвани средства – 1 600 лв.
Дейност 541 „Домове за пълнолетни лица с увреждания“ – изразходвани средства – 82 163 лв.
 Дейност 547 „Център за временно настаняване“ – изразходвани средства – 39 745 лв.
Дейност 550 „Центрове за социална рехабилитация и интеграция“ – изразходваните средства – 59 334  лв.
Дейност 554 „Защитени жилища“ – изразходвани средства – 194 401 лв.

Местни дейности
Изразходваните средства за 2025 г. са 42 768 лв.
Дейност 529 „Кризисен център” - изразходвани средства – 7 964 лв.
Дейност 745 Обредни домове – Погребения на социално слаби лица – 34 804 лв.

Общинско предприятие „Социален патронаж“ 
ОП „Социален патронаж” е второстепенен разпоредител с бюджетни средства и се финансира от Столична община по утвърден бюджет от Столичен общински съвет. Бюджета на предприятието за 2025 г. в местна дейност 524 „Домашен социален патронаж“ е 8 383 180 лв. Изпълнението в деността е 7 588 601 лв. В държавна дейност 561 „Асистентска подкрепа“ от планираните средства 4 537 808 лв. изпълнението е  2 488 241 лв. 
[bookmark: _Toc142922752][bookmark: _Toc142923485]           Функция 6 „Жилищно строителство, благоустройство, комунално строителство и околна среда” 
При разчет 627,47 млн. лв., изпълнението е  506,68 млн. лв. или 80,8 на сто, в това число за текущи разходи план 410,5 млн. лв. изпълнението е 374,2 млн. лв. или 91,1 на сто.  Издръжката е изцяло разход на общинския бюджет. С висок относителен дял във функцията е дейност „Чистота“ – при план 184,7 млн. лв., изпълнението е 164,8 млн. лв. или 89,2 на сто за отчетния период.

Дейност 604 „Осветление на улици и площади” – изпълнението е 34,61 млн. лв. при разчет 35,62 млн. лв. или 97,1 на сто. Разходите за издръжка са 31,97 млн. лв. и капиталови разходи 2,54 млн. лв.

Дейност 606 „Изграждане, ремонт и поддържане на улична мрежа” – отчетените средства възлизат на 154,24 млн. лв. при разчет 177,50 млн. лв. или 86,8 на сто. Разходите за издръжка са 69,4 млн. лв. и капиталови разходи 84,85 млн. лв.

Дейност 621 „Управление, контрол, регулиране на дейностите по опазване на околната среда“ – при план 3,7 млн. лв. изпълнението е 1,8 млн. лв. или 49,1 на сто. 
През 2025 г. са изпълнени следните дейности и мероприятия:
1. Дейности по подобряване качеството на атмосферния въздух:
· Граждански договори с външни експерти, включени в оценителни комисии по ЗОП – общо разходвани средства – 6 500 лв.;
По Програма за управление качеството на атмосферния въздух:
· Сервизна поддръжка на Информационна система „За Въздуха“– 35 880 лв.;
· Поддръжка на система за ранно предизвестяване на възникване на замърсяване, предоставяща прогноза от НИМХ за следващите 2 дни, са изразходвани средства в размер на - 53 902 лв.;
· Извънгаранционно обслужване на 2 бр. информационни табла КАВ – 21 600 лв.;
· Изпълнение на договор за SMS известяване за очаквания потенциал на замърсяване и предприети оперативни мерки за КАВ – 36 000 лв.;
· Поддръжка на платформа AIRTHINGS и 22 сензорни станции – 120 000 лв.;
· Застраховка на 22 сензорни станции през 2025 г. – 711 лв.;
· Следгаранционна поддръжка на преносим брояч на ФПЧ Aerocet 531S – 3 840 лв.;
· Извънгаранционна поддръжка на мобилна автоматична измервателна станция (МАИС) за контрол на качеството на атмосферния въздух – 77 760 лв.;
· Застраховка на аналитична апаратура и съпътстващи неделими спомагателни системи, включени в мобилна измервателна станция (МАИС) за контрол на КАВ през 2024 г. – 4 817 лв.;
· Организация и управление на проект на СО по Приоритет 5 „Въздух“, процедура № BG16FFPR002-5.002" За по-чист въздух! – 188 829 лв.
2. Дейности по климат и енергия:
Изпълнение на дейности по  План за действие за устойчива енергия и климат на СО 2021-2030 (ПДУЕК) и Краткосрочна програма за насърчаване използването на енергия от възобновяеми енергийни източници и биогорива 2023-2025 г. (КПНИЕВЕИБ):
Актуализация на ПДУЕК 2021-2030 г., съгласно новите цели и политики на европейско и национално ниво, включително разработването на анализ на енергийната достъпност и енергийната бедност за София:
-  В изпълнение на договор № СОА25-ДГ55-292/15.05.2025 г. и споразумение към него № СОА25-ДГ55-740/15.11.2025 г., сключен между СО и “ВИТОША РИСЪРЧ” ЕООД, с предмет: „Предоставяне на консултантски услуги за актуализация на Плана за действие за устойчива енергия и климат на Столична община за периода 2021-2030, съгласно новите цели и политики на европейско и национално“, на обща стойност на договора 71 400 лв., през 2025 г. са изразходвани средства в размер на 28 560 лв. с ДДС.
Създаване и поддържане на геопространствен регистър на природно базираните решения за адаптация към климатичните промени (КТ, ХТ, ЗСИ) на територията на СО:
- В изпълнение на договор № СОА25-ДГ55-434/22.07.2025 г., сключен между СО и АДВОКАТСКО ДРУЖЕСТВО „БУЗЕВА И ПАРТНЬОРИ“, с предмет: „Изготвяне на правен анализ относно правните възможности за осъществяване на съвместна дейност между Столична община и научно-изследователски организации и колективи, вкл. приложимост на хипотезата на изключение по чл. 13, ал. 1, т. 15 от Закона за обществените поръчки при сключване на договор с предмет: "Анализ и оценка на климатичните рискове на територията на Столична община и изготвяне на План за действие с поетапно изпълнение на предложените мерки за смекчаването им", през 2025 г. са изразходвани средства в размер на 26 400 лв. с ДДС;
- Подобряване на енергийната ефективност, внедряване на възобновяеми енергийни източници, системи за умно енергийно управление, изграждане на база данни с енергийните характеристики на сградите, мониторинг и верификация на енергопотреблението, както и прилагане на устойчиви решения за управление на въглеродните емисии в общинските сгради:
- В изпълнение на договор № СОА24-ДГ55-337/05.06.2024 г., споразумения към него № СОА24-ДГ55-397/05.07.2024 г. и № СОА24-ДГ55-854/22.11.2024 г., сключен между СО и Сдружение „Балкански Институт за Устойчиво Развитие - БИУР“, с предмет: „Изготвяне на инвентаризация на емисиите и поглъщанията на парникови газове и анализ на емисионния дефицит към 2030 г. във връзка с разработването на Договор за климатична неутралност на гр. София“, на обща стойност на договора 59 998,80 лв., след присъждане на град София на Знака на Мисията на Европейския съюз, през 2025 г. на Изпълнителя по договора са изплатени 5 999,88   лв. с ДДС.
- В изпълнение на договор № СОА25-ДГ55-183/28.03.2025 г., сключен между СО и „БИЕСДИАЙ КОНСУЛТИНГ“ ЕООД, с предмет: „Провеждане на семинари обучения в 2 (два) модула за повишаване осведомеността и координацията между структурите на Столична община във връзка с изпълнението на Договора за климатична неутралност на град София“ – са изразходвани средства в размер на 10 032 лв. с ДДС;
- В изпълнение на договор № СОА25-ДГ55-675/16.10.2025 г., сключен между СО и "БИЕСДИАЙ Консултинг" ЕООД, с предмет: „Изпълнение на дейности, свързани с анализ, оценка и стратегическа подкрепа по изпълнението на Договора за климатична неутралност на гр. София“, с обща стойност на договора 59 760 лв., през 2025 г. на Изпълнителя по договора са изплатени 11 952 лв. с ДДС.
3. Административно обезпечаване на дейността на ДКЕВ:
· За преводачески услуги  през 2025 г. са изразходвани 7 650 лв.;
· Административни разходи, включително за обучения – 4 755 лв.
4. Обезпечаване на дейности за преобразяване на кални точки:
Общо за 2025 г. са разходвани средства за преобразяване на кални точки в размер на 1 353 098 лв.
- С писмо № СОА21-ВК08-15114-(732)/14.10.2025 г. за облагородяването на два обекта на територията на район „Искър“ са осигурени средства в размер на 75 000 лв. 
- С писмо № СОА21-ВК08-15114-(674)/18.07.2025 г. за район „Витоша“ по програмата  са осигурени средства в размер на 75 000 лв. Съгласно писмо с № СОА25-ВК08-20387-(2)/23.12.2025 г. на район „Витоша“ е платен аванс в размер на 17 522,40 лв.
Поради невъзможност на горецитираните районни администрации да приключат облагородителните дейности през 2025 г. с доклад № СОА25-ВК08-18151-[25]/07.01.2026 г. от заместник-кмета на направление „Зелена система, екология и земеползване“ средствата в размер на 132 478 лв. са прехвърлени като преходен остатък за 2026 г.

Дейност 622 „Озеленяване” – при план 47,07 млн. лв. отчетените средства възлизат на 41,10 млн. лв. За текущи разходи по тази дейност са изразходвани 36,9 млн. лв.:
· 1 508 107 лв. за охрана на паркове и градини;
· 26 557 919 лв. за поддържане на паркове, градини, зелени площи към транспортни артерии, дървесна растителност по улици, училища, детски градини, гробищни паркове, в т.ч. 21 044 878 лв. за биологично и битово почистване и 5 796 976 лв. за озеленяване;
· 69 822 лв. – за доставка на растителност, паркова мебел, материали и инструменти с договори за доставки – външни услуги;
· 157 506 лв. за предоставяне и абонаментна поддръжка на химически тоалетни кабини;
· 312 481 лв. за абонаментна поддръжка на водовземни съоръжения/сондажи в паркове и градини , електроенергия и вода; 
· 130 000 за проекти, програми, аварийни дейности, контрол на детски площадки и граждански договори;
· 1 050 000 лв. за ДДД обработки (дезинсекция, дезакаризация и дератизация)  на паркове, градини, зелени площи и междублокови пространства по райони; 
· 1 010 000 лв. средства за озеленяване, засаждане на растителност и цветя, текущи ремонти, чешми и поддръжка на детски площадки по райони в междублокови пространства.

 	Дейност 623 „Чистота” – при план 184,7 млн. лв., изпълнението е 164,8 млн. лв. или 89,2 на сто. 
Съгласно приетата с Решение № 670 от 19.12.2024 г. на СОС план-сметка за дейностите по събиране, извозване, обезвреждане в депа или други съоръжения на битовите отпадъци и за поддържане на чистотата на териториите за обществено ползване за 2025 г., одобрените средства за дейностите по събиране и транспортиране на битовите отпадъци и за поддържане на чистотата на териториите за обществено ползване са в размер на 149 300 000 лв.
Те са  разпределени по дейности, както следва:
•       	за дейност „Събиране на битовите отпадъци и транспортирането им до депата или други инсталации и съоръжения за обезвреждането им”      - 75 500 000 лв.
•       	за дейност „Лятно улично почистване”                           	- 45 700 000 лв.
•       	за дейност „Зимно улично почистване”                            	- 18 000 000 лв.
•       	за дейност „Събиране и транспортиране на ЕГО”            	-   9 500 000 лв.
•       	за дейност „Допълнително възлагане на дейности по почистване на отводнителни шахти, почистване на графити и нерегламентирана реклама, и др.”               	-  	600 000 лв.
След анализ по Актовете за установяване на извършените и подлежащи на заплащане   видове работи през годината, стойността на изпълнените видове дейности за периода 01.12.2024 г. – 30.11.2025 г. общо за всички фирми изпълнители, разпределени по дейности, е както следва:
•       	за дейност „Събиране на битовите отпадъци и транспортирането им до депата или други инсталации и съоръжения за обезвреждането им” - 71 207 454 лв., представляващи 94,31 на сто от утвърдените средства; 
•       	за дейност „Лятно улично почистване” – 38 422 413 лв., представляващи 84,08 на сто от утвърдените средства;
•       	за дейност „Зимно улично почистване” - 14 712 701 лв., представляващи 81,74 на сто от утвърдените средства;
•       	за дейност „Събиране и транспортиране на ЕГО“ – 8 544 377 лв., представляващи 89,94 на сто от утвърдените средства;
•       	за дейност „Допълнително възлагане на дейности по почистване на отводнителни шахти, почистване на графити и нерегламентирана реклама, и др.”   	        	-    285 049,78 лв., представляващи 47,51 на сто от утвърдените средства.
 
Фактурираните средства за периода 01.12.2024 г. – 30.11.2025 г. са в размер на 133 171 996 лв., или 89,20 на сто от предвидените средства за годината.
Планираните средства за 2025 г. съгласно Бюджет 2025 г. са в размер на 149 300 000 лв. Остатъкът е в размер на 16 128 004 лв. От тях 1 200 000 лв. са прехвърлени в дейност 832 - „Служби и дейности по поддържане, ремонт и изграждане на пътища” за покриване на недостига на средства. Остатъкът в дейност 623 – „Чистота“ е в размер на 14 928 004 лв.

Дейност 627 „Управление на дейностите по отпадъците” – разчетени средства в размер на 92,1 млн. лв. В тази дейност са отразени разходите за сепариране, транспорт и депониране на отпадъци на стойност 55,2 млн. лв., което е 59,9 на сто спрямо уточнения бюджет за 2025 г. 
В дейността се отразяват и разходите на ОП „Столично предприятие за третиране на отпадъци”.
Депониране, в т.ч. мониторинг и следексплотационни разходи.
Следексплотационни разходи на депа - съгласно сключените договори,  следексплотационни грижи и мониторинг се осъществяват на депо „Долни Богоров“ и депо „Суходол“- I-ви и II-ри етап. Извършени са дейности по мониторинг на метеорологични данни, емисии на вредни вещества в атмосферния въздух, върху води, върху почви, поведение тялото на депото, звукова мощност, система за обезвреждане и оползотворяване на сметищен газ, както и други дейности по следексплоатационни грижи: отвеждане за пречистване на отпадни /инфилтрат/ води, транспорт на инфилтрат, дезинфекция, дезинсекция, деритизация, почистване леки фракции и земни маси, поддържане на растителност от биологична рекултивация, противопожарна защита на депото, комунални услуги. Изразходваните средства през 2025 г. са както следва:
- по договор № СОА24-ДГ55-64/02.02.2024 г. и Споразумение №СОА25-ЗГ55-49/29.01.2025 г. към него за удължаване срока на договора с 12 месеца, считано от 03.02.2025 г., за изпълнение на дейности по мониторинг и следексплоатационна поддръжка на депо за неопасни отпадъци в кв. „Суходол“, сключен между Столична община и „Софекострой“ ЕАД, са изплатени за 2025 г. финансови средства в размер на 1 027 797,69 лв. с ДДС;
- по договор № СОА24-ДГ55-850/21.11.2024 г.  за мониторинг и следексплоа-тационна поддръжка на депо за неопасни отпадъци - площадка Долни Богров и Споразумение № СОА25-ДГ55-744/18.11.2025 г. към него за удължаване на срока с 12 месеца, считано от 22.11.2025 г., сключен между Столична община и „Софекострой“ ЕАД, са изплатени финансови средства в размер на 740 781,66 лв. с ДДС.  
Внесените отчисления по чл.60 и чл.64 от ЗУО по сметка на РИОСВ София за 2025 г. са в размер на 9 099 111 лв.
Разходите за 2025 г. по чл.60 и чл.64 от Закона за управление на отпадъците (ЗУО) - от средствата в размер на  1 882 200 лв. са изразходвани  681 235 лв., както следва:
- договор № СОА25-ДГ55-141/10.03.2025 г. с „ННД ИНВЕСТ 96“ ЕООД с предмет: „Разработка на система за приемане на отпадъци в мобилни центрове за безвъзмездно предаване на разделно събирани отпадъци от домакинствата, на територията на Столична община“, сума в размер 58 200 лв. с ДДС;
- договор № СОА24-ДГ55-77/08.02.2024 г. с „Мегаметал 1“ ЕООД  с предмет:   „Дизайн, разработка и доставка на центрове за разделно събиране на отпадъци  от домакинствата тип преместваем обект с административен офис и електронно отчитане на предадените количества“, сума в размер 228 000 лв. с ДДС
- за почистване на терени с нерегламентирано изхвърлени отпадъци и предотвратяване образуването на нерегламентирани сметища – 355 261,77 лв.
- за подобряване на градската среда чрез почистване на графити от обществени места и обекти, както и закупуване на техника за почистване на графити – 39 773,63 лв.

В дейност 627 (текущи разходи), от средствата в размер на  694 000 лв. с ДДС, са изразходвани 382 095 лв. с ДДС.
-   договори за юридически услуги - 58 285,26 лв. с ДДС;
- договор № СОА24-ДГ55-677/25.09.2024 г. за извънгаранционна поддръжка на Информационна система “Управление на отпадъците” (ИСУО) в Столична община -  53 595,03 лв. с ДДС;
- договор № СОА25-ДГ55-700/27.10.2025 г. за извънгаранционна поддръжка на Информационна система “Управление на отпадъците” (ИСУО) в Столична община - от средства в размер на 13 680 лв. с ДДС са изплатени 6 790 лв. с ДДС;  
- договор № СОА25-ДГ55-683/17.10.2025 г. за изграждане на дигитална система за информация и контрол на дейностите по управление на отпадъците  на територията на Столична община - от средства в размер на 58 203,6 лв. с ДДС са изплатени 44 091,61 лв. с ДДС;
- договор № СОА25-ДГ55-497/12.08.2025 г. за изготвяне на техническа документация за оценка на актуалното състояние на Депо за строителни отпадъци, кв. “Враждебна” и определяне на оставащите свободни обеми в депото - 50 400 лв. с ДДС;  
- договор № СОА24-ДГ55-676/25.09.2024 за събиране и транспортиране на матраци - 284,40 лв. с ДДС;
- договор № СОА25-ДГ55-152/12.03.2025 г. за закупуване и доставка на до 2000 броя компостери, до 2000 броя активатори, до 2000 броя ръководства за компостиране и до 4000 броя приемо-предавателни протоколи - 142 560 лв. с ДДС.

В изпълнение на ангажимента на Столична община да реализира мерки, свързани с разделното събиране на отпадъци, и съгласно чл.6, ал.1, т.4, подт. 2 от Закона за управление на отпадъците (ЗУО), през 2025 г. беше проведено 10-тото юбилейно издание на кампанията за предоставяне на безплатни компостери на домакинствата „Компостирай в къщи“, която цели да стимулира гражданите към намаляване на крайния битов хранителен и зелен отпадък, както и да насърчи стремежа към разделно събиране на различни типове отпадъци. 
В периода от 18 до 31 март 2025 г. бяха предоставени безвъзмездно почти 2000 бр. компостери на гражданите на Столична община, заявили своето желание пред 24-те районни администрации да компостират своите зелени и био отпадъци.

- договор № СОА25-ДГ55-353/11.06.2025 г., за извънгаранционна поддръжка на подземни контейнери за битови отпадъци с три/четири клетки, с хидравлично задвижване, едновременно на надземна и подземна част - 15 555,85 лв. с ДДС;
Извънгаранционна поддръжка на 13 точки с подземни контейнери за битови отпадъци с три/четири клетки, с  хидравлично задвижване, едновременно на надземна и подземна част, намиращи се на следните адреси:
•          	Ул. „Солунска“ № 2;
•          	Ул. „Солунска“ № 8;
•          	Ул. „Солунска“ № 12;
•          	Ул. „Солунска“ № 16;
•          	Ул. „Солунска“ № 23 ;
•          	Ул. „6-ти септември“ срещу № 1;
•          	Ул. „6-ти септември“ срещу № 7;
•          	Площад „Народно събрание“ № 39 (ул. „Дими Паница“);
•          	Площад „Народно събрание“;
•          	Ул. „Солунска“ № 18;
•          	Ул. „Московска срещу“ № 29;
•          	Ул. “Оборище“, срещу заведение La Catedrala (от страната на Художествената академия);
•          	Ъгъла на ул. „Шипка“ и ул. „15 ноември“.

За въвеждането в експлоатация на закупения шредер за механично раздробяване на излезли от употреба автомобилни гуми е сключен договор № СОА24-ДГ55-796/01.11.2024 г. между Столична община и „Менекс“ ЕООД за изготвяне на документация по реда на глава шеста, раздел III и глава седма, раздел II от Закона за опазване на околната среда (ЗООС) за инвестиционното предложение на Столична община и представена в РИОСВ-София, за произнасяне. По договора през 2025г. са изплатени финансови средства в размер 10 200 лв. с ДДС

[bookmark: _Toc142922753][bookmark: _Toc142923486]     Функция 7 „Почивно дело, култура, религиозни дейности“
     Изпълнението за функция 7 е в размер на 110,99 млн. лв., от които за държавни дейности 24,86 млн. лв., местни дейности 80,74 млн. лв. и дофинансиране 5,39 млн. лв. В сравнение със същия отчетен период на 2024 г. изразходваните средства са с 24,9 млн. лв. повече. В тази функция се отразява издръжката на дирекция „Култура”, Столична библиотека, столичните театри, Софийската художествена галерия, ОП Зоологическа градина София, ОП „Туризъм”, Общински културни институти, „Регионален исторически музей София” и други дейности по културата, както и дейностите по физкултура, спорт и младежки дейности. Разходите по дейности са както следва:

Дейност 701 Дейности по почивното дело и социалния отдих – изпълнение 2,9 млн. лв.
Дейност 713 Спорт за всички  –  изпълнение 0,1 млн. лв.
Дейност 714 Спортни бази за спорт за всички – изпълнение 10,5 млн. лв.
Дейност 735 Театри – изпълнение 27,3 млн. лв.
Дейност 738 Читалища – изпълнение 15,9 млн. лв.
Дейност 739 Музеи, худ. галерии, паметници на културата и етногр. комплекси с национален и регионален харакер  – изпълнение 8,5 млн. лв.
Дейност 740 Музеи, художествени галерии, паметници на културата и етнографски комплекси с местен харакер – 3,3 млн. лв.
Дейност 745 Обредни домове и зали  – 10,4 млн. лв. 
Дейност 746 Зоопаркове – 6,9 млн. лв.
Дейност 751 Библиотеки с национален и регионален характер – 5,6 млн. лв.
Дейност 759 Други дейности по културата – 19,5 млн. лв.

[bookmark: _Toc142922754][bookmark: _Toc142923487]Функция 8 „Икономически дейности и услуги”
Отчетът е 512,9 млн. лв., което е 91,6 на сто от годишния план.
Дейност 832 „Служби и дейности по поддържане, ремонт и изграждане на пътища“
Съгласно приетата с Решение № 670 от 19.12.2024 г. на СОС план-сметка за дейностите по събиране, извозване, обезвреждане в депа или други съоръжения на битовите отпадъци и за поддържане на чистотата на териториите за обществено ползване за 2025 г., одобрените средства за зимно поддържане и почистване на пътищата в парк „Витоша”, на републиканските пътища в границите на гр. София и на общинските пътища на територията на СО, са в размер на 11 500 000 лв. Съгласно Споразумителен протокол за „Съвместно финансиране на поддържането на Републиканските пътища в чертите на Столична община“, подписан от Столична община и Агенция „Пътна инфраструктура“ /АПИ/, по сметката за дейност 832 - „Служби и дейности по поддържане, ремонт и изграждане на пътища” са постъпили от АПИ допълнително 166 342,50 лв. лв.-2-ри транш за 2024 г. Съгласно писмо СОА25-ВК08-10273(3)/25.09.2025 г. са прехвърлени 1 200 000 лв. от дейност 623 – „Чистота“. Общо средствата за 2025 г. са в размер на  12 866 342,50 лв.
Фактурираните средства за периода 01.12.2024 г. – 30.11.2025 г. са в размер на 12 391 922,39  лв.,  представляващи 96,31% от предвидените средства за 2025 г. Остатъкът в  дейност 832 – „Служби и дейности по поддържане, ремонт и изграждане на пътища“ е в размер на 474 420,11 лв.
С висок относителен дял в тази функция е дейност 849 „Други дейности по транспорта”, по която в местните дейности са отчетени 367,57 млн. лв., в т.ч. 47,6 млн. лв. или 100 на сто от годишния план за преференциални пътувания и 158 млн. лв. или 100 на сто за компенсации по Регламент 1370 на ЕК. В държавните дейности са отчетени средствата по Наредба № 3 от 4.4.2005 г. – субсидия за вътрешноградски и междуселищни пътнически превози в размер на 121 млн. лв. за отчетния период от Централния бюджет. 

Функция 9 „Разходи некласифицирани в други функции” 
Във функциия 9 са отразени платените дължими лихви от общината в размер на 23,5 млн. лв., от които по заеми към чужденстранни банки в размер на 22 млн. лв. и платени лихви по изпълнителни дела в размер на 1,5 млн. лв.:

	Лихви по заем от ЕИБ за метро
	10,11 млн. лв.

	Лихви по заем от ЕИБ за отпадъци 1 фаза
	0,60 млн. лв.

	Лихви по заем от ЕИБ за отпадъци 2 фаза
	0,55 млн. лв. 

	Лихви по заем от ЕИБ за рехабилитация на улици
	5,25 млн. лв.

	Лихви по заем от ЕИБ за устойчива градска среда
	2,76 млн. лв. 

	Лихви по заем от ЕИБ за инженерна инфраструктура
	1,17 млн. лв.

	Лихви по заем от ЕИБ за подобряване качеството на атм. въздух
	0,42 млн. лв. 

	Лихви по заем от Японската банка за метро
	1,17 млн. лв.

	Лихви по изнълнителни дела
	1,5 млн. лв. 



ПРОСРОЧЕНИ ЗАДЪЛЖЕНИЯ

Общият размер на просрочените задължения към 31.12.2025 г. е 8,5 млн. лв.
	Делът на просрочените задължения по бюджета от отчетените разходи за 2025 г. е 0,29% 
	Просрочените задължения по бюджета на Столична община за текущи разходи са 715 хил. лв. и капиталови 7,8 млн. лв.

[bookmark: _Toc142922756][bookmark: _Toc142923489]СМЕТКИТЕ ЗА СРЕДСТВА ОТ ЕВРОПЕЙСКИЯ СЪЮЗ 

[bookmark: _Toc142922757][bookmark: _Toc142923490]Получените трансфери по програми на ЕС и по други международни програми са отразени в § 63-00 „Трансфери между извънбюджетни сметки и фондове” в размер на 98 167 331 лв., както следва:
	§ 63-01 „Получени трансфери (+)”
	98 566 657 лв.

	Министерство на вътрешните работи
	150 597 лв.

	Министерство на труда и социалната политика
	154 672 лв.

	Министерство на образованието и науката
	13 960 712 лв.

	Държавен фонд „Земеделие“
	             6 321 лв.

	Национален фонд
	84 155 488 лв.

	Софийски университет „Климент Охридски“
	138 867 лв.











§ 63-02 „Предоставени трансфери (-)”			              -399 326 лв.
	Национален фонд
	-6 361 лв.

	Трансфери между Столична община и други общини
	       -392 965 лв. 

	
	


Разходите по сметките за други средства от ЕС са в размер на 110 570 741 лв. 

КАПИТАЛОВИ РАЗХОДИ

С Решение № 475 от 26.06.2025 г. за приемане бюджета на Столична община за 2025г., Приложение №3, е утвърден Разчет за финансиране на капиталови разходи в размер на 660 907 067 лв. в т.ч. финансирани със средства от целева субсидия и трансфери, банкови заеми и собствени средства (бюджетни) общо 544 444 567 лв. и 116 462 500 лв. средства от Европейския съюз (извънбюджетни).
С писма за промяна на бюджетните взаимоотношения на Общината с централния бюджет и други бюджети, корекции отразяващи решения на Общинския съвет, заповеди за вътрешни преразпределения на бюджетни средства в т.ч. към райони и поделения и сметките за средства от Европейския съюз, инвестиционната програма към края на годината достигна 721 050 261 лв. 
През 2025 година с Постановления на Министерски съвет са одобрени допълнителни трансфери по бюджета на Столична община за други целеви разходи от Централния бюджет, както следва:
- ПМС №52 от 12.05.2025 г.- 571 761 лв. по Програма за изграждане и основен ремонт на спортни площадки и физкултурни салони в държавните и общинските училища 2024-2027, РМС 686 от 2023г.:
-225 976 лв. за „Основен ремонт на физкултурен салон към 117 Средно училище „Св. св. Кирил и Методий”, гр. Бухово“, район „Кремиковци“;
-3 600 лв. за „Изграждане на нова спортна площадка в 192 СУ „Христо Ботев”, район „Панчарево“; 
-79 982 лв. за „Изграждане на нова спортна площадка в 71 СУ „Пейо Яворов”, район „Панчарево“;
-90 000 лв. за „Изграждане на нова спортна площадка в 25 ОУ „Д-р Петър Берон”, район „Красно село“;
-4 900 лв. за „Основен ремонт на спортна площадка в 6 ОУ „Граф Игнатиев”, район „Средец“;
-1 908 лв. за „Основен ремонт на съществуваща спортна площадка в 79 СУ „Индира Ганди”, район „Люлин“;
-35 919 лв. за „Изграждане на спортна площадка в 150 ОУ „Цар Симеон Първи”, район „Искър“;
-58 149 лв. за „Изграждане на нова спортна площадка към 126 ОУ „П. Ю. Тодоров”, район „Триадица“;
-71 327 лв. за „Изграждане на нова спортна площадка в 17 СУ „Дамян Груев”, район „Красна поляна“.
- ПМС 72 от 23.05.2025г. по Програма за изграждане и основен ремонт на спортни площадки и физкултурни салони в държавните и общинските училища 2024-2027, РМС 686 от 2023г.:
-53 048 лв. за „Изграждане на нова спортна площадка в 192 СУ "Христо Ботев", район „Панчарево“,
-49 352 лв. за „Основен ремонт на съществуваща спортна площадка в 79 СУ "Индира Ганди", район „Люлин“.
- ПМС №117 от 03.07.2025г.-741 668 лв. по Програма за изграждане, пристрояване, надстрояване и реконструкция на детски ясли, детски градини и училища 2024-2027, РМС № 686 от 2023 г.: 
-10 327 лв. за „Изграждане на пристройка към ДГ 184 Мечо Пух, район „Слатина“;
-295 986 лв. за „Изграждане на пристройка към основната сграда в 83. ОУ Елин Пелин, с. Панчарево, район „Панчарево“;
-435 355 лв. за „ Изграждане на пристройка към ДГ 183 Щастливо детство,   район  „Слатина“;
- ПМС №117 от 03.07.2025г. -по Програма за изграждане и основен ремонт на спортни площадки и физкултурни салони в държавните и общинските училища 2024-2027, РМС № 686 от 2023 г.:
-143 677 лв. за „Изграждане на нова спортна площадка в 150 ОУ "Цар Симеон Първи", район „Искър“.
- ПМС №156 от 08.08.2025г. - по Програма за изграждане, пристрояване, надстрояване и реконструкция на детски ясли, детски градини и училища 2024-2027, РМС № 686 от 2023 г.:
-485 139 лв. за „Пристройка към основната сграда на 83 ОУ "Елин Пелин", с. Панчарево, район „Панчарево“; 
- ПМС №156 от 08.08.2025г. -по Програма за изграждане и основен ремонт на спортни площадки и физкултурни салони в държавните и общинските училища 2024-2027, РМС № 686 от 2023 г.:
-125 334 лв. за „Изграждане на нова спортна площадка в 136 ОУ "Любен Каравелов", район „Възраждане“.
- ПМС №214 от 22.10.2025г.-1 281 329 лв. за проект и изграждане на укрепване на скатовете, прилежащи към велоалея "Панчарево" - район "Панчарево", гр. София; 
- ПМС №310 от 16.12.2025г. -40 000 000 лв. за финансиране на разходи за изграждане разширението на Метро „София“ – Линия 3, Етап 3: участък ул. „Шипка“ – ж.к. „Гео Милев“ (район „Слатина“) - Зала „Арена София“/„София Тех парк“ - бул. „Цариградско шосе“ с дължина 6 км и 6 метростанции, както и строителството на метростанция до ж.п. гара „Обеля“ на линия „София-Кюстендил“ с тунелна връзка метродепо „Обеля“ 
През второто полугодие на 2025г. в Столична община са получени средства в размер на общо 8 507 756 лв. от Министерството на регионалното развитие и благоустройството (МРРБ). Финансирането е осигурено по силата на сключени споразумения по чл. 113 от Закона за държавния бюджет на Република България за 2025г.
Към 31.12.2025г. разплатените с бюджетни и европейски средства строително-монтажни работи, проектиране, доставка на машини и оборудване, отчуждаване на имоти и придобиване на нематериални активи възлизат на 495 952 931 лв. или 68,78 % спрямо уточнения размер на капиталовата програма.
Общо за местните дейности, делегираните от държавата дейности и тяхното дофинансиране, изпълнението към 31.12.2025 година в частта на капиталовите разходи, е в размер на 399 444 868 лв. Разпределението им по параграфи е както следва:
· § 51-00 Основен ремонт на ДМА – 92 780 726  лв.;
· § 52-00 Придобиване на ДМА – 284 390 055  лв., в т.ч.: 203 717 643 лв.  за изграждане на инфраструктурни обекти; 47 096 823 лв. за придобиване на сгради; 4 518 519 лв. за придобиване на компютри и хардуер; 20 039 382 лв. за придобиване на машини, съоръжения и оборудване; 2 463 018 лв. за придобиване на транспортни средства; 4 242 788 лв. за придобиване на стопански инвентар и 2 311 882 лв. за придобиване на други ДМА.
· §53-00 Придобиване на нематериални дълготрайни активи – 1 529 709 лв. (средствата са усвоени за програмни продукти и лицензи, градоустройствени и комуникационни проучвания, геодезически работи, прединвестиционни проучвания);
· § 54-00 Придобиване на земя – 6 132 870  лв.;
· §55-00 Капиталови трансфери - 14 596 033 лв. (тук са отчетени предоставените капиталови трансфери към общински търговски дружества за доставка на медицинска техника и ремонт, както и трансфери за домакинствата във връзка с енергийното обновяване на сгради).
За реализиране на инвестиционни проекти по сключени договори за безвъзмездна финансова помощ през разглеждания период са отчетени европейски средства в размер на 96 508 063  лв. 
Разпределение на капиталовите разходи по функции с включени европейски средства:

	
Функция
	
уточнен план към 31.12.2025г.
	отчет към 31.12.2025г.
	%
изпълнение
	
отн. дял

	
1.Общи държавни служби
	
8 525 081
	
5 109 477
	
59,93
	
1,03

	
2.Отбрана и сигурност
	
4 388 927
	
2 014 417
	
45,90
	
0,41

	
3.Образование
	
166 048 954
	
115 106 095
	
69,32
	
23,21

	
4.Здравеопазване
	
19 922 585
	
10 317 555
	
51,79
	
2,08

	
5.Соц. осигуряване, подпомагане и грижи
	
22 018 699
	
1 516 348
	
6,89
	
0,31

	6.Жил. строителство, БКС и опазване                      на околната среда
	
239 448 487
	
155 942 224
	
65,13
	
31,44

	7.Почивно дело, култура, религиозни дейности
	
24 827 950
	
20 689 007
	
83,33
	
4,17

	
8.Икономически дейности и услуги
	
235 869 578
	
185 257 808
	
78,54
	
37,35

	Общо
	721 050 261
	495 952 931
	68,78
	100



Средствата изразходвани за финансиране на капиталовата програма са разпределени в лева по източници както следва:

	
Източник на финансиране
	Уточнен план към 31.12.2025г.
	Отчет към 31.12.2025г.

	Целеви субсидии и трансфери
/§31-11; 31-13; 31-18; 61-00/
	
73 425 313
	
45 150 552

	Преходен остатък от целеви субсидии и трансфери
/§31-11; 31-13; 31-18; 61-00/
	
65 348 851
	
41 125 051

	Собствени средства, вкл. преходен остатък и СОПФ
	
238 411 715
	
160 834 605

	Други източници - заеми, дарения, ПУДООС, др., вкл. преходен остатък
/§45-00; 64-00; 80-52; 83-12; 93-36; др./
	
199 417 726
	
152 334 660

	
Европейски средства
	
144 446 656
	
96 508 063

	Общо:
	721 050 261
	495 952 931



Сума в размер на 45 093 841 лв. разлика между касовия отчет и отчета за капиталови разходи в област „СЕС“ са отчетените разходи за изграждане на столичния Метрополитен - етап 3, участък от метростанция „Хаджи Димитър“ до ж.к. „Левски-Г“, финансиран чрез Механизма за възстановяване и устойчивост (ПВУ). Бенефициент по програмата е „Метрополитен“ ЕАД и респективно разходът не се отразява в касовото изпълнение на извънбюджетната сметка на Столична община. Тъй като се изгражда актив публична общинска собственост, обектът се описва в капиталовата програма на СО.
Подробно, по обекти и източници на финансиране, отчетът за изпълнението на програмата за капиталови разходи е показан в  Приложение № 5.

Функция 1 „Общи държавни служби“
Общо за функцията са отчетени 5 109 477 лв. при уточнен план от 8 525 081 лв. или 59,93 %.
В тази функция попадат разходите за ремонт и изграждане на административни сгради (2 717 172 лв.), за закупуване на компютри и хардуер (992 182 лв.), лицензи и софтуер (498 873 лв.), офис техника и оборудване за нуждите на Столична община (255 850 лв.), разходи свързани с обезпечаване дейността на Столичния общински съвет и провеждането на избори.
През разглеждания отчетен период са извършени следните разходи:
- Междинни плащания в размер на 1 410 620 лв. за изграждане на нова административна сграда на район „Нови Искър“. През 2025г. са сключени нови  договори за строително-монтажни работи (СМР), строителен надзор и инвеститорски контрол.;
- Изграждане на едноетажна пристройка за Кметство с. Балша, район „Нови Искър“ – 249 915 лв.;
- Разплатени средства за енергийна ефективност в сградата на кметство на с. Световрачене, район „Нови Искър“ в размер на 108 067 лв. 
- Направено е окончателно плащане в размер на 326 774 лв. за извършен ремонт и реконструкция на централния площад в с. Световрачене, район „Нови Искър“  по Решение №584/2024г. от СОПФ;
- Направен е ремонт на покрива на кметство с. Плана, район "Панчарево" на стойност 81 259 лв. и е извършено окончателно плащане в размер на 122 043 лв. за ремонт на покрив на административната сграда, район Красно село";
- Продължават дейностите по строително-монтажни работи във връзка с  ремонт на стара административна сграда /Вила Савоя/ в кв.83, район Банкя с разходвани 172 418 лв.
- Извършени са ремонти, топлоизолация и саниране на административната сграда на кметство с. Бухово, район „Кремиковци“, в размер на 28 792 лв.;
- За нуждите на дирекция „Транспорт“ и районните администрации са закупени 5 броя леки автомобили и 3 броя пътнически бусове в общ размер на  510 384 лв.
- За разработване и придобиване на програмни продукти, както и за закупуване и подновяване на лицензи, някои от които: лицензи за система за архивиране на виртуални сървъри Veeam – 75 000 лв.; надграждане на информационната система за обслужване на детските заведения, подготвителните групи и първи клас в училищата, на територията на Столична община– 106 789 лв.; проектиране на единна платформа за градски данни, за реализация на дигитален двойник на София–38 500 лв.; пилотен проект за създаване на виртуален колега BETH RAG в модул "Обратна връзка" на ИСОДЗ, ПГУ и първи клас, Столична община– 47 400 лв.
В област Сметки за средства от Европейския съюз (СЕС) за разглеждания период са отчетени 179 294 лв. за прилагане на мерки за енергийна ефективност и фотоволтаична инсталация за собствени нужди на административната сграда, район "Слатина".
Функция 2 „Отбрана и сигурност“
Общо за функцията са отчетени 2 014 417 лв. при уточнен план 4 388 927 лв. или 45,90%.
Обекти и доставки реализирани от дирекция „Аварийна помощ и превенция“ в разглеждания период: разплатен аванс за изграждане на филиал на пожарна служба в с. Панчарево, район "Панчарево" – 320 000 лв.; изготвен и разплатен проект за двуетажна сграда -логистичен склад и конферентна зала /в ПИ 55419.6704.3199-учебен полигон в с. Панчарево – 50 400 лв.; закупени 5 бр. шатри, оборудвани със страници, тежести и печатни лога – 24 150 лв.; хидравлични аварийно-спасителни инструменти – 22 563 лв.; аварийно-спасителен автомобил – 166 020 лв.; подвижни електронни табели за високо проходими автомобили – 46 800 лв. и черни аналитични кутии за високо проходими автомобили – 13 152 лв.; инвенторни генератори, специализирани резервоари за гасене на пожар, моторни ъглошлайфа – 16 835 лв.
В изпълнение на договорите за доставка и монтаж на системи за видеонаблюдение и аналитична обработка на видеоинформация за зони за сигурност с висок рисков потенциал на територията на Столична община  през 2025 г. общо са отчетени 829 709 лв. при уточнен план 1 466 345 лв. Някои от обектите са реализирани и платени изцяло, а за останалите са направени авансови плащания. За придобиване на високопроходими автомобили за нуждите на сектор "Общинска полиция" са разплатени 188 488 лв., в т.ч. по решение №727/2023г. от СОПФ- 180 000 лв.

Функция 3 „Образование“
Общо за функцията са отчетени 115 106 095 лв. при уточнен план  166 048 954 лв. или 69,32 %
Обектите намерили отражение във функция „Образование” се реализират основно от районните администрации на чиито територии са разположени терените, като през 2025 г. са въведени в експлоатация 10 детски градини в т.ч. изграждане на нови сгради, разширения, реконструкции и преустройства за осигуряване на допълнителни места. 

Детски градини
През 2025г. въведени в експлоатация са 10 детски градини:
1. Изграждане на нова сграда за 3 групи, в м. „Бояна" район „Витоша“- УВЕ № 188/14.02.2025г.;
1. ДГ № 193 - разширение за 3 групи, район „Лозенец“ – РП № СТ-05-166/02.04.2025 г.;
1. ДГ № 108 „Детско царство" - филиал - изграждане на нова сграда за 4 градински и 2 яслени групи, топла връзка, физкултурен салон и медицински помещения-здравен кабинет и изолационно помещение, УПИ I - за ОДЗ, кв. 39, м. „ж.к. Дружба 1 - I и II ч", район „Искър“. - РП № СТ-05-51/11.02.2025 г.;
1. Разширение за 2 групи и пристройка за физкултурен салон на ДГ № 141, район „Лозенец“ - УВЕ № 460/23.04.2025 г.;
1. Пристройка за 2 групи на ДГ № 75, район „Младост“ - РП № ДК-07-С-241/05.06.2025 г.;
1. Нова ДГ за 7 групи, м. „Карпузица", район „Витоша" – УВЕ № 601/05.06.2025 г.;
1. Надстрояване с един етаж на част от сграда за 1 градинска група и преустройство на етаж за 1 яслена група в ДГ № 23 „Здраве", район „Изгрев“ – УВЕ № 604/06.06.2025г.;
1. Смяна на предназначение, реконструкция и преустройство на бивше ОДЗ № 29 за 6 групи, район "Младост" - УВЕ № 370/17.04.2025г. и УВЕ № 624/11.06.2025 г.;
1. Нова ДГ за 4 яслени групи и 4 градински групи, м. Красно село - Стрелбище - урб. бл. 32, район „Триадица". УВЕ № 776/23.07.2025 г.;
1. Разширение за 4 групи на ДГ № 30 "Радецки", м. „Дианабад“, район „Изгрев“ – УВЕ № 988/04.09.2025 г.
Към 31.12.2025 г. в процес на строителство са:
1. „Инженеринг – проектиране, авторски надзор и изпълнение на СМР за „Детска градина с 12 групи, плувен басейн, физкултурен и музикален салон“, кв. 38а в „ж.к. Обеля-1“, район "Връбница" – по НПВУ, процедура BG-RRP-1.012 „Изграждане на нови сгради на училища и детски градини“ - изпълнява се ограда и вертикална планировка, предстои подписване на Констативен акт № 15 и въвеждане в експлоатация;
1. Инженеринг (проектиране, строителство и упражняване на авторски надзор) за изграждане и оборудване на нова детска градина за четири групи в УПИ XIΙ-за ОДЗ, кв. 5 по действащия регулационен план на с. Кокаляне, район „Панчарево“;
1. Инженеринг (проектиране, строителство и авторски надзор) на изграждане на нова сграда за детска градина с шест градински и две яслени групи, гр. София,  м. „Разсадника - Бежанци", район „Красна поляна" /по НПВУ, процедура BG-RRP-1.012 „Изграждане на нови сгради на училища и детски градини/;
1. Инженеринг за изграждане на нова сграда за детска градина за пет групи и площадки за игра в ПИ с идентификатор 68134.208.1095, УПИ II за детска градина, кв.6, м. “Славия”, район „Красно село“, гр. София“ /по НПВУ, процедура BG-RRP-1.012 „Изграждане на нови сгради на училища и детски градини“/ – открита строителна площадка през м. 11.2025 г.;
1. Инженеринг за изграждане на нова сграда за детска градина за четири градински групи, находяща се в ПИ с идентификатор 68134.707.367, по КККР на район „Слатина“, УПИ І „за детска градина“, кв. 45, м. „Христо Ботев”, по плана на гр. София, СО – район „Слатина”. /по НПВУ, процедура BG-RRP-1.012 „Изграждане на нови сгради на училища и детски градини“/;
1. Строителство на ДГ за 2 градински групи в имот с идентификатор КККР: 11884.5615.585, с. Войнеговци, УПИ I-за ДГ, кв. 16, м. Войняговци, с. Войнеговци,  район "Нови Искър" -Обектът е спрян поради проблеми с фирмата-изпълнител на СМР дейностите и района ще проведе нова процедура по ЗОП за избор на изпълнител;
1. Разширение на ДГ № 108 – „Детско царство“, чрез изграждане на нова сграда за нови четири групи - градински и топла връзка, УПИ II - за ЦДГ, кв. 48, ул."5048" 5, ж.к. „Дружба 1”, район "Искър" /по НПВУ, процедура BG-RRP-1.012 „Изграждане на нови сгради на училища и детски градини“/;
1.  Пристройка на две градински групи към ДГ № 183 „Щастливо детство“, находяща се в ПИ с идентификатор по КККР 68134.704.572, представляващ УПИ III „За обединено детско заведение“, кв. 113 по плана на м. „Гео Милев“, район „Слатина“, гр. София, ул. „Галилео Галилей“ № 30“/по Програмата на МОН/;
1. Изграждане на нова ДГ за 3 групи, кв. 7, с. Негован, район „Нови Искър“;
1. Реконструкция, вътрешно преустройство и промяна на предназначението на адм. сграда във филиал на ДГ, находяща се в УПИ VII – за БОДК, кв. 35, м. „Трета извънградска част“, ул. „Цар Иван Асен II“ № 91 , район „Средец“ 
1. Основен ремонт, реконструкция и пристрояване на сградата на ДГ № 141 „Славейкова поляна“, район „Лозенец“ – /по НПВУ, Процедура BG-RRP-1.007 „Модернизация на образователна среда”/;
1. Основен ремонт, реконструкция на сградата на ДГ № 76 „Сърничка“, район „Младост“ /по НПВУ - Процедура BG-RRP-1.007 „Модернизация на образователна среда”/ открита строителна площадка на 28.11.2025 г.;
1. Основен ремонт, реконструкция на сградата на ДГ № 178 „Сребърно копитце", район „Младост” /по НПВУ, Процедура BG-RRP-1.007 „Модернизация на образователна среда”/ - открита строителна площадка на 24.11.2025 г.;
1. Ремонт на съществуващи корпуси А и Б на ДГ № 23 "Здраве", район „Изгрев“;
1. Инженеринг за изграждане на нова сграда за 6 групи към ДГ № 8 “Проф. д-р Елка Петрова” в ПИ с идентификатор по КККР 68134.206.110, находяща се в УПИ I „за детски комбинат”, кв.190, м. ж.к. “Борово” по плана на гр. София, ул. „Ген. Стефан Тошев“ № 34, район „Красно село“ /по  НПВУ, Процедура BG-RRP-1.012 „Изграждане на нови сгради на училища и детски градини“/; 
1. Основен ремонт, реконструкция на сградата на ДГ № 173 – филиал стара сграда, район „Подуяне“ /по НПВУ - Процедура BG-RRP-1.007 „Модернизация на образователна среда”/ –издадено РС, открита строителна площадка през 2025 г.;

Училища
Към 31.12.2025г. в процес на строителство са:
1. Изграждане на пристройка към основната сграда на 83 Основно училище "Елин Пелин", с. Панчарево, Столична община“, съфинансирана по Програма за изграждане, пристрояване, надстрояване и реконструкция на детски ясли, детски градини и училища 2024-2027 на Министерство на образованието и науката, МОДУЛ 2 „Държавни и общински училища - изграждане на нови сгради, както и пристрояване, надстрояване и реконструкция на съществуващи“, Дейност 2 - проектиране, строителство и въвеждане в експлоатация/издаване на разрешение за ползване.
2. „Изграждане на пристройка към съществуващата сграда на 201-во ОУ „Св. Св. Кирил И Методий“ в УПИ I – „За училище“ (ПИ с идентификатор по КККР 44063.6223.1387), кв. 71, по плана на с. Лозен, Район Панчарево, Столична община“, съфинансирана по Програма за изграждане, пристрояване, надстрояване и реконструкция на детски ясли, детски градини и училища 2024-2027 на Министерство на образованието и науката.                                       В допълнение, се извършват дейности по преустройство и основен ремонт на съществуващата сграда на училището, съфинансирани по Националния план за възстановяване и устойчивост, Процедура BG-RRP-1.007.
3. „Изграждане на нов училищен корпус на 4 етажа, спортен салон, топла връзка и частично преустройство на 73 СУ "Владислав Граматик", район Триадица“, финансиран по Договор № BG-RRP-1.012-0002-C01 с предмет „Изграждане на нови сгради на 3 училища на територията на Столична община“, по процедура BG-RRP-1.012 "Изграждане на нови сгради на училища и детски градини" на Националния план за възстановяване и устойчивост. 
4. „Събаряне на едноетажна сграда /етернитова/ и изграждане на самостоятелен корпус на два етажа и зала в двора на 126 ОУ "Петко Ю. Тодоров". район Триадица“.
5. „Изграждане на нови учебни корпуси, физкултурен салон и основен ремонт на съществуващата сграда на 143 ОУ „Георги Бенковски“, район „Подуяне“, по процедура BG-RRP-1.007 на Националния план за възстановяване и устойчивост, съгласно сключен договор за финансиране BG-RRP-1.007-0207.
6. „Изграждане на пристройка на 55 СУ ”Петко Каравелов”, район „Студентски“, съфинансирана по Програма за изграждане, пристрояване, надстрояване и реконструкция на детски ясли, детски градини и училища 2024 – 2027 г. 
7. „Изграждане на нова сграда за училище и физкултурен салон към 142 ОУ и 203 ПЕГ, ПИ68134.207.107, УПИ XII, кв.392а, м. „ж.к. Красно село-плавателен канал-север, район Красно село“, по процедура BG-RRP-1.012 "Изграждане на нови сгради на училища и детски градини" на Националния план за възстановяване и устойчивост.
Към 31.12.2025г. в процес на изпълнение с основни ремонти на сгради на общински училища:
0. „Основен ремонт и внедряване на енергоефективни мерки в 163 ОУ "Черноризец Храбър", ж.к. "Дружба 2ч.", район "Искър", финансирано по Националния план за възстановяване и устойчивост
0. Въвеждане на мерки за енергийна ефективност на 88 СУ, район "ОВЧА КУПЕЛ" , финансирано по програма на НДЕФ
0. Въвеждане на мерки за енергийна ефективност на 192 СУ, район " ПАНЧАРЕВО", финансирано по програма на НДЕФ
0. Основен ремонт и въвеждане на мерки за енергийна ефективност на сградата на ул."Св. КИРИЛ И МЕТОДИЙ" 63, район "ВЪЗРАЖДАНЕ"
0. Внедряване на мерки за повишаване на ЕЕ на сградата, ремонт на ограда, вертикална планировка в двора на 153 СУ "Неофит Рилски" -, ул. "Народни будители" N 2, район "Надежда"
0. Основен ремонт на сградата на 44 СУ, район Подуяне
0. 8 СУ-ремонт на покрив и ЕЕ-поставяне на топлоизолация и подмяна на дограма, ремонт на сградата и дворното пространство, район "СТУДЕНТСКИ".
Към 31.12.2025 г. е завършена нова сграда, предназначена за училище с актова зала и детско заведение с прилежаща инфраструктура в УПИ VI- „за училище с актова зала и детско заведение“, поземлен имот с идентификатор 68134.1932.2144 по КККР на гр. София, район „Витоша“ и предстои да бъде въведена в експлоатация през 2026 г.

Функция 4 „Здравеопазване“
Общо за функцията са отчетени 10 317 555 лв. при уточнен план  19 922 585 лв. или 51,79%. В разглеждания период за ремонт на здравни заведения са разходвани общо          1 454 967 лв., а за доставка на медицинска апаратура и оборудване – 5 559 219 лв. 
Към 31.12.2025г. е въведена в експлоатация „41 ДЯ-разширение за разкриване на четири нови групи, район "Люлин"- УВЕ № СТ-05-97/07.03.2025г. ДЯ № 21, район „Триадица“ - разширение и реконструкция с разкриване на две нови групи, ДЯ № 45, район „Лозенец“ - разширение за разкриване на две нови групи и изграждане на нова ДЯ в с. „Бистрица“ са в процес на строителство. 

Функция 5 „Социално осигуряване, подпомагане и грижи“
Общо за функцията са отчетени 1 516 348 лв. при уточнен план 22 018 699 лв., в т.ч. 18 500 000 лв. по оперативни програми, или 6,89 %. 
Голяма част от разходите в тази функция са в дирекция „Интеграция на хора с увреждания“. Дирекцията разработва и участва в проекти по оперативни програми. 
През 2025г. приключи изготвянето на инвестиционни проекти за следните обекти на обща стойност 76 333 лв.:
•	Дом за стари хора „Горна баня“ – кв. „Горна баня“, ул. „Обзор“ № 29;
•	Дом за стари хора „Надежда“ – ул. „Пиротска“ № 175;
•	Дом за стари хора „Дълголетие“ – ул. „Пловдивско поле“ № 8;
•	Дом за стари хора „Зона Б5“ – ул. „Партений Нишавски“ № 4.
В края на отчетния период са сключени договори за финансиране по програма „Модернизиране на дългосрочната грижа“ към Национален план за възстановяване и устойчивост № BG-RRP-11.010 за ремонт и реконструкция на съществуващите сгради на домовете за стари хора и обновяване на материалната база чрез закупуване на оборудване и обзавеждане.
Закупени са 4 броя пътнически буса, предназначен за нуждите на заведенията за социални услуги на обща стойност 312 840 лв.





Функция 6 „Жилищно строителство, благоустройство, комунално стопанство и опазване на околната среда“
Общо за функцията са отчетени 155 942 224 лв. при уточнен план  239 448 487 лв. или 65,13%. Функция 6 е с най-голям относителен дял от капиталовите разходи. Вътрешното разпределение на отчетените разходи по дейности е както следва:

Дейност 603 "Водоснабдяване и канализация"
В дейност „Водоснабдяване и канализация“ изпълнението на обектите през отчетния период е както следва:
- Изграждане на реверсивна връзка между довеждаща система „Бели Искър“, посредством Малобученския водопровод и довеждаща система „Искър“, посредством ПС "Бъкстон" - през 2025г. за обекта са разплатени 101 148 лв. като предстои откриване на строителна площадка. Предвижда се изграждане на нова стоманобетонова корекция с правоъгълно напречно сечение /с лек двустранен наклон на дъното към оста/. При подпорната стена при ул. „Кумата“ по левия бряг на реката стената на корекцията ще се изпълни непосредствено пред нея. Предвижда се цялостна корекция в участъка с ширина 3 m и обща дължина по оста на 212,41 m, разделена на кампади по 6 m с променлива височина. В горния край при ул. „Кумата“ се прави покрит участък за осигуряване преминаването през р. Боянска бара на тласкателя Ø800 mm на ПС като в страничните стени се оставят отвори.
- Изграждане на дубльор на Ляв Владайски колектор - преходен обект, който е в процес на изпълнение и през 2026 г. През отчетния период са изразходвани средства в размер на 1 683 915 лв. Обектът е спрян с Акт 10.
- Изграждане на канализация по ул. „Ефрем Чучков“ в участъка от ул. „24“ (О.Т. 4) до включването в Десен Какачки колектор (О.Т. 1), кв. „Обеля“, р-н „Връбница“ - разплатени средства през 2025г.   в размер на 282 175 лв.
Извършено е изменение на проекта (преработка по чл. 154 от ЗУТ), с което се удължава трасето на водопроводен клон 18 Ф110 ПЕВП по ул. „Ефрем Чучков“ от ул. „Асенов мост“ до ул. „24“ и е извършена цялостна подмяна при полагане на пътната конструкция на пътната настилка. Дължината на новоизградената  канализация е 206 м. 
- Изграждане на Дубльор на канализационен колектор по бул. "Симеоновско шосе" от о.т. 71 до о.т. 72, райони "Студентски" и "Лозенец" - разплатени са 594 350 лв. за строително монтажни работи. Обектът е въведен в експлоатация.
- Корекция на река Владайска в участък от км 0+349 до км 0+730", район "Овча купел" - разплатени през 2025г. са 397 761 лв.
Обектът е в процес на изпълнение и е преходен за 2026г. Дейностите, свързани с изграждането на новата корекция на река Владайска с дължина от 381м. в участъка от км 0+349 (ул. „Гусла“- ул. „Лавандула“) до км 0+730” (ул. “Народен герой”) и подобряването на околното пространство включват: изграждане на нова стоманобетонова корекция на реката; монтиране на обезопасителен парапет върху подпорните стени на коритото; изграждане на отливни канали и скокови шахти; укрепване и реконструкция на съществуващи ел. кабелни – изграждане на нова пасарелка и нова шахта; премахване на съществуваща растителност, затревяване на свободни терени и засаждане на декоративни широколистни и иглолистни дървета и храсти, укрепване на откоси чрез паркинг-елементи и затревяване - възстановяване на нарушената околна среда и приобщаване на новите съоръжения към нея.
- Изграждане на ВиК инфраструктура в Столична община  BG16M1OP002-1.020, - в разглеждания период са изразходвани средства  в размер на 18 986 623 лв. 
- Изграждане на ВиК мрежи по ул. "Хаджи Димитър", ул. "Банска", "Стое Джуров", ул. "Детелина", ул. "Калиакра" и ул. "Средец", кв. "Кумарица", р-н "Нови Искър" - обектът е стартирал през 2025 г.  и са разплатени средства в размер на 783 516 лв.
- Изграждане на улични канали и водопроводи в ж.к. „Лев Толстой“, район "Надежда" - обектът се изпълнява от районната администрация. Отчетени са средства в размер на 75 816 лв.
- Изграждане на ВиК мрежи по ул. "Орех" от  О.Т.148 ДО О.Т. 149, кв. "Суходол", район "Овча купел" - разплатени са 38 129 лв. Строителството на обекта е завършено. Изградени са канализационна мрежа с дължина 82.20м. и водопроводна мрежа с дължина 91,6м. Има Констативен акт образец 15 и предстои назначаване на ДПК.
- Изграждане на ВиК мрежи по улици „Оброчище“, „Върбовка“, „Беласица“, „Гина Кунчева“, район „Нови Искър“ - през 2025г. стартира процедурата за избор на изпълнител. В края на годината е сключен договор за упражняване на строителен надзор и инвеститорски контрол. Няма извършени разплащания за обекта през отчетния период, остава преходен за 2026г.
- Основен ремонт на дъждовен колектор на гр. Нови Искър, район "Нови Искър“ Разплатени средства през 2025г. в размер на 3 202 097 лв. 
- Основен ремонт на р. Владайска в участъка от ул. „Камен Андреев" до бул. „Мария Луиза", район "Възраждане" – през 2025г. за обекта за разплатени 24 240 лв.
- Разчистване, изместване и реконструкция на ел. и  тел. кабели, улично осветление, изграждане на отводняване на улици по трасето на ВиК мрежата по ул."Справедливост" и  ул."367", район "Връбница" – обектът се  изпълнява от районната администрация. Разплатено е СМР за 253 882 лв.

Дейност 604 "Осветление на улици и площади" 
При разчет от 3 065 003 лв., изпълнението в дейността е 3 058 911 лв. или 99,80 на сто.
За изграждане и основен ремонт на улично осветление през 2025г. са усвоени                  1 322 713 лв. Възложени са за подмяна 161 броя амортизирани стълба за улично осветление, подменени са около 894 броя стари натриеви тела с нови LED, възстановена е около 2 800 метра тръбно-канална мрежа и са осветени около 44  броя пешеходни пътеки.
За изграждане на светофарни уредби са отчетени 1 110 811 лв. Разходи в размер на 58 500 лв. са извършени за внедряване на ГИС система за поддръжка на информация за улично осветление.
За обект „Модернизация на изкуствено външно осветление в 14 района на територията на Столична община“ са разплатени 420 469 лв. 




Дейност 606 " Изграждане, ремонт и поддържане на уличната мрежа"
Изпълняваните през 2025 г. обекти са както следва:
Булеварди и улици
- Основен ремонт на ул. „Йосиф Щросмайер", по съществуващо положение, район Илинден.
Строежът на улицата е приключен и приет с ДПК. През 2025г. е разплатен строителен надзор в размер на 65 593 лв.
- Основен ремонт на ул. "Николай Коперник" и ул. "Атанас Узунов" от бул. "Цариградско шосе" до ул. "Калиманци": етап 3 от ул. "Гео Милев" до ул. "Калиманци",  район "Слатина".
Етап 3: „Основен ремонт на ул. “Николай Коперник“ от ул. "Гео Милев" до ул.„Манастирска“ и на ул. „Атанас Узунов“ от ул. „Манастирска“ до ул. „Калиманци“ е приключен и приет с ДПК. През 2025 е платено проектиране по договор за инженеринг в размер на 11 987лв.  и 11 359 лв. по договор за консултантска услуга.
- Рехабилитация на  ул. "Народно хоро",  район "Овча купел".
През 2025 са платени индексации в размер на 537 984 лв. и строителен надзор - 9 600 лв. Наложена санкция, поради неспазване на срока по договор в размер на 886 457 лв. Строежът е приключен и приет с ДПК. 
- Реконструкция на ул. "Емилиян Станев" в участъка от бул. "Тодор Каблешков" до ул. "Д-р Борис Вълчев", район "Триадица".
Обектът е с приключени СМР, приета ПОД с протокол от 13.06.2025г. Не са разплащани средства. Голяма част от разчетените за обекта 3 139 240 лв. са пренасочени за разплащането на обект: Изграждане на улица „Едуард Генов“ от о.т.72 през о.т.101, о.т.102 до о.т.128, м. „Малинова долина“, район “Студентски”.
Дължината на участъка е приблизително 970m. Към момента на изготвяне на проекта не са приключили отчуждителните процедура за ПИ 1144. Това наложи изпълнението на СМР да бъде разделено на два етапа:
- Първи етап – от км 0+000 /начало обект/ до км 0+841 /кръстовище при о.т.601/;
- Втори етап – от км 0+841 до край обект при км 0+964 /кръстовище с ул. „Д-р Борис Велчев“/.
През 2025 г. в подготвената пътна основа в участъка от ул. „Йосиф Брадати“ до края на Етап I – п.т. 83+3,67м, е изградена пътната конструкция – 643 м2. Изпълнени са допълнително 2055м3 изкоп на негодни почви. Положени са асфалтовите пластове - битумизиран трошен камък с h=7см - 199т, биндер с h=5см - 213т, плътен асфалтобетон тип А с ПМБ H=4см - 1358м2, включващи и странични улици в обхвата на обекта, както и първи и втори битумни разливи. Асфалтирани са и тротоарите. Монтирани са 680 м нови бордюри и пътни ивици от ул. „Йосиф Брадати“ до края на етапа, като на местата пред гаражи и на кривите е изпълнено понижаване, изпълнени са тактилни плочи- 558 бр. – за насочване и за внимание, монтирани са антипаркинг колчета, които са допълнително над бройката по количествена сметка от проекта, но са по заповед- 295 бр. Ракордирани са нивата на останалите съществуващи шахти- 10бр. Изпълнени са всички сградни канализационни отклонения от СКО 7 до СКО 4, от ул. „Йосиф Брадати“ до края на етапа, както и допълнителни такива. Изпълнени са и сградни водопроводни отклонения от СВО 8 до СВО 4. Изпълнено е изместване на тротоарни спирателни кранове и напречни връзки тип „мустак“ до края- 6 бр. Изпълнени са всички улични оттоци - до УО 4, от ул. „Йосиф Брадати“ до края. Изпълнени са 320 м кабелни и въздушни линии, както и шахти, стълбове и конзоли от ул. „Ивайло Петров“ до края на етапа. Изпълнени са 130 м ел. разпределителна мрежа от ул. „Димитър Манчев“ до края на етапа и реконструкция на разпределителна кабелна мрежа за ниско и високо напрежение. Направена е реконструкция на съществуващи кабелни ревизионни шахти с два и три капака. Положени са оптични кабели в предпазна тръба HDPE. Монтирани са съединителни муфи за кабели с различен брой влакна. Премахнати са 10 бр. иглолистни дървета, които възпрепятстват извършване на СМР до края първи етап на обекта. Пресадени са нови широколистни фиданки . Монтирани са 58 пътни знака на 30 стойки/стълба и е положена хоризонтална пътна маркировка – 86,20 м2.
- Реконструкция на ул. „Добри Желязков“  и продължението ѝ в ул. „Зайчар“ до бул. „Инж. Иван Иванов“ /от о.т. 10 през о.т. 35, 36 и 37 до о.т. 38, кв. 278 б, м. „Зона Б-19”/ и изграждане на пътна връзка от о.т. 31 през о.т. 32 до края на бл. 6 с адм. адрес бул. „Константин Величков” № 165, кв. 279 а, ж.к. „зона Б-19“, район „Възраждане“.
Проектът включва 2 участъка с обща дължина около 270 m.
- Участък от о.т.31 през о.т.32 до края на бл.6 с административен адрес бул. "Константин Величков" 165, кв.279а, ж. к. "Зона Б-19", р-н "Възраждане".
Участъкът е приключен и разплатен, като през 2025г. са изплатени индексации в размер на: 22 587 лв.
- Участък от о.т.10 през о.т.35, 36 и 37 до о.т.38, кв.278б, м. "Зона Б-19", район "Възраждане".
Необходимо е РА да коригира явна фактическа грешка в кадастралната карта.
- Основен ремонт на ул. "Добруджански край" от ул. "Йоаким Кърчовски" до ул. "Йорданка Филаретова", район "Красно село".
Строежът е приключен с акт за установяване на годността на строежа (образец 15). За 2025г. са изплатени индексации в размер на 87 282 лв.
- Рехабилитация на ул.“Челопешко шосе“, район „Кремиковци“
За обекта за разплатени 8 922 лв. за съставяне на комплексен доклад за оценка на съответствието на инвестиционните проекти със съществените изисквания към строежа. 
- Реконструкция на ул. "Опълченска" от бул. "Тодор Александров" до бул. "Сливница", район "Възраждане".
Проектът обхваща участъка от кръстовището на ул. „Опълченска“ с бул. „Тодор Александров“ до кръстовището с бул. „Сливница“, включително мостовото съоръжение. Според функционалното си предназначение ул. „Опълченска” принадлежи към първостепенната улична мрежа - районна артерия ІІІ Б клас. Дължината на участъка е приблизително 715m. Изпълнени са нови пътни платна, БУС ленти, тротоари, канализация, водопровод и осветление. Улицата е ключова връзка от първия градски ринг и облекчава достъпа до редица обществени и жилищни зони, сред които и четири училища. Изпълнени са мерки за пътна безопасност и достъпна среда. Ново озеленяване, чрез засаждане на пораснали дървета - над 50 явора с обиколка на ствола 16-18 см, както и жив плет като зелена бариера между пешеходните зони и пътното движение.
Строежът е приключен с акт за установяване на годността на строежа (образец 15). Остават за разплащане СМР през 2026г. с източник трансфер от МРРБ по § 83-11.
- Рехабилитация на бул. "Рожен" от надлез над ж.п. Линия до надлез "Надежда", район "Надежда".  
През 2025г. са разплатени 7 200 лв. за проект за организация на движението. В процес на поръчка за избор на изпълнител за СМР.
Булевард „Рожен“ в разглеждания участък е улица II клас съгласно ОУП на гр. София и е с дължина около 1975m. Съществуващата асфалтова настилка на директното трасе е в недобро експлоатационно състояние. На места е частично деформирана и е с множество кръпки и мрежовидни пукнатини. Настилката на локалните  и тротоарни платна е във видимо лошо експлоатационно състояние. С проектното решение се хомогенизират съществуващите ширини на платната за движение на директното трасе и локалните платна при максимално доближаване до съществуващите бордюрни линии. Запазват се броя на лентите за движение. Предвижда се изграждането на нови велоалеи, тротоарни платна и обособяването на нови  площи за озеленяване.

Мостове и съоръжения
- Реконструкция на мостово съоръжение над р. Блато, в края на с. Мрамор, по пътя за с. Житен и с. Доброславци, район „Връбница“ 
Основният ремонт на мостово съоръжение над р. Блато, в края на с. Мрамор по пътя за с. Житен и с. Доброславци, район „Връбница” е отложен за пролетта на 2026 година, поради необходимост от пълно затваряне на достъпа до съоръжението и осигуряване на обходни маршрути, включително и за МГТ. Съоръжението, с дължина 55m. премоства река Блато, като ситуационно и нивелетно е в права. Мостът е автомобилен и пешеходен, като представлява връзка с. Житен и с. Доброславци. Налице е обективна необходимост от незабавното извършване на строително- монтажни дейности, поради установеното компрометирано състояние на съществуващото мостово съоръжение, което не може да осигури безопасността на преминаващите пътни превозни средства.
- Проектиране и изграждане на източния надлез над ж.п. линията при Бакърена фабрика, район "Връбница".
През годината е разплатено СМР в размер на 2 385 251 лв., в това число 2 347 291 с източник банков заем от ЕИБ.
Надлезът е част от трасето на бул. „Адам Мицкевич“, който от своя страна е част от бъдещата Западна тангента, свързваща ж.к. Люлин и бул. „Сливница“ с Ломско шосе, с дължина на участъка от 720m. Изградени са три ленти за движение, тротоари и от двете страни, монтирана е предпазна ограда и пешеходен парапет, а в участъка над железопътната линия - предпазна мрежа с височина 1,80 m. Габаритът на пътното платно е 10.50m. Изградена е нова разделителна ивица с габарит от 1.00m до 4.00m, която е свързана със съществуващата разделителна ивица, нова канализационна система за отводняване, преместване на магистрален водопровод Ø1100 mm, ново улично осветление с нова тръбна мрежа, нови стоманотръбни стълбове с нови LED осветителни тела, нова кабелна съобщителна канална мрежа.
Строежът е приключен с акт за установяване на годността на строежа (образец 15).


- Ремонт на мостово съоръжение, намиращо се на пътя от СОП към село Лозен (на км. 1+800 от СОП), с. Лозен, район "Панчарево"
Обектът е преходен за 2026г. Разплатените СМР през 2025г. са в размер на 353 111лв. През 2025г. е сключен договор за изпълнение на строителството. Издадено е разрешение за строеж и е открита строителна площадка. Съоръжението, с дължина 55m. се намира на пътя от СОП към село Лозен на км 1+800 от СОП. Целта на ремонтните работи е отстраняване на повредите по съоръжението и подобряване на транспортно-експлоатационните му качества, чрез изпълнение на нови тротоарни конзоли и от двете страни на моста обработени със защитно антикарбонизационно покритие, с нов стоманен парапет.  Възстановена е настилката, която е напукана и са се образували коловози. Положена е нова хидроизолация на пътната плоча. Положена е нова асфалтобетонова настилка върху съоръжението и подходите към него. Положен е битумен мастик за запълване на фугите при тротоарните блокове. Монтирана е нова ограничителна система. 
Поради неблагоприятни метеорологични условия строежът е спрян с Акт Образец 10.
- Реконструкция на мост по улица "Одеса" над река "Владайска" (при Топлоремонтстрой), райони Сердика и Подуяне
Обектът е преходен за 2026г. През отчетния период е проведена процедура по ЗОП за избор на изпълнител и е сключен договор за изпълнение на строителството. Предстои издаване на разрешение за строеж. Съществуващото съоръжение премоства река Владайска. Ширината на платното за движение е около 4.50m и не позволява разминаването на преминаващите в района тежкотоварни МПС. Няма изградени тротоарни конзоли, а монтираните ограничителни системи са с нисък клас и са в лошо експлоатационно състояние. От проведените хидрогеоложки проучвания е видно, че височината на съоръжението не гарантира преминаването на оразмерителните водни количества с достатъчна обезпеченост. Новото мостово съоръжение, с дължина 130m.  премоства р. Владайска с габарит от 11.00m, включващ пътно платно – 2х3.50=7.00m и тротоари с ширина – 2х2.00m.
- Изграждане на транспортен мост над река Владайска при ул. "Коломан", район „Красно село“.
Проведена е процедура по ЗОП за избор на изпълнител и е сключен договор за изпълнение на строителството. Предстои издаване на разрешение за строеж. Съществуващото съоръжение представлява пешеходен мост в аварийно състояние, затворено за преминаване. Новопроектираното мостово съоръжение, с дължина 92m. над река Владайска е разположено при съществуващото триклонно кръстовище на ул. „Славия“ с ул. „Коломан“. Новата мостова конструкция е за транспортен мост в съответствие с действащия регулационен план, като габаритът е 12.50m, включващ пътно платно  7m и тротоари по 2.75m. Разчетените средства в размер на 500 000 лв. са пренасочени за текущ ремонт.
 - „Мост над река „Какач“, в с. Мало Бучино“.
Обектът е преходен за 2026г. През  отчетния период е открита строителна площадка и е платен аванс в размер на 39 130 лв. Дейностите са спрени с Акт обр. 10.
В момента съоръжението премоства р. Люлинска и е под ъгъл с ул. „Демокрация“. Предвижда се за привръзка на ремонтираното съоръжение в източна посока реконструкция на улица „Демокрация“ в участък с дължина около 20m. Дължината на участъка е 30m. Ширината на платното за движение се запазва по съществуващо положение - 7.00m, ограничена двустранно с бетонови бордюри и банкети с ширина по 1.00m. В северна посока е предвидена реконструкция на кръстовището на ул. „Демокрация с ул. „Ком“.
- Аварийно възстановяване на мост над р. Янчовска, по продължението на ул. “Катунище“ между о.т.298 и о.т.299, кв. 1,47 и 50 по регулационния план на с. Бистрица.
Разплатени са средства в размер на 227 524 лв. През 2025г. е сключен договор за изпълнение на строителството. Издадено е разрешение за строеж и е открита строителна площадка. 
Съществуващото съоръжението се намира над р. Янчовска по продължението на ул. "Катунище" в с. Бистрица и е в много лошо състояние. Мостът представлява едноотворно съоръжение с обща дължина 6,00м. Устоите са изпълнени от каменна зидария. Тротоари, предпазни огради и парапети липсват. Успоредно на съоръжението преминава тръба за кабели, която отива до устоите. Новото съоръжение е изпълнено с габаритът 3,50м с пътно платно 3,0м и два борда за поставяне на предпазна ограда парапет по 25см. Дължината на участъка е 21m. Всички видими бетонови повърхности са обработени с антикарбонизационно покритие.  По тротоарния блок страна вток е изпълнено окачване на нов водопровод Ф110 с обсадна тръба Ф267/8мм. Положена е асфалтобетонова настилка и бетонови бордюри в преходите на моста. 
Строежът е приключен с акт за установяване на годността на строежа (образец 15) от 19.11.2025г.
- Изграждане на подпорна стена, в обсега на уличната регулация, в участъка от п.т. 38 до п.т. 877 на ул. „Иван Вазов”, район „Банкя”
Стойността на разплатените СМР през 2025г. е 91 422 лв. 
Дължината на стената е 78m. Изпълнени са стоманобетонни стени  с височина от 1.60м до 2.80м , които следват скокообразно наклона на улицата. Изпълнено е обмазване на стените с битумен грунд от страна на насипа. След изграждането на подпорна стена се възстанови пътната настилка на югоизточното полуплатно за движение.
Строежът е приключен с акт за установяване на годността на строежа (образец 15).
Ремонт на релсов път
- Рехабилитация на  бул. "Ал. Стамболийски" от бул."Константин Величков" до Западен парк.
Разплатени през годината СМР в размер на 17 053 059 лв., от които 8 270 938 лв. с източник трансфер от МРРБ по § 83-11.
Реконструират се трамваен релсов път, пътни платна и тротоари по бул. “Александър Стамболийски“ от бул. “Константин Величков“ до ул. “Западна“, включително трамвайно ухо „Западен парк“. Дължината на участъка е 1800 m. 
Към края на 2025г. в участъка от ул. „Западна“, вкл. и трамвайното ухо до ул. „Антон“ е изградена алейна мрежа от унипаваж и тактилни плочи, като е осигурена достъпна среда за хора в неравностойно положение. Монтирани са стълбове на ККМ и улично осветление, изпълнени са водопровод, канала и електро мрежите. Завършена е пътната конструкция до полагане на биндер, като кръстовището с бул. „Вардар“ е с положен последен пласт асфалт. 
В целия участък от ул. „Западна“, вкл. и трамвайното ухо до бул. „Константин Величков“-релсовият път и контактно-кабелната мрежа са изпълнени. Завършени са дейностите по канализацията и водопровода, уличното осветление и електро мрежите. 
В участъка от ул. „Антон“ до бул. „Константин Величков“ предстои да се извършват изкопни и насипни дейности с направа на конструкция на пътни платна и асфалтови дейности, както и изкопи/насипи и настилки на алейната мрежа, вкл. осигуряване на достъпна среда. Предстои озеленяване в участъка и градското обзавеждане за целия обект. В следващ етап предстои затваряне на локалното платно от ул. „Димитър Матов“ до ул. „Индже Войвода“ за изпълнение на СМР в него.

- Ремонт на междурелсова пътна настилка на бул.“Янко Сакъзов“, район „Оборище“
Обектът се изпълнява от район „Оборище“, като разплатеното през 2025г. е в размер на  1 098 415 лв. 

Обекти по оперативни програми
- Изграждане, възстановяване и обновяване на публичните пространства в централна градска част на гр. София - Зона 2.
Стойност на актуваните СМР през 2025г. е 1 889 274 лв., на които е наложена санкция, поради неспазване на срока по договор в размер на 1 512 147 лв.  Разплатени средства през 2025г. за строителен надзор в размер на 171 512 лв. Строежът е приключен и приет с ДПК.
Изпълнени са два етапа: Етап 3: ул. „6-ти септември“ от ул. „Граф Игнатиев“ до ул. „Славянска“ и Етап 4: ул. „Цар Шишман“ от ул. „Ген. Паренсов“ до пл. „Народно събрание“.  Ул. „Цар Шишман“ в участъка от ул. „Ген. Паренсов“ до пл. „Народно събрание“ е с дължина 547m. Улицата е устроена като обединено пространство – съвместяване на пешеходно, велосипедно и автомобилно движение. Изпълнено е цялостно обновяване на улицата чрез подмяна на настилките, уличното обзавеждане и осветление, зелените площи, както и заустване на водите от водосточните тръби в канализацията. Запазени са 56 бр. паркоместа, които са разположени надлъжно по улицата. Ул. „6-ти септември“ в участъка от ул. „Граф Игнатиев“ до ул. „Славянска“ е с дължина около 379m. Изпълнено е цялостно пренареждане на съществуващия средноразмерен гранитен паваж. Отводняването е реализирано посредством улични оттоци. Подменени са капаците на шахтите на експлоатиращите предприятия, изградени са подземни контейнери за битови отпадъци с осигурено отводняване, нова тръбна мрежа и ел. снабдяване на нови стълбове за улично осветление. По част Паркоустройство и за двете улици е извършено допълнително озеленяване в уширението пред 133-то училище „А.С.Пушкин“ и пред 7 СУ „Свети Седмочисленици“ и са допълнени липсващите дървета в тротоарните алейни насаждения.

- Изграждане, възстановяване и обновяване на публичните пространства в централна градска част на гр. София - Зона 4.
Разплатен е строителен надзор на стойност 377 626 лв. и е наложена санкция за 31 469 лв.


Пробиви и ново изграждане.
- Изграждане на  бул. "Тодор Каблешков" от ул. "Луи Айер" до бул. "Черни връх", район "Триадица".
Общо разплатените през 2025г. са 5 837 845 лв. с източник банков заем от ЕИБ по проект „Устойчива градска мобилност. Изграждане и реконструкция на основни артерии от кръговорадиална улична мрежа на гр. София“. Обектът е преходен за 2026г. 
Изграждането е продължение на завършения вече етап от бул. „България“ до ул. „Луи Айер“ и е част от вътрешния градски ринг. Завършването на последния участък е от изключителна важност за подобряване на транспортната комуникация и свързаност между южните квартали на София. Строителството на участък 1 и участък 2 е завършено през 2024г. Въведена е временна организация на движението до приключване на отчуждаването на частен имот попадащ в северното платно в участъка от п.т. 38` до п.т. 42, с която е осигурено преминаването на транспортния поток пред новоизградения булевард. През разглеждания отчетен период не е започнало изпълнението на участък 3 поради неотчужден имот в северното платно на булеварда.
- Изграждане на бул. „Източна тангента“ в участъка  от пътен възел на ССТ до бул. „Ботевградско шосе“ от км. 1+180 до км 2+664.47 - етап 1 до бул. „Владимир Вазов“
През 2025г. е извършено окончателно разплащане на договорените проектни работи в размер на 147 360 лв. и остойностяване и количествени сметки на стойност 48 834 лв. Проектът за етап 1 е с издадено, влязло в сила разрешение за строеж. Сключено е допълнително споразумение № 2 СОА25-ДГ55-503/15.08.2025г. за прекратяване на договора с ДЗЗД „ДЛВ ИНЖСТРОЙ“. Предстои провеждане на процедура по ЗОП за избор на строител за изпълнение на СМР - етап 1 за участъка до бул. „Владимир Вазов“.
- Изграждане на  бул. „Рожен“  от  надлез  над ж.п.  линия до Северна скоростна тангента, район „Надежда“.
Общо разплатените през 2025г. са 12 832 201 лв., от които 6 000 000 лв. целева субсидия §31-13, 2 611 099 лв. преходна субсидия и 4 221 102 лв. собствени бюджетни средства.
Обхватът на обекта е от ж. п. линия „Биримирци – Волуяк“ до Северна скоростна тангента (ССТ). Връзката със Северна скоростна тангента се осъществява при изградените пътен възел „Рожен“ и двете обслужващи локални платна на ССТ. Според функционалното си предназначение бул. „Рожен” принадлежи към първостепенната улична мрежа – II клас градска магистрала. Дължината на работния участък е 2044.38m. с габарит от 27.50m до 58.70m. Трасето включва 2 пътни платна с широчина от 7.50 до 10.50 m всяко, трасе за трамваен релсов път с габарит от 7.70 m, разположен източно от пътното платно и тротоари с променлива широчина (средно 3-5 m). От двете страни на булеварда успоредно на централното платно са изградени локални платна за обслужване на прилежащите имоти. Изпълнена е реконструкция на трасето на трамвайната линия и контактно-кабелната мрежа. Изградена е нова канализация, нови главни и второстепенни водопроводи, ново улично осветление и нова ел. снабдителна мрежа. Изпълнена е и реконструкция на засягащите се кабелни мрежи. Извършено е озеленяване на територията. Засадени са 14 броя иглолистни и 190 броя широколистни дървета. Засадени са широколистни живи плетове и е изпълнено затревяване с тревни смески.
Строително – монтажните работи са приключили. Приета е постоянната организация на движение и булевардът е отворен за движение.  
- Изграждане на бул. "Копенхаген" от ул. "Самоковско шосе" до бул. "Александър Малинов", район Младост.
През 2025г. са разплатени средства за проектиране в размер на 123 000 лв. 
Приключена е процедурата по ЗОП за избор на изпълнител за извършване на инженеринг (проектиране и строителство) и е подписан договор. Предаден и разгледан на експертен технически съвет е работен инвестиционен проект. Предвидено е цялостно изграждане на бул. “Копенхаген“ от метростанция 18 (Младост 3) до бул. “Цариградско шосе“, район „Младост“. Според функционалното си предназначение бул. ”Копенхаген” принадлежи към първостепенната улична мрежа – районна артерия ІІI клас. Предмет на разработката е нова пътна връзка за осигуряване на довеждащо трамвайно трасе до МС 18. Тя се състои от обособено трамвайно трасе, две пътни платна в посока, локално платно, двупосочна велоалея и тротоари. 
- Изграждане на улица „Едуард Генов“ от о.т. 72, през о.т. 101, о.т.102 до о. т. 128- I етап от о.т. 101, о.т.102 до о. т. 128 и улица о.т.102 – о.т.104, м. „Малинова долина“, район Студентски.
[bookmark: _Hlk218851844]През 2025 г. за обекта са разплатени 5 380 726 лв. Приключено е изпълнението на СМР за първи етап. Предстои приемателна комисия за въвеждане в експлоатация.
Улица „Едуард Генов“ е главна улица IV клас с дължина 290m между о.т.101 и о.т.128, осигурява обслужването на новопостроените и изграждащите се жилищни сгради в участъка в район с интензивно жилищно строителство.
Улица о.т.102 – о.т.104 е част от второстепенната улична мрежа - събирателна улица V клас с дължина около 200m и представлява нов пробив, който ще обслужва новата детска градина в кв. 49, УПИ I-6140, м. Малинова долина.
Изпълнени са нова настилка на тротоарите, ново улично осветление, нов уличен водопровод, нов уличен канал по ул. о.т.”102-о.т.104”. За всички имоти по двете улици са изградени нови сградни водопроводни и канализационни отклонения до уличната регулационна линия, ново отводняване с нови улични оттоци, които са заустени в съществуващия и новия канал и в ревизионните шахти. Съществуващите кабелни мрежи СрН и НН са запазени и допълнени с нови в двата тротоара. Изпълнено е озеленяване по двата тротоара на булеварда, съобразено с вход-изходите към парцелите и сградите. Засаден е червен конски кестен (Aesculus × carnea), устойчив дендрологичен вид. Двустранно са засадени живи плетове в ивици между дърветата, като се редува вечнозелен жив плет (Ligustrum ovalifolium), на места разнообразен с живи плетове от цъфтящи храсти (Forsythia intermedia и Physocarpus opulifolius 'Diabolo'), за изолиране пешеходното и движение от основното автомобилно движение по централното платно на улицата.
- Изграждане на ул. „Проф. Живко Сталев” в участъка от ул. "Георги Русев" до връзка с Околовръстен път, м. „Малинова долина 1-ва, 2-ра, 3-та, 4-та, 5-та и 6-та част“, район „Студентски”.
Разплатени през годината са строително монтажни работи за 5 754 337 лв. и 13 500 лв. за авторски надзор. Строителството е приключено и  предстои въвеждане в експлоатация.
Дължината е 625m и представлява нов пробив. Ул. „Проф. Живко Сталев“ (старо название ул. „3-та“) е главна улица IV клас. Обхватът на обекта е от края на изградения вече участък на ул. „Проф. Живко Сталев“ при ул. „Георги Русев“ до о.т.348 в кръстовището с локалното платно на СОП. Пътното платно е с широчина 10m, като две ленти по 3.25m са в посока от СОП към София център и една лента 3.50m в посока СОП, западен тротоар 3m и източен 2m. Изграден е нов уличен водопровод  с изградени сградни водопроводни отклонения, до уличната регулационна линия. Изградена е нова канализация с нови сградни канализационни отклонения до уличната регулационна линия. Отводняването на улицата е с нови улични оттоци. Изпълнено е ново улично осветление. Изпълнено е озеленяване по западния тротоар.
- Ул. "Даскал Никита" от от.87 до от 84 във връзка с ИПРЗ и ул. "Слатинска"  от от 87 до от 61 на ул. "Гео Милев"
Издадено е разрешение за строеж, сключен е договор за строителството и изпълнение на СМР.  Пътното решение частично прилага регулационния план от о.т.84 до о.т.87 с ширина на платното за движение 7.50m и двустранни тротоари по 2.0m. В участъка от о.т.87 до ул. „Гео Милев“ етапното решение е с ширина на платното за движение 6.00m, паркоместа за паркиране под 90 градуса от източната страна на платното за движение и двустранни тротоари по 2.0m. Проектните надлъжни наклони са съобразени с кота 0.00 на съществуващата жилищна сграда. Напречният наклон е едностранен 2% в посока Слатинска река. Общата дължина е 160m.
- Изместване на еднопосочна спирка „Хотел Хемус“ с код 2329 върху имот с ид.№68134.901.1040, район „Лозенец".
Строежът е приключен и приет с ДПК. През 2025 е платен строителен надзор в размер на 3 516 лв. 
- Изграждане на разширение на бул. „Ломско шосе“ - Етап 1 - участък от метростанция „Ломско шосе“ до ул. „107“ със съпътстваща инфраструктура 
За 2025г. са изплатени индексации в размер на 1 927 862 лв. Строежът е приключен с акт за установяване на годността на строежа (образец 15).
- Изграждане на ул. „Средна гора” от бл. 27 до ул. „Партений Нишавски”, район „Възраждане”.
За 2025г. са изплатени индексации в размер на 24 697 лв. Строежът е приключен с акт за установяване на годността на строежа (образец 15).
За обекти „Разширение на ул. „Йордан Радичков“, район Лозенец“ и  Изграждане на улица от о.т. 27 до о.т. 28, кв. 79, УПИ V, район Илинден - строежът е приключен и предстои ДПК.

ПРОЕКТИРАНЕ
- ППР: бул. “Ген. Едуард И. Тотлебен“ ОТ пл. “Руски Паметник“ до бул. “Акад. Иван Ев. Гешов“, район „Красно село”
	Няма разплащания поради липса на положително становище от страна на НИНКН, относно подмяна на настилката с асфалт.
- ППР за изграждане на пътна връзка и мост над река Слатинска, в у-ка от ул. "Спътник" от о.т. 114 до ул. "Слатинска река" при о.т. 111, м. "Христо Смирненски-Слатина", район "Слатина" 
	Стойност на разплатените проектни работи за 2025г. - 66 140 лв. Предстои обявяване на обществена поръчка за избор на изпълнител за СМР.
Предмет на инвестиционното намерение е изграждане на нова пътна връзка и мост за пешеходци и автомобили над река Слатинска, в участък от ул. „Спътник“ до ул. „Слатинска река“, м. „Хр. Смирненски – Слатина“.
- Изготвяне на работен инвестиционен проект за изграждане на ул. "Флора Кънева" от  О.Т. 78 а до О.Т.701 и ул. „Проф. Лилия Гюлева“ от О.Т. 701 до О.Т. 740 на кв. „Кръстова вада“, район "Лозенец".
Разплатени средства в размер на 34 200 лв. Обхватът на разработката попада в административните граници на кв. „Кръстова вада“, район „Лозенец“. 
Границите на разглежданата територия са: На север ул. „Филип Кутев“; на юг Околовръстен път; а запад бул. „Черни връх“; изток Драгалевска река. Квартал „Кръстова вада“ е разположен северно от Околовръстен път на гр. София. 
- Работен проект за реконструкция на пътя, свързващ АМ „Тракия” и спирка „Верила”, с.Равно поле”, в участъка от АМ ”Тракия” до отбивката за „Логистичен център Лидл-България” район „Панчарево” (попадащ в територията на Столична община)
През 2025г. са разплатени 31 256 лв.
Съществуващият път е с габарит – 5.80 – 6.50м. Дължината на трасето е 1882м. Ремонтът засяга само имота на пътното платно, като напречните улици се заустват до чуждите имоти. Отводняването на пътното платно става гравитачно. Не са предвидени канавки, защото ще се засегнат частни имоти.

Дейност 619 "Други дейности по жилищното строителство, благоустройството и регионалното развитие"
Общо за дейността са разплатени 17 582 227  лв., в това число 10 196 057 лв. по оперативни програми. През 2025 година е извършен ремонт на съществуващи площадки и алеи, и са изградени нови площадки в междублокови пространства. Инициативата Граждански бюджет на София и програмата за енергийно обновяване на многофамилни жилищни сгради продължават и през 2026г. 

Дейност 621 "Управление, контрол и регулиране на дейностите по опазване на околната среда"
През 2025 г. продължи изпълнението на интегрирания проект „Българските общини работят заедно за подобряване на качеството на атмосферния въздух“ (LIFE17 IPE/BG/000012 - LIFE IP CLEAN AIR), финансиран с подкрепата на Програма LIFE на ЕС. В рамките на годината бяха направени капиталови разходи в размер на 5 299 731 лв. за доставка на отоплителни устройства за битово отопление, от които 750 000 лв. финансирани с бюджетни средства.

Дейност 622 "Озеленяване"
Общо за функцията са отчетени 4 203 839 лв. при уточнен план  8 339 174 лв. или 50,41%. 
По Решение №86 от 2023г. за възстановяване на детски площадки в междублокови пространства са изразходвани средства в размер на 151 112 лв.
По програма „София избира зеленото 2022г.“ за „Изграждане на комбинирана детска площадка в кв. „Факултета", район „Красна поляна" са разплатени 4 200 лв. като обекта е завършен.
За „Изграждане на парк със зона за събития, детска и спортна площадка и пъмп трак съоръжение“ в поземлен имот 68134.4083.6095, УПИ XIII , кв. 2Б, м. „Младост 3“- обектът ще се изпълнява от  „Асоциация за развитие на София“. От Столична община е изготвен проект за парка и са разплатени 27 504 лв.
За обект „Изграждане на мрежа от зелени споделени пространства за облагородяване и отдих, локализирани в междублокови пространства в район „Връбница (ОПРР 2014-2020) са отчетени капиталови разходи в размер на 310 445 лв. бюджетни средства. 
За обект „Парк "Заимов" – Реконструкция осветление“ , район „Оборище" са изразходвани 670 299 лв. Обекта е преходен за 2026г.
За проектиране на парк „Люлин“ в микрорайон „Център“, район „Люлин" са разплатени 30 000 лв., а за реконструкция на градина пред хотел „Рила“, район „Средец“ - 2 813 лв.
В район „Илинден" за обекти „Градини и зелени площи в междублокови пространства, жк „Св.Троица" между бл. 374 и бл. 375 имот по КК 68134.1201.112 и между бл. 373 и бл. 374 имот по КК 68134.1201.114, район „Илинден" са разплатени аванси в размер 140 000 лв.
В район „Кремиковци“ за обект „Паркова среда и зелени площи срещу, бл. 9, 13, 14, 15, 19 ,20 И 21, кв. „Ботунец" са разплатени 91 287 лв а за „Ремонт на парк срещу читалището, в кв. „Враждебна", район „Кремиковци" 113 731 лв.
За обекти изпълнявани от район „Красно село" са отчетени както следва: „Градска градина /ул. „Ладога" и ул. „Родопски извор"/-Озеленяване, поливна система и ограждение" -233 048 лв., „Ремонт на "Дебърска градина" - 87 246 лв., "Облагородяване на 5 зелени пространства- Реконструкция и благоустрояване на УПИ II, ПИ68134.205.94, ул. „Лерин"  и ул. „Солун", кв.43, м. „Белите брези" – 56 218 лв. и в УПИ XVI, ПИ 68134.205.59, ул. „Битоля“ и ул. „Смърч", кв. 39, м. „Белите брези“ - 17 096 лв.; по Реш. 226 от 27.03.2025г. на СОПФ за Реконструкция на детска площадка за игра и отдих на открито, в УПИ I, ПИ 68134.208.22, район „Красно село“ - 234 632 лв.

Дейност 623   " Чистота"
Общо за дейността са отчетени 863 129 лв. при уточнен план в края на годината 2 363 129  лв. или 36,52 % изпълнение. В тази дейност е отразен и разхода на Столичен инспекторат за покупка на компютри 22 223 лв., сървър 29 736 лв., скенер 1 656 лв., дрон 16 260 лв. и др.

Дейност 627   " Управление на дейностите по отпадъците"
Общо за дейността са отчетени 6 411 213 лв. при уточнен план в края на годината 35 087 657 лв. или 18,27 %. През разглеждания период в управление на дейностите по отпадъци са разходвани средства както следва:

-  Рекултивация и надграждане на депо Садината - Изграждане на оградни Дига № 2 и Дига № 3 в Клетка № 3 , Столична община
През отчетния период са изплатени строително монтажни работи за 285 120 лв.
Договорът включва изграждане на Дига № 2 и Дига № 3 в Клетка №3 на депо “Садината”. Строително-монтажните работи ще се изпълняват по части, както следва:
Част “Технологична” - Изграждане на Диги №№ 2 и 3; Облицовка на Диги №№ 2 и3; Полагане на трошенокаменна настилка по кота корона Дига №2.
Част “Система за инфилтрат в Клетка № 3” - Надграждане на РШ3 до проектно ниво
Част “Техническа рекултивация” - Доставка и полагане на земни маси за техническа рекултивация с h=0.30 м по откоси и берми, където е приложимо, на Дига № l, Дига № 2 и Дига № 3.
Изпълнението на дейностите е стартирано с подписването на Протокол за откриване на строителната площадка Акт обр. 2а от 25.11.2025 г.
- Изграждане на фотоволтаична система за собствени нужди на ОП „Столично предприятие за третиране на отпадъци“, с. Яна, м. „Садината“  - за обекта е сключен договор за доставка и инсталиране на система за собствен мониторинг на производство на ел. енергия с възможност за диагностика на работата на модулите и с възможност за автоматично спиране на системата при опасност от прегряване и/или в случай на пожар. Разплатените средства през 2025 г. са в размер на 40 831 лв.
- Надграждане и рекултивация на депо, с. “Долни Богров” - общо отчетените средства през 2025 г. са в размер на 148 993 лв. 
Изпълнението на договора е стартирано на 28.05.2025 г. с подписването на Акт 11 за установяване състоянието на строежа и СМР при продължаване на строителството за всички спрени строежи. Към настоящия момент дейностите по засаждане на предвидената в проекта растителност са изпълнени. Предстоят 3 години отгледни грижи. Изготвен е „Актуализиран работен проект по чл. 154 от ЗУТ за изпълнение на дейностите по окончателно завършване на техническата и биологична рекултивация на депото“. Същият е съгласуван от НАГ – София и от Вр.и.д. главен архитект на Столична община, издадена е заповед за допълване на разрешението за строеж. 
Обектът е преходен и ще продължи да се изпълнява през 2026г.
- Закриване и рекултивация на депо за неопасни отпадъци кв. Суходол  
Договорът включва изпълнение на дейности по техническа рекултивация и плана за мониторинг, както и за затревяване на депото в срок от 1 строителна година и 3 години отгледни грижи на изпълненото затревяване. 
Към настоящия момент са изпълнени дейностите по изграждане на системата за атмосферни води, полагане на горен изолационен екран, включително полагане на дренажен материал по билото на Клетка № 1, системата за мониторинг, дейности по части „Вертикална планировка“, „Газоулавяне“ и „Техническа рекултивация“ от работния проект. Изграден е експлоатационен път и площадка с обръщало за нуждите на отгледните грижи, следексплоатационната поддръжка и мониторинг, както и технологичен път 2 към газовата инсталация. 
През 2025 г. не са извършвани дейности  по договора за изпълнение на техническата и биологична рекултивация на Клетка № 1 от I-ви етап на депото.
- Инсталация за третиране на едрогабаритни отпадъци (ЕГО) – има изготвено  прединвестиционно проучване. Изграждането и експлоатацията на инсталацията е възложена на общинско дружество „Софекострой“ ЕАД. Във връзка с внесено искане  за извършване на екологична оценка от РИОСВ-София, са получени указания относно условията, които следва да се спазват при подготовката и извършването на строителството.
Предприети са действия за процедиране проектиране и изграждане на следните съоръжения и елементи от довеждащата инфраструктура, обслужващи инсталацията за ЕГО:
-Трафопост и външно кабелно електрозахранване на площадката;
-Връзки за присъединяване на площадката към водопроводната и канализационната система.
В края на годината са разплатени 1 669 511 лв. 
- Проектиране, строителство и оборудване  за оптимизация на ПСОВ "Садината" - разплатени са 556 059 лв. 
- ОП „Столично предприятие за третиране на отпадъци“ - отчетените от ОП „Столично предприятие за третиране на отпадъци“ (СПТО) капиталови разходи за 2025г. възлизат на обща стойност 3 125 772 лв., разпределени както следва: компютри и компютърна техника -73 034 лв.; машини, съоръжения и оборудване-2 548 677 лв.; стопански инвентар-17 073 лв.
За различни активи в дейността през 2025г. са изразходвани средства както следва:
- Кабели за кабеловодеща верига на кранове ОП СПТО, с. Яна, м. "Садината" -1 069 689 лв.
- Мотокар, ОП СПТО, с. Яна, м. "САДИНАТА" - 460 012 лв. 
- Информационна система, ОП СПТО, с. Яна, м. "Садината" -186 303 лв.

Дейност 629 "Други дейности по опазване на околната среда"
При разчетени 7 437 784 лв. за дейността, изпълнението е  6 660 221  лв. или 89,55%
Тук основно се отчита дейността на Направление „Архитектура и градоустройство“, в това число на дирекция ”Инвестиционно отчуждаване” по изпълнение на Годишна програма за 2025 г. за придобиване, управление и разпореждане с общинска собственост. Програмата е приета с  Решение № 395 по Протокол № 40 от 12.06.2025 г. на Столичен общински съвет, като в Приложение 1, раздел ХІІІ, част 1 са включени за отчуждаване инфраструктурни обекти от първостепенно значение за Столична община, за изграждането на които е необходимо отчуждаване на имоти частна собственост с изплащане на обезщетения със средства от бюджет 2025 г., а в част 2 подадените заявления от физически/юридически лица, изразили намерение да дарят средства за провеждане на отчуждителни процедури.
Решението на СОС, с което се приема програмата е обжалвано пред АССГ и към 31.12.2025 г  няма постановено решение на съдебната инстанция. При приемането на решението на 12.06.2025 г. Столичният общински съвет включи клауза за предварително изпълнение (на основание чл. 60, ал. 1 и ал. 2 от АПК) във връзка защитата на особено важни обществени интереси, основно свързани с процедурите по отчуждаване на имоти за ключови инфраструктурни обекти (включително разширението на метрото и изграждането на булеварди). Поради тази причина, въпреки съдебното оспорване на решението, общината запази правото си да изпълнява заложените в програмата сделки и отчуждавания до окончателното произнасяне на съда.
Правото на собствениците на имоти да оспорват издадените актове за принудително отчуждаване е една от предпоставките процедурите по изпълнение на  Годишната програма като времетраене да надхвърлят времевата рамка от 1 година и да ангажират частично последващи бюджети . В тази връзка част от Годишната програма за 2025г., подобно на предходни програми, е формирана от обекти със стартирали процедури през 2023 и 2024г., за които производствата не са приключили, поради съдебен контрол, което води до неприключване в рамките на текущата бюджетна година  процедурата по изплащане на равностойното парично обезщетение.
Предвид изложеното по-горе изплатените суми на равностойните парични обезщетения са по преписки, стартирани в изпълнение на програмата за 2024г. Стартираните отчуждителни производства през втората половина на 2025г. касаят теренното обезпечаване на трасета на Столичен Метрополитен и ще ангажират част от бюджета за 2026 година. 
Към 31.12.2025 г., за придобиване на земя в т.ч. находящи се в парцелите сгради и ДДС за строителна услуга,  са разходвани 6 132 870 лв. при уточнен план от общо 6 481 154 лв. или 94,63%. През годината по сметка на Столична община са постъпили целеви дарения от физически и юридически лица в размер на 123 309 лв.  Разчетените в капиталовата програма за 2025 г. средства за придобиване на земя чрез покупка и отчуждаване се усвояват съвместно от дирекция „Общинска собственост“ -  чрез сделки и от дирекция ”Инвестиционно отчуждаване“ - чрез отчуждаване. 
По отношение на градоустройствените проучвания, изготвяне на инвестиционни проекти, в т.ч. и по програма „Културно наследство“ са разплатени 317 736 лв. при разчетени 577 925 лв. или 54,98 %.

Функция 7 „Почивно дело, култура, религиозни дейности“ 
Общо за функцията са отчетени 20 689 007 лв.  при уточнен план 24 827 950 лв.  или 83,33%
За ремонт и изграждане на спортни площадки, игрища и съоръжения за спорт на открито на територията на райони Банкя, Витоша, Връбница, Изгрев, Красна поляна, Красно село, Кремиковци, Младост, Надежда, Нови Искър, Панчарево, Подуяне и Слатина през 2025 година са разходвани общо 2 247 501 лв. при уточнен план от 3 251 675 лв. Част от ремонтите на спортни площадки се изпълняват по „Програма за ремонт на общинска спортна инфраструктура”, утвърдена с Решение № 383/2024 г. на Столичен общински съвет, като през 2025г. са разплатени 551 884 лв. За изграждане на стрийт фитнес в район "Връбница" по решение 585/14.11.2024г. от СОПФ са отчетени  8 236 лв. Започна изграждането на нова многофункционална спортна зала изпълнявана от район „Нови Искър“, като през отчетния период са изразходвани 424 968 лв. Обектът остава преходен за 2026г. С Решение № 595/24.07.2025 г., Столичният общински съвет утвърди бюджет в размер на 300 000 лв., разпределен в 5 районни администрации, за изграждане на общинска спортна инфраструктура, подходяща за хора с увреждания и възрастни хора. Отчетени са 54 974 лв. за изграждане на фитнес площадка в Западен парк, район „Люлин“; 59 975 лв. – за изграждане на фитнес площадка в ж.к. "Надежда" 3, район Надежда и 17 858 лв. – за изграждане на фитнес площадка, парк "Гео Милев", район "Слатина".
През 2025 г. продължава реконструкцията и обновяването на Театър „София“. Разплатени са 4 684 499 лв., в т.ч. 4 619 235 лв. с източник собствени бюджетни средства.  Строително-ремонтните дейности са приключени и предстои да бъде издадено Разрешение за въвеждане в експлоатация през 2026г. За техническо обзавеждане и оборудване /озвучителни системи, сценично осветление, мултимедия, сценична механизация/ на Театър „София“ са разходвани 6 772 342 лв.
През 2025 г. приключиха строително-ремонтните дейности по ремонт на покрива и поставяне на  фотоволтаична система в Зоологическа градина София, като обекта е въведен в експлоатация и са разплатени  1 879 794 лв. 
За ремонтно-възстановителни работи по сградите и залите в т.ч. и ремонт на сценично оборудване в НЧ "Васил Левски"1926, НЧ „Иван Вазов 1912”, НЧ "Христо Ботев 1907", НЧ "Светлина - 1928", НЧ „Съзнание 1919“, НЧ " Христо Ботев -1909" и НЧ "Наука 1921" са отчетени 1  544 663 лв., а по НПВУ № BG-RRP-4.020-0316 са разплатени 146 784 лв. Приключи реставрацията на къща- музей „Райна Попгеоргиева” изпълнявана от район „Сердика“, като през 2025г. са разплатени 18 000 лв.
Закупената техника и оборудване за общински театри възлиза на 518 673 лв., а общинските културни институти отчитат общо капиталови разходи в размер на 68 391 лв. За попълване на фондовете на СГХГ с художествени произведения са разходвани 121 650 лв. ОП „Гробищни паркове“ отчита 297 928 лв. като окончателно е разплатен договора за изграждане на 4 бр. урнови стени в гробищен парк „Централен“ в размер на 174 406 лв. 
През 2025г. е сключен договор за изпълнение на външните връзки и площадкови мрежи за обект „Адаптация и реставрация на сградата на баня  „Овча купел“ в рекреативен център с минерална вода“, като са отчетени  287 552 лв. при уточнен план 486 186 лв. Договорът ще продължи реализацията си през 2026г.

Функция 8 „Икономически дейности и услуги“
Общо за функцията са отчетени 185 257 808 лв. при уточнен план  235 869 578 лв. или 78,54%.
Дейност 849 "Други дейности по транспорта, пощите и далекосъобщенията"
Общо за дейността са отчетени 184 606 289 лв. в т.ч. 45 093 841 лв. по оперативна програма при уточнен план  233 786 056 лв. в т.ч. 50 000 000 лв. по оперативна програма или 78,96%.
- Основен ремонт на релсов път, контактно-кабелна мрежа и ТИС -през годината по сключените договори са разплатени 3 593 060 лв.
- Рехабилитация на трамваен релсов път, ККМ и пътни платна по  бул."Мария Луиза" в отсечката от ул. „Опълченска“ до ул. „Козлодуй“ - преходен обект за 2026г. Дължината на участъка е 1000m. Има проведена процедура по ЗОП и  избран изпълнител за изготвяне на работен инвестиционен проект и последващото изпълнение на строителството (инженеринг). През 2025г. проектът е приет на проведено заседание на Експертен технически съвет на 23.07.2025г. Същият се съгласува с необходимите инстанции преди внасяне за разрешение за строеж.
- Изграждане на обръщало за автобуси между ул. „Николай Хрелков“ и ул. „Лотос“, кв. Горна баня, район „Овча Купел“ 
Обектът е преходен за 2026г. Избран е изпълнител, предстои процедура по ЗУТ за издаване на разрешение за строеж. Транспортното функциониране на новопроектираното обръщало за автобуси на МГТ ще се реализира чрез изграждането на пробива на ул. „Лотос“ от о.т.346А до о.т.464 при кръстовището с ул. „Николай Хрелков“, уширяване на съществуващата улица о.т.346А – о.т.346Б и реконструкция на съществуващото кръстовище на ул. „Планиница“ с ул. „Николай Хрелков. Предвижда се и реконструкция на зелените площи.
- Основен ремонт на мост "Въртопо" - през 2025г. са разплатени 519 385 лв.
- Изграждане на буферен паркинг при МС 2 на бул. "Вл.Вазов" –през разглеждания период за обекта са отчетени бюджетни средства в размер на 604 798 лв. 
- Изграждане на Метрополитен „София“, трети метродиаметър, етап 3, Участък МС  "Хаджи Димитър"-ж.к. "Левски-Г" и участък ул. "Шипка"-кв. "Гео Милев"-ж.к. "Слатина"- София Тех парк-бул. "Цариградско шосе" - с разширяването на Линия 3, Софийското метро се утвърди като водеща форма на градски транспорт, обслужваща приблизително половината от пътникопотока в системата на обществения транспорт. 
През 2025г. за изпълнението на Лот 2 - участъка от ул. „Шипка“ през кв. „Гео Милев“, ж.к. „Слатина“ до Зала Арена Армеец/Тех парк София и бул. „Цариградско шосе“, с обща дължина от 6 км и включващ 6 метростанции, са извършени плащания към „Метрополитен“ ЕАД на обща стойност  174 837 950 лв.  с източник на финансиране както следва:
- 116 947 072 лв. са осигурени чрез заем от Европейската инвестиционна банка по проекта „Разширение на метрото в гр. София, Линия 3, Етап III – Зелен заем“;
- 12 797 037 лв. са предоставени като допълнителен целеви трансфер по бюджета на Столична община, съгласно Постановление на Министерски съвет №310 от 16.12.2025г. (§31-18).
- 45 093 841 лв. са отчетените средства по НПВУ 
- Строителство на метростанция до жп гара Обеля на линия София- Кюстендил с тунелна връзка с метродепо "Обеля" - през разглеждания период са разплатени 1 756 489 лв.  Изграждането на метростанцията е част от реализацията на по-широк проект за създаване на интермодален транспортен хъб, който включва изграждане на нова жп гара, метростанция (в рамките на настоящия проект) и доставка на осем метровлака. Интермодалният хъб е разположен в кв. „Обеля“, в зоната на пресичане между бул. „Панчо Владигеров“ и железопътната линия свързваща Централна гара София със западните направления на Софийска област и ще осигури пряка и удобна връзка между железопътния и метро транспорта.
- Идеен проект: Продължение на втора метролиния на метрото МС 12 /Витоша/ до кръстовището на ул."Академик Стефан Младенов" и ул. "8-ми декември", Студентски град с пет подземни метростанции, район "Студентски" – разплатено през 2025г. 94 300 лв.

Дейност 878 "Приюти за безстопанствени животни"
[bookmark: _GoBack]Закупени са медицинска апаратура и специализирани транспортни средства за нуждите на ОП „Екоравновесие“ в размер на 534 430 лв.

Приходи и доходи от собственост	Общински такси	Глоби, санкции и наказателни лихви	Други неданъчни приходи	Внесени ДДС и други данъци в/у продажбите (-)	Постъпления от продажба на нефинанс. активи	Приходи от концесии	Помощи, дар.и др.безв.пол.суми от страната	Помощи, дар.и др.безв.пол.суми от чужбина	Получени чрез небюджетни предприятия ср-ва от КФП по международни и др.програми	55708151	363256081	39807679	21811889	-4492802	8243363	2455371	1649903	48071	12021	

Общински такси

2025	други общински такси	за притежаване на куче	за откупуване на гробни места	за административни услуги	за технически услуги	за битови отпадъци	за ползване на пазари, тържища, панаири, тротоари, улични платна и др.	за ползване на домашен социален патронаж и други общински социални услуги	за ползване на детски кухни	802461	197563	5218507	9165796	51600631	187492367	6068681	1651262	1058813	2024	други общински такси	за притежаване на куче	за откупуване на гробни места	за административни услуги	за технически услуги	за битови отпадъци	за ползване на пазари, тържища, панаири, тротоари, улични платна и др.	за ползване на домашен социален патронаж и други общински социални услуги	за ползване на детски кухни	565519	186319	1671034	6910106	23365646	181354517	5450135	1987810	1055049	


Изпълнение на разходите по функции


1. Общи държавни служби	2. Отбрана и сигурност	3. Образование	4. Здравеопазване	5. Социално осигуряване, подпомагане и грижи	6. Жилищно строителство, благоустройство, комунално стопанство и опазване на околната среда	7. Култура, спорт, почивни дейности и религиозно дело	8. Икономически дейности и услуги	9. Разходи некласифицирани в други функции	196842998	18704563	1089306694	126881680	356024799	506684084	110985371	512919560	23584821	
1. Общи държавни служби	2. Отбрана и сигурност	3. Образование	4. Здравеопазване	5. Социално осигуряване, подпомагане и грижи	6. Жилищно строителство, благоустройство, комунално стопанство и опазване на околната среда	7. Култура, спорт, почивни дейности и религиозно дело	8. Икономически дейности и услуги	9. Разходи некласифицирани в други функции	91.2	70.8	94.4	85.2	91.9	80.8	91.5	91.6	99.1	

Данъчни приходи

2025	Туристически данък	Данък при придобиване на имущество по дарения и възмезден начин	Данък върху превозните средства	Данък върху наследствата	Данък върху недвижими имоти	Патентен данък и данък върху таксиметров превоз на пътници	6041137	348334474	125229671	229868	153050833	5815149	2024	Туристически данък	Данък при придобиване на имущество по дарения и възмезден начин	Данък върху превозните средства	Данък върху наследствата	Данък върху недвижими имоти	Патентен данък и данък върху таксиметров превоз на пътници	2478215	284895823	119285919	188429	130732659	5756167	

